ލޯބިވަން ޔާރާއޭ 01 – Esfiya\nއެއަރޕޯޓުގެ އެރައިވަލްސް ގޭޓުން ނުކުން ޒުވާނާއަށް ގިނަ އަންހެން ކުދިންގެ ލޯތައް އަމާޒުވެފާވެއެވެ. އަޅި ކުލައިގެ އަތް ދިގު ޓީޝާޓަކާއި ކަޅު ކުލައިގެ ސްކިނީގައި ހުރިއިރު ރީތި ވަރަކަށް ކޮށާލާފައިވި ބޮލުގެ އިސްތަށިކޮޅު ވަނީ ސްޕައިކް ޖައްސާފައެވެ. ތުނިތުނިކޮށް ބަހައްޓާފައިވި ތުނބުޅި އާއި މަތިމަހުން އެޒުވާނާގެ ފިރިހެންވަންތަކަން އިތުރުކޮށްދޭއިރު ދެލޯ ވަނީ ކަޅު ކުލައިގެ ރޭބަން އަވި އައިނަކުން ފޮރުވާލާފައެވެ. ކޮނޑުގައި ބެކްޕެކެއް އަޅުވާލައިގެން ހުރެ އަނެއް އަތުން ފޮށި ދަމަމުން އައި ޒުވާނާގެ ތުންފަތަށް ހިނިތުންވުމެއް ވެރިވީ ދުރުގައި އޭނަގެ އިންތިޒާރުގައި މަޑުކޮށްލައިގެން ތިބި އޭނަގެ ކުޑަ އާއިލާ ފެނުމުންނެވެ. އެޒުވާނާގެ ނަޒަރު އޭނަގެ އާއިލާއަށް ހުއްޓުމާއެކު ލޮލުގައި އަޅާފައިވި އަވި އައިނު ނަގަމުން އޭނަގެ ހިނގުންވެސް އެދިމާލަށް ބަދަލުކޮށްލިއެވެ. ” އޯން ދޮންބޭ… އައި މިސްޑް ޔޫ ސޯ މަޗް… ” އެޒުވާނާ އައިސް ހުއްޓުމާއެކު އެތަނުގައި ހުރި އަންހެން ކުއްޖާ އެޒުވާނާގެ ހަށިގަނޑުގައި ބައްދާލަމުން ބުނެލިއެވެ. ” އައި މިސްޑް ޔޫ ޓޫ މައި ލިޓުލް ސިސް… ” އެޒުވާނާގެ ފިރިހެންވަންތަ އަޑުން އެހެން ބުނެ އެއަންހެން ކުއްޖާގެ އިސްތަށިގަނޑުގައި ފިރުމާލިއެވެ. ” އިކާން… ދަރިފުޅާ… ރަނގަޅުތަ…” އިކާން އޭނަގެ ހުރި ހަމައެކަނި ކޮއްކޮ ކިއާރާ ގަޔާއި ދުރުކޮށްލުމަށްފަހު ކައިރީގައި ތިބި އޭނަގެ މަންމަ އާއި ބައްޕައަށް ބަލައިލުމާއެކު އާކިފް ކުރިއަށް ޖެހިލާ އިކާންގެ ގައިގައި ބައްދާލަމުން އަހާލިއެވެ. ” އަޅުގަނޑު ރަނގަޅު… ބައްޕަ ރަނގަޅުތޯ… ” އިކާންވެސް ހިނިތުންވުމަކާއެކު އޭނަގެ ބައްޕަގެ ގައިގައި ބައްދާލަމުން ބުނެލިއެވެ. އެވަގުތު އާކިފް ރަނގަޅު ކަމުގައި ބުނަމުން ދުރުވެލިއެވެ. ” މަންމަ ހާދަ އިންތިޒާރެއް ކޮށްފީމޭ ދަރިފުޅު އެއްކޮށް މަންމަމެން ގާތަށް އަންނާނެ ދުވަހަކަށް… ” އުފާވެރިކަމުގެ ކަރުނަތައް ޖަމާވެފައިވި ދެލޮލުން ލޯތްބާއެކު އިކާނަށް ބަލައިލާ ބޮލުގައި ފިރުމާލަމުން ހަފްޒާ ބުނެލިއެވެ. އޭރު އޭނަގެ ދެލޮލަށް ޖަމާވެފައިވި ކަރުނަތައް ދެލޮލުން ފައިބައިގަންފިއެވެ. ”މަންމާ… މިހާރު މިއައީ އެއްނު މަންމަ ކައިރިއަށް… މިފަހަރަކު ނުދާނަމޭ… ކިޔަވައި އެއްކޮށް ނިމުނީމަ ދެން މަންމަ ކައިރި އަބަދު ހުންނާށޭ މިއައީ… ” އިކާން އޭނަގެ ދެއަތުން ހަފްޒާގެ ކަރުނަތައް ފޮހެލައިދެމުން ވާހަކަ ދެއްކިއެވެ. އެއާއެކު ހަފްޒާގެ މޫނުމަތި ކުރިއަށްވުރެ އުފާވެރިވިއެވެ.\n” މަންމާ… ދޮންބޭ… އިމޯޝަނަލް ޑްރާމާ ގެއަށް ގޮސް ކޮންޓިނިއު ކުރަމާ… އަޅުގަނޑު ދޮންބެއާ ވަރަށް ބައިވަރު ވާހަކަ ދައްކަން ބޭނުން… ޕްލީޒް ލެޓްސް ގޯ ހޯމް… ” ކިއާރާ މޫނަށް ވައްތަރެއް ޖައްސާލަމުން އެހެން ބުނެލި ގޮތުން ތިން މީހުނަށްވެސް ހެވުނެވެ. އާކިފް ހިނގާށޭ ބުނުމާއެކު އެކުޑަ އާއިލާ އެކުގައި އެތަނުން ނުކުމެ ގޮސް ކާރަށް އަރައި އެމީހުންގެ މަންޒިލަށް ދިޔުމަށް ދަތުރު ފެށިއެވެ.\nކާރު އައިސް މަޑުކޮށްލީ ބޮޑު ގޭޓެއްގެ ކުރިމައްޗަށެވެ. އެވަގުތު ސެކިއުރިޓީންއަށް ތިބި ދެމީހުން ގޭޓު ހުޅުވާލުމާއެކު ކާރު ގޮސް އެގޭޓުން އެތެރެއަށް ވަނެވެ. ކާރު މަޑުކޮށްލުމާއެކު އިކާން ކާރުން ފައިބާ އެންމެ ފުރަތަމަވެސް ވަށާއިގެންވި މާހައުލަށް ނަޒަރު ހުއްޓާލިއެވެ. ކުރިމަތީގައި ރީތިކޮށް ފަރުމާކުރެވިފައިވި ބޮޑު ގެއެއް ހުރިއިރު ގޭގެ ކުރިމަތީގައި އޮތް ހުސް ޖާގައިގެ އެއްފަރާތުގައި ތަފާތު ވައްތަރު ވައްތަރުގެ މާމެލާމެލީގެ ބޮޑު ބަގީޗާއެއް އޮތެވެ. އެއްވަރަކަށް ކޮށާލެވިފައިވި ފެހި ދޫލައެއްފަދަ ވިނަގަނޑުން އިތުރު ފުރިހަމަ ކަމެއް ގެނެސްދޭއިރު ފެހިކަންގަދަ ފަތްތަކުގެ ތެރެއިން އެކި ކުލަކުލައިގެ މާތައް ފެންނައިރު އެމަންޒަރު ބަލާ ފޫހިނުވާނެހާ ހިތްގައިމެވެ. ގޭގެ އަނެއް ފަރާތުގައި ކޮފީ ބޯން ޚާއްސަ ހަޓެއް ހަދާފައިވާއިރު އެމީހުންގެ ވެހިކަލްތަކަށް ގަރާޖެއްވެސް ހަދާފައިވެއެވެ. އެފަރާތުގައިވެސް ރީތި ވިނަގަނޑެއް ވާއިރު އެކި ތަންތަންކޮޅުން ކުދި ފިޔާތޮށި ކުލައިގެ މާތައް ފެންނަން ހުއްޓެވެ. ” ދަރިފުޅާ އިކާން… އެތެރެއަށް ވަންނަންވީނު… ” އާކިފްގެ އަޑަށް އިކާނަށް ހަމަހޭވެރިކަންވިއެވެ. ހިނިތުންވެލަމުން އިކާން އެތެރެއަށް ވަންއިރު އޭނަގެ ފަހަތުން ކިއާރާގެ އިތުރުން ހަފްޒާވެސް ވަނެވެ. އާކިފްވެސް އިކާންގެ ދަބަހާއި ފޮށި ކޮޓަރިއަށް ލުމަށް އެގޭގައި އުޅޭ ޚާދިމަކަށް އެންގުމަށްފަހު އެތެރެއަށް ވަނެވެ.\nގޭތެރެއަށް ވަދެފައިވެސް އިކާންއަށް ފަރާތްފަރާތަށް ބެލެން ފެށުނެވެ. ހުދު ކުލައިން ކުލަލެވިފައިވި އެބޮޑު ގޭގައި ފަރުނީޗަރުތައް ވަނީ ކަޅާއި ހުދު ކުލައިންނެވެ. ތަނަވަސް ސިޓިންރޫމުގައި ބޮޑު ސޯފާ ސެޓެއް ތަރުތީބުކަމާއެކު ހުރިއިރު ކުރިމައްޗަށް ވާނޭހެން ބޮޑު ފަތި ޓީވީއެއް ފާރުގައި ހަރުކުރެވިފާވެއެވެ. އެންމެ ބޮޑަށް އަޅާއިގަންނަނީ ސީލިންގުގެ މަތީގައި އިން ޗާންދަލިއާއެވެ. އެބޮޑު ޗާންދަލިއާއިން އެތަނަށް އިތުރު ފުރިހަމަ ކަމެއް ގެނެސްދެއެވެ. މައްޗަށް އަރަން އެއްފަރާތެއްގައި ބޮޑު ސިޑިއެއްވާއިރު މަތީގައި ހުރީ ކޮޓަރިތަކެވެ. ހަފްޒާގެ އެދުމަށް އޭނަގެ ފަހަތުން އެންމެން ގޮސް ކާކޮޓަރިއަށް ވަނެވެ. އޭރު އެދިގު ކާމޭޒު މަތީގައި ތަށިތައް ތަރުތީބުކުރުމުގައި ދެ ޚާދިމުން ހަރަކާތްތެރިވެއެވެ. ” ހުރިހާ ކަމެއް ނިމުނީތަ… ” ހިތްހެޔޮ ހިނިތުންވުމެެއް ހަދިޔާކުރަމުން ހަފްޒާ އަހާލުމާއެކު ޚާދިމަކަށް ހުރި ބިދޭސީ އަންހެން ކުއްޖާ އާއި މެދު އުމުރުގެ އަންހެން މީހާ ބޯ ޖަހާލިއެވެ. އެއާއިލާއަށް ކެއުމަށް ފުރުސަތު ދެމުން އެދެމީހުން ކާކޮޓަރިން ނުކުތެވެ. އެންމެން އެކުގައި އައިސް ގޮނޑީގައި އިށީނެވެ. މޭޒުމަތި ފުރާލެވިފައި ވަނީ ތަފާތު ވައްތަރު ވައްތަރުގެ ކާތަކެތިންނެވެ. ހުސްވެސް އިކާންއަށް ކަމުދާ ތަކެއްޗެވެ. އާއިލާއާއެކު މެންދުރުގެ ކެއުން ނިންމާލެވުމުން އިކާންގެ ހިތަށް ލިބިގެން ދިޔައީ ބަޔާންކުރަންދަތި ހިތްހަމަޖެހުމެކެވެ. ކައި ނިންމައިގެން ސިޓިން ރޫމުގައި އިކާން އާކިފްއާއެކު ވާހަކަ ދައްކާލުމަށް މަޑުކޮށްލިއިރު ހަފްޒާ އާއި ކިއާރާ ގޮސް ވަނީ އިކާންގެ ކޮޓަރިއަށެވެ. ކުޑަވަގުތުކޮޅެއްގެ ތެރޭގައި ދެމައިންވެގެން އިކާންގެ އަންނައުނުތައް ތަރުތީބުކަމާއެކު އަލަމާރީގައި ބެހެއްޓިއެވެ. އެމަސައްކަތް ނިންމާލުމަށްފަހު އެެދެމީހުންވެސް ގޮސް ސިޓިން ރޫމުގައި މަޑުކޮށްލިއެވެ.\nދަތުރަށްފަހު ވަރުބަލިކަން އިހުސާސްކުރެވުމާއެކު އިކާން ބޭނުންވީ އަރާމުކޮށްލަން ދާށެވެ. މާގިނައިރު ނުކޮށް އިކާން ގޮސް ކޮޓަރިއަށް ވަނެވެ. ހުދު ކުލައިން ކުލަ ލައިފައިވި އެތަނަވަސް ކޮޓަރީގައި ވަނީ އަޅި ކުލައިގެ ފަރުނީޗަރުތަކެވެ. އަޅި ކުލައިގެ ބޮޑު ސޯފާއެއް ހުރިހިރު އޭގެ ކައިރީގައި މަޑު އަޅިކުލައިގެ ކާޕެޓެއް އަޅާފައިވެއެވެ. ސޯފާގެ މެދުގައި ބިއްލޫރި ވަށް މޭޒެއް ހުރިއިރު މޭޒު މަތީގައި ބިއްލޫރި ފެން ޖަގެއްގެ އިތުރުން ފެންބޯ ތައްޓެއްވެސް އިނެވެ. ކިންގް ސައިޒް އެނދުގައި އަޅި އާއި ހުދު ކުލައިގެ ރީތި ބެޑްޝީޓެއް އަޅާފާވާއިރު ބާލީސްތައްވެސް ހުރީ ގުޅޭނޭހެން އެދެކުލައިންނެވެ. މަޑުމަޑު އަޅި ކުލައިގެ ބްލޭންކެޓް އެނދުގައި އަޅާފައިވުމުން އިތުރަށް ފުރިހަމަކޮށްދެއެވެ.\nއިކާން ކޮޓަރި ތެރެއަށް ނަޒަރު ހުއްޓާލައިގެން ހުރުމަށްފަހު ބެލްކަންޏާއި ދިމާލަށް ހިނގައިގަތެވެ. ބެލްކަނީގެ ހުދު ދޮރު ފޮތިތައް ކަހާލާ ބިއްލޫރި ދޮރު އެއްފަރާތްކޮށްލަމުން އިކާން ބެލްކަންޏަށް ނުކުތެވެ. ގަދަ މުށި ކުލައިގެ ޕޮޓްތަކުގައި އިންދާފައިވި ގަސްތަކުގައި އެކި ކުލަކުލައިގެ މާތައް ފޮޅިފައިވުމުން އެތަން އެއްވަސްވެފައިވަނީ އެމާމެލާމެލީގެ މީރު ވަހުންނެވެ. ބެލްކަނީގެ ރެއިލިން ކައިރި ހުއްޓިލާ ތިރިއަށް ބަލައިލުމުން ތިރީގައިވި ރީތި ބަގީޗާވެސް އިކާންއަށް ފެނުނެވެ. އިރުކޮޅަކު އެތަނުގައި ހުރުމަށްފަހު އިކާން ކޮޓަރި ތެރެއަށްވަނެވެ. ސްކިނީގެ ޖީބުގައި އޮތް ފޯނު ނަގައި ޗާޖަރަށް ޖަހާލުމަށްފަހު އެނބުރުނު ވަގުތު ސައިޑް ކަބަޑު މަތީގައި އިން ބިއްލޫރި ވާސްއަށް ޖަހާފައިވި ސަންފްލާވަރތައް އޭނަގެ ލޮލުގައި އަޅާއިގަތެވެ. އޭގައި ސަންފްލާވަރގެ އިތުރުން ލައިލެކްމަލާއި ފިނިފެންމާތަކެއްވެސް ހުއްޓެވެ. ބަލާބެލުމަށް ނުހަނު ހިތްގައިމެވެ. އިކާންގެ ނިތައް ރޫތައް ޖަމާވެގެން ދިޔައިރު އެމޫނުމަތީގައިވީ ބުނެދެން ނޭނގޭފަދަ އަސަރުތަކެކެވެ. ހިސާބެއްގެ އުނދަގޫ ކަމެއް އިކާނަށް އިހުސާސްވުމާއެކު އެވާސް އެތަނުން ނަގައި ގެންގޮސް ސޯފާގެ ކުރިމަތީގައި ހުރި ބިއްލޫރި ވަށް މޭޒު މަތީގައި ބެހެއްޓިއެވެ. އަދި އެމޭޒު މަތީގައި އިން ބިއްލޫރި ފެން ޖަގާއި ފެންބޯ ތަށި ގެނެސް ސައިޑް ކަބަޑު މަތީގައި ބެހެއްޓިއެވެ. އެއަށްފަހުވެސް އިރުކޮޅަކު އެސަންފްލާވަރތަކަށް ބަލަން އިކާން ހުއްޓެވެ. އެހެން ހުރުމަށްފަހު ތުވާލި ހަރުގައި އިން ތުވާލި ހިފައިގެން އިކާން ގޮސް ފާޚާނާއަށް ވަނެވެ. ފެންވަރާލައިގެން އައިސް އެނދުގައި ޖައްސާލުމާއެކު ވެފައިހުރި ވަރުބަލިން އިކާންގެ އެސްފިޔަތަކަށް ބަރުވެ ނިދީގެ ފުން ކަނޑަށް ގެނބިގެން ދިޔައެވެ.\nކާކޮޓަރީގައި ހަރަކާތްތެރިވަމުންދިޔަ ދިމްނާގެ ހަރަކާތްތައް ނުހަނު އަވަހެވެ. ސިންކު ކައިރީގައި ހުރެ ޕްލާސްޓިކް ކުޑަކުޑަ ތިން ތަށި ދޮވެލިއެވެ. އެއަށްފަހު ފުރިޖުން ފިޔާކޮޅަކާއި ލުނބޮއެއްގެ އިތުރުން މިރުހެއް ނަގައި ދޮވެލުމަށްފަހު ކޮންމެ އެއްޗެއްވެސް ވަކިވަކިން ތައްޓަކަށް ކޮށާލިއެވެ. އެއެއްޗެހި ކޮށާ ނިންމާލާފާ ތަށިތަކުގައި މަތި ޖަހަމުން މޭޒު މަތީގައި ތަށިތައް ރީތިކޮށް ތަރުތީބުކޮށްލިއެވެ. ފްރިޖުން ފެން ފުޅިއަކާއި އޮރެންޖު ފަނިފުޅިއެއް ނަގައި ހަތަރު ތައްޓަކަށް އެޅުމަށްފަހު އެފުޅިތައް ފްރިޖަށްލާ މޭޒު މަތީގައި ހުރިހާ އެއްޗެއްވެސް ހަމައަށް ހުރިތޯ ފަހު ފަހަރަށް ބަލައިލިއެވެ. މޭޒު މަތީގައި އެންމެ ފަހުން ކޮށި އެއްޗެހީގެ އިތުރުން ބަތް ތަނބަކަކާއި ގަރުދިޔަ ބޯތައްޓެއްގެ އިތުރުން ކޮށާފައި ހުރި ވަޅޯމަސް ތައްޓެއްވެސް ހުއްޓެވެ. ހުރިހާ އެއްޗެއް ހަމައަށް ހުރުމާއެކު ފުން ނޭވައެއް ދޫކޮށްލަމުން ދިމްނާ ކާކޮޓަރިން ނުކުމެ ގޮސް ގޭތެރެއަށް ވަނެވެ. އެގޭގައި ބަދިގެއާއި ކާކޮޓަރި ހުންނަނީ ގެއާއި ވަކިންނެވެ.\nގޭގެ ސިޓިން ރޫމަށް ވަންއިރު ނަފީސާ ސިޓިން ރޫމު ސޯފާގައި ކޮންމެވެސް ސިޔަސީ ޕްރޮގްރާމެއް ބަލަން އިނެވެ. ” މަންމާ… ކާން ހަދާފަ އެހެރީ…” ނަފީސާ ކައިރި އައިސް ހުއްޓެމުން މަޑުމައިތިރިކަމާއެކު ދިމްނާ ވާހަކަ ދެއްކިއެވެ. އެއްވެސް އަސަރެއްނެތް ގޮތަކަށް ދިމްނާއަށް ބަލައިލުމަށްފަހު ނަފީސާ ސޯފާއިން ތެދުވެގެން ގޮސް އެއްފަރާތުގައި ހުރި ކޮޓަރިއެއްގައި ޓަކި ޖަހާލިއެވެ. ” ދަރިފުޅާ އާޝާ… އާދެ ކާން ދާން… ” ދޮރުގައި ޓަކި ޖަހަމުން ނަފީސާ ގޮވާލިއެވެ. ކޮނޑު ކެނޑި ވައްތަރުގެ ޓީޝާޓަކާއި ކަކުލުން ތަންކޮޅެއް މައްޗަށް އަންނަވަރުގެ ސޯޓެއްގައި ހުރި އަންހެން ކުއްޖެއް އެތެރެއިން ދޮރު ހުޅުވާލަމުން ނުކުތެވެ. ކޮނޑާއި ހަމައަށް އަންނަ ފަން އިސްތަށިކޮޅުގައި ވަނީ މަޑު މުށި ކުލައެއް ޖައްސާފައެވެ. ” ދަރިފުޅާ އާޝާ… އާދޭ އަވަހަށް ކާން… މިހާރު ބަނޑުހައިވެފައެއްނު ހުންނާނީވެސް… ” ކޮޓަރިން ނުކުން އާޝާއަށް ބަލައިލަމުން އަނެއްކާވެސް ނަފީސާ ބުނެލިއެވެ. ”ދިމްނާ ދެންދުވަހަކުން މިއަށްވުރެ އަވަހަށް ކާން ހަދަންވާނެ… މިހާރު އެހެރަ ދޭއް ޖަހާ ބޮޑުވީ…” ދިމްނާއަށް ބަލައިލުމެއްނެތި ނުރުހުންތެރި ރާގެއްގައި އެހެން ބުނެ ނަފީސާ ކާކޮޓަރިއަށް ދިޔުމަށް ހިނގައިގަތެވެ. އާޝާވެސް މޫނަށް ވައްތަރެއް ޖައްސާލަމުން ދިމްނާއަށް ބަލައިލުމަށްފަހު ނަފީސާގެ ފަހަތުން ހިނގައިގަތެވެ.\nއެހުރިހާއިރު އެދެމީހުންގެ ހަރަކާތްތަކަށް ބަލަން ސޯފާތައް ކައިރި ހުރި ދިމްނާގެ ދެލޮލުން ކަރުނަތައް ފައިބައިގަތެވެ. ހިތަށް ކުރި އަސަރެއްގެ ބޮޑުކަމުން ހިންދިރުވާލެވުނީވެސް ނުހަނު އުނދަގުލުންނެވެ. އޭނަގެވެސް އޮންނަނީ ހިތެކެވެ. އެހިތަށްވެސް އަސަރުކުރެއެވެ. އޭނައަކީވެސް އާޝާއެކޭ އެއްފަދައިން އެމަންމަގެ ދަރިއެކެވެ. އޭނައަށްވެސް އެމަންމަގެ ލޯތްބާއި އަޅާލުން ބޭނުންވެއެވެ. މަންމަގެ ފަރާތުން ފެންނަ ދުރުކަމުން އޭނަގެ ހިތަށް ފުން އަސަރުތަކެއް ކުރެއެވެ. ވަޒީފާއަށް ދަމުން ގޭގެ ހުރިހާ މަސައްކަތެއްވެސް ކުރަންޖެހެނީ އޭނައަށެވެ. އެވަރުންވެސް މަންމަ އޭނަ އާއި ރީތިކޮށް އަނގައިން ބުނެނުލާއިރު ރުހުމުގައި ބަލައިވެސްނުލާނެއެވެ. މިއަދުވެސް ކާން ހެދުނުލެއް ލަސްކަމުން މަންމަ އެހުރީ ހިތްހަމަނުޖެހިފައެވެ. ގޭތެރެ ފޮޅާ ސާފުކުރަން އުޅުމުން މިއަދު ކާން ހެދުންލެެއް ލަސްވީއެވެ. އެވަރުވެސް މަންމައަކަށް ނުވިސްނުނެވެ. ނޫނީ ވިސްނަން ބޭނުންވެސް ނުވީއެވެ. ދުވަހަކުވެސް ކައިފިންތޯވެސް އަހާނުލައެވެ. ނަފީސާގެ ހިތުގައި ދިމްނާއަށްޓައި އެއްވެސް ކުލުނެއް ނުވަތަ އޯގާތެރިކަމެއް ނުވާފަދައެވެ. އެންމެ ކުޑައިރުއްސުރެވެސް ނަފީސާ ދިމްނާ އާއިމެދު ކަންތައް ކުރަމުން ދަނީ އެފަދަ ގޮތަކަށެވެ. އަބަދުވެސް އާޝާ އާއި ދިމްނާއާދެމެދު ތަފާތުކުރެއެވެ. އެހެނަސް ނުރުހުމުގައި ނަފީސާއަށް ދިމްނާ އެންމެ ބަހެއްވެސް ބުނެނުލައެވެ. އެހުރިހާ ކަމަކަށް ކެތްކުރަމުން އެކަނިވެރިކަމާއެކު ދުވަސްތައް ހޭދަކުރަމުން އެދަނީ ކިހާ ކެތްގަދަވީމަ ހެއްޔެވެ؟\nލޮލުން ފޭބި ކަރުނަތައް ފޮހެލުމަށްފަހު ދިމްނާ ގޮސް އޭނަގެ ކޮޓަރިއަށްވަނެވެ. އަމިއްލަ ހާލާމެދު ވިސްނާ ކިތަންމެ ވަރަކަށްވެސް އޭނާ ހިތާމަކުރެއެވެ. އެހިތާމަތަކަށް ނިމުމެއް ދެއްވާތޯ އަބަދުމެ އެހިތް އެދެއެވެ. އެހެނަސް ކުރާނީ ކީއްހެެއްޔެވެ؟ އެވަގުތެއްގެ ހާލަތަށް ޝުކުރުކޮށް ކެތްތެރިވުން ނޫން އިތުރު ގޮތެއް އަހަރެމެން އިންސާނުންނަކަށް ނުވެއެވެ. ފާޚާނާއަށްވަދެ ވުޟޫކޮށްލައިގެން އައިސް ދިމްނާ މެންދުރު ނަމާދުކޮށްލިއެވެ. ނަމާދުކޮށްލައިގެން ނިކުންއިރު އެއްވެސް މީހަކ ފެންނަން ނެތުމުން ނިދަން ވަދުނީކަން ދިމްނާއަށް އެނގުނެވެ. މެންދުރު ކައިގެން ނިދުމަކީ ނަފީސާ އާއި އާޝާގެ އާދައެކެވެ. ކައިގެން ގޮސް ނިދާ ގޮތަކަށް ދެމީހުންވެސް ހޭލާނީ ހަވީރު ސައިބޯށެވެ. ދިމްނާ މަޑު ފިޔަވަޅުތަކެއްގައި ގޮސް ކާކޮޓަރިއަށް ވަނެވެ. ކައިގެން ތަށިތައް ނެގުމަށްފަހު ހަވީރުގެ ސަޔަށް ކޮންމެވެސްް އެއްޗެއް ތައްޔާރުކުރުމަށް އޭނާ އަވަސްވެގަތެވެ.\nކުޑައިރުކޮޅެއް ކުރިން ސާފުކޮށް އޮތް އުޑުމަތި ވަނީ މިހާރު ވަރަށް ބޮޑަށް ބަނަކޮށްލާފައެވެ. ހަފަރާތުން އައި ކަޅު ވިލާތަކުން އުޑުމަތި ބައްދާލުމާއެކު ވާރޭގެ ބޮޑު ތިކިތަކުން ދުނިޔެ މައްޗަށް ހަމަލާދިނެވެ. މޫސުމަކީ އޭގެ ޒާތުގައި ކިތަންމެ އަވަހަކަށްވެސް ބަދަލުވެދާނެ އެއްޗެކެވެ. އަހަރެމެން އިންސާނުންގެ ދިރިއުޅުންވެސް ހަމަ އެފަދައެވެ. ދިމާވާ ކަމެއްގެ ސަބަބުން ކުޑަ ހިނދުކޮޅެއްގެ ތެރޭގައިވެސް އެމީހެއްގެ ދިރިއުޅުން އެފުށްމިފުށަށްޖެހިގެން ދެއެވެ. އެއްވެސް ޚިޔާލެއް ފިކުރެއްނެތި އުފަލާއި ހިތްހަމަޖެހުމުގައި ދުވަސް ހޭދަކުރަމުން ދިޔަނަމަވެސް މަދު ސިކުންތުކޮޅެއްގައި އެކަން ބަދަލުވެދެއެވެ. މުޅި އުމުރަށް ކަރުނަ އަޅާ ރޯންޖެހޭ ފަހަރުވެސް އާދެއެވެ. ހަޔާތަށް ގެނުވި އެތޫފާނުގައި ވަޔާ ބެހިގެން ދާއިރު ކުރެވޭނެ އެއްވެސް ކަމެއްނެތެވެ. ހިތުގައި ކިތަންމެ ޝަކުވާއެއް ވިނަމަވެސް މާޒީވެ ގޮސްފައިވި ކަމެއް ބަދަލުކުރެވޭނީ ކިހިނެއް ހެއްޔެވެ؟ ހިތާމައަކީ އެކަންކަން މާޒީވެ ގޮސްފައިވި ނަމަވެސް އެމީހެއްގެ ހިތާއި ސިކުނޑިން އެހަނދާންތައް ފޮހެނުލެވޭކަމެވެ. އަދިވެސް ތާޒާކަމާއެކު ކުލަ މަންޒަރުތަކެއް ފަދައިން ލޯކުރިމަތީގައި އެމަންޒަރުތައް ސިފަވާކަމެވެ. ދުވަހަކުވެސް އެހިތި ހަނދާންތަކުން މިންޖުވުމެއްނެތް ފަދައިންނެވެ.\nކޮޓަރީގެ ކުޑަދޮރު ހުޅުވައިގެން ވެހެމުންދިޔަ ބޯ ވާރެއަށް ބަލަހައްޓާއިގެން ޔަނާލް ހުއްޓެވެ. ވެހެމުންދިޔަ ބޯ ވާރޭގެ ތެރޭގައި ބަގީޗާގައިވި ގަސްތަކާއި އެގަސްތަކުގައި ފޮޅިފައިވި މާތައް ހީވަނީ އެވަގުތުކޮޅުގެ އުފާ އެންމެ ފުރިހަމަ ގޮތުގައި ލިބިގަންނަހެންނެވެ. ޔަނާލްގެ ނަޒަރު އެދިމާލަށް ހުއްޓިފައިވީ ނަމަވެސް އޭނަގެ ޚިޔާލީ ވާފަށް ގުޅިފައިވަނީ މީގެ އަހަރުތަކެެއް ކުރީގެ ހަނދާނަކާއެވެ.\nޔަނާލް އޭނަގެ ގާތް ރަހުމަތްތެރިއެެއްކަމަށްވާ ރަފާ އާއި ބައްދަލުކޮށްލުމަށްފަހު އެގެއިން ބާރު ހިނގުމެއްގައި ނިކުމު އަވަހަށް ގެއަށް ދިޔުމަށް މިސްރާބުޖެހިއެވެ. ހިނދެއް ހިނދަކަށް އުޑު މަތީގައި ބޯވަމުންދިޔަ ވިލާތަކުން ދުނިޔެ މަތި އަނދިރިކުރުމުގައި ކާމިޔާބު ހޯދަމުން ދިޔައެވެ. ރަފާގެ އެދުމުގެ މަތިންވެސް އޭނާ ކުޑަ ނުލައި އެގެއިން ނުކުތީ ގެއަށް ދެވޭނެކަމަށް ހީކޮށެވެ. ވަކި ހިސާބަކަށް ދެވުނުތަނާ ވާރޭ ވެެހެން ފެށިއެވެ. ދުވެފައި ކަހަލަ ގޮތަކަށް ގޮސް ޔަނާލް ތަންކޮޅެއް ދުރުގައި ހުރި ފިހާރައެއްގެ އަސްކަނި ދަށަށް ވަނެވެ. އެވަރުންވެސް އޭނާ ހުރީ ކޮންމެވެސް ވަރަކަށް ތެމިފައެވެ. އޭރު އެފިހާރަވެސް ހުރީ ބަންދުކޮށްފައެވެ. ވެހެމުންދިޔަ ބޯ ވާރޭގެ ސަބަބުން ގެއަށް ނުދެވޭނެތީ ޔަނާލް އަސްކަނި ދޮށުގައި މަޑުކޮށްލައިގެން ހުއްޓެވެ. ގޭ މީހަކަށް ގުޅާލެވޭނީވެސް ފޯނު ގެނެވުނު ނަމަތާއެވެ. އޭނާ ގެއިން ނުކުތީ ފޯނު ޗާޖަރަށް ޖެހުމަށްފަހުއެވެ. އަސްކަނި ދޮށުގައި ހުރެ ޔަނާލް މަގުގެ ފަރާތް ފަރާތަށް ނަޒަރު ހުއްޓާލިއެވެ. މަގުމަތިންވެސް ފެންނަނީ ދެތިން މީހެކެވެ. ހަވީރުގެ ވަގުތަށް ވިނަމަވެސް ވެހެމުންދިޔަ ބޯވާރެއިން ސަލާމަތްވުމަށް ގިނަމީހުން އެމީހެއްގެ ގޭގެ ހިޔާވަހިކަން އިޚްތިޔާރުކުރީއެވެ.\nޔަނާލް އަސްކަނި ދޮށުގައި މަޑުކޮށްލައިގެން ހުއްޓާ ދުވެފައި އައި ޒުވާނެއްވެސް އެތަނުގައި މަޑުކޮށްލިއެވެ. އެޒުވާނާވެސް ހުރީ ފުދޭވަރަކަށް ބޮޑަށް ތެމިފައެވެ. މޫނު މަތީގައި އަތް ހާކާލަމުން ކުޑަކޮށް އިސްޖަހާލައިގެން ހުރެ އެޒުވާނާ ބޯ ދެފަރާތަށް ހޫރާލިއެވެ. އެއާއެކު ތެމިފައިވި ބޮލުގެ ފަން އިސްތަށިކޮޅުގައި ހަރުލާފައިވި ފެންތައް ޔަނާލްގެ ދޮން މޫނަށް އަމާޒުވިއެވެ. ޔަނާލްއަށް އަނގައިން އަޑެއް ލައްވާލެވުމާއެކު ލިވާން އިސް އުފުލާލަމުން އެދިމާ ބަލައިލިއެވެ. އެވަގުތު ލިވާންގެ މަޑު މުށި ކުލައިގެ ކަޅި އާއި ޔަނާލްއަށް ހަތަރު ކަޅި ހަމަކޮށްލެވުނެވެ. ޔަނާލްއަށް ލިވާންގެ އެފުން ދެލޮލަށް ބަލަން އިރުކޮޅަކު ހުރެވުނެވެ. ” އޯހް… އައިމް ސޯ ސޮރީ… ގަސްތުގައެއްނޫން… ” ޔަނާލަށް ބަލަހައްޓާއިގެން ހުރެ ލިވާން ބުނެލިއެވެ. ” އިޓްްސް އޯކޭ… ” ލިވާންގެ އަޑަށް ހަމަހޭވެރިކަންވި ޔަނާލް އޭނަގެ ނަޒަރު އެހެން ދިމާލަކަށް ހުއްޓާލަމުން މަޑުމަޑުން ބުނެލިއެވެ. ޔަނާލް އާއި ތަންކޮޅެއް ދުރުުގައި ލިވާންވެސް ހުއްޓިލިއެވެ. ދެމީހުންގެ ދެމެދުގައި އިތުރު ވާހަކައެއް ނުދެކެވުނު ނަމަވެސް ސިއްރު ސިއްރުން އެކަކު އަނެކަކަށް ބަލަމުން ދިޔައެވެ. އޭރުވެސް ހުއްޓާނުލައި ވާރޭ ވެހެމުން ދިޔައެވެ.\nގިނައިރު އެފިނީގައި ހާމަ ތަނެއްގައި ހުރުމުގެ ސަބަބުން ޔަނާލް ހުރީ ނުހަނު ބޮޑަށް ހީކަރުވާފައެވެ. މަޑު ތުރުތުރެއް އޭނަގެ ހަށިގަނޑަށް ވެރިވެފާވީއިރު ޔަނާލް ހުރީ މެއާއި ދިމާލުން ދެއަތް ހުރަސްކޮށްލައިގެންނެވެ. ” ހާއި… އައިމް ލިވާން… ތިހިރީ ވަރަށް ހީކަރުވާފައެއްނު… ޓޭކް ދިސް… ” ކަޅު ކުލައިގެ އަތްކުރު ޓީޝާޓުގެ މަތިން ލައިގެން ހުރި މަޑު ނޫ ކުލައިގެ ޖިންސު ފޮތީގެ ޖެކެޓެ ބާލާ ޔަނާލަށް ދިއްކޮށްލަމުން ލިވާން ވާހަކަ ދެއްކިއެވެ. ޔަނާލް އޭނައަށް ބަލަހައްޓާއިގެން ހުރުމުން ދެވަނަ ފަހަރަށްވެސް ޖެކެޓުގައި ހިފުމަށް ލިވާން އެދުނެވެ. ” ޔަނާލް… ” ޖެކެޓުގައި ހިފަމުން މަޑުމަޑުން ޔަނާލް އޭނަގެ ނަން ބުނެލިއެވެ. ލިވާން ހިނިތުންވުމެއް ހަދިޔާކޮށްލުމުން ޔަނާލްވެސް ހިނިތުންވެލަމުން ޖެކެޓުލިޔެވެ. އެއާއެކު އަނެއްކާވެސް ދެމީހުންގެ ދެމެދަށް ވެރިވީ ހަމަހިމޭންކަމެވެ. ” ތޭންކްސް… ” ވެހެމުންދިޔަ ވާރޭ މަޑުމަޑުން ތުނިވަމުން ގޮސް އެއްކޮށްހެން ހުއްޓާލުމާއެކު ޔަނާލް ޖެކެޓު ބާލާ ލިވާންއަށް ދިއްކޮށްލަމުން ޝުކުރު އަދާކުރިއެވެ. ޖެކެޓުގައި ހިފަން އުޅުނު ލިވާން ގަސްތުގައި ހިފީ ޔަނާލްގެ އަތުގައެވެ. އިސްޖަހައިލައިގެން ހުރި ޔަނާލަށް ސިހިފައި އިސްއުފުލާލަމުން ލިވާންގެ މޫނަށް ނަޒަރު ހުއްޓާލެވުނެވެ. އެމޫނު މަތީގައިވި އަސަރުތައް ދެނެގަތުމަށް ޔަނާލް ނުކުޅެދުނެވެ. ލިވާންގެ ތޫނު ނަޒަރުން މަދު ސިކުންތުކޮޅެއްގެ ތެރޭގައި ޔަނާލްގެ ދޮން މޫނަށް ޖަންބުކުލަ ވެރިވެގަތެވެ. މަޑުމަޑުން އޭނަގެ އަތް ލިވާންގެ އަތުގެ ތެރެއިން މިނިވަންކުރިއެވެ.\n” ނާލް… ނާލް… ފޯނު ރިންގުވަނީނު… ފޯނު ނަގާބަ… މުހިއްމު ކޯލަކަށްވެސް ވެދާނެއެއްނު… ” ޔަނާލްގެ ކޮޓަރީގެ ދޮރުމަތިން ހިނގާފައިދިޔަ ޔަލްވީއަށް ރިންގުވަމުންދިޔަ ޔަނާލްގެ ފޯނުގެ އަޑުއިވި ވާހަކަ ދެއްކިއެވެ. މީގެ އަހަރުތަކެއްގެ ކުރީގެ ހަނދާނަކުން ޔަނާލްގެ ސިކުނޑި ހިސާރުކޮށްލާފައިވަނިކޮށް ހަމަހޭވެރިކަންވީ ޔަލްވީގެ އަޑުންނެވެ. ” ހޫމް… ” ޔަނާލް ހަމަޖެހެން މަސައްކަތްކުރަމުން ހަމައެކަނި ހޫމް ލައްވާލިއެވެ. އަދި ގޮސް އެނދުމަތީގައި އޮތް ފޯނު ނަގައި ހަލޯއޭ ބުނެލިއެވެ. ޔަނާލް ފޯނު ނެގުމުން ޔަލްވީވެސް އިތުރަށް މަޑުނުކޮށް ގޮސް ކޮޓަރިއަށް ވަނެވެ. ޔަނާލް މަޑުކޮށްލައިގެން ހުރީ އެކޮޅުން ދައްކާ ވާހަކަތައް އަޑުއެހުމަށެވެ. ”ސަރ… ޑޯންޓް ވޮރީ… އަޅުގަނޑު ހުރިހާ ކަމެއްވެސް އެރޭންޖުކުރާނަން… ހުރިހާ ކަމެއްވެސް ތައްޔާރުވެފަ މިހާރު ހުރީ… އެކަމަކުވެސް މާދަމާ މީޓިން ފެށުމުގެ ކުރިން އަޅުގަނޑު ޕާސަނަލީ ގޮސް އެރޭންޖްމެންޓްސް ހުރިގޮތް ޗެކްކޮށްލާނަން… އެންމެ ރަނގަޅުތޯ… ” އެކޮޅުން ދެއްކި ވާހަކަތައް އަޑުއެހުމަށްފަހު ޔަނާލް ބުނެލިއެވެ. އަދި މާގިނަ އިރުތަކެއްނުކޮށް އެހިސާބުން އެފޯނު ކޯލު ނިންމާލިއެވެ. ފޯނު އެނދުމަތީގައި ބޭއްވުމަށްފަހު އަނެއްކާވެސް ޔަނާލް ގޮސް ކުޑަދޮރު ކައިރީ ހުއްޓިލިއެވެ. އިރުކޮޅަކު އެހެން ހުރުމަށްފަހު ޔަނާލް ކުޑަދޮރު ލައްޕާލިއެވެ. އަދި މަޑު ހިނގުމެއްގައި ކޮޓަރިން ނިކުމެ ގެއިން ނުކުތުމަށް މިސްރާބުޖެހިއެވެ. ބޯކޮށް ވެހެމުންދިޔަ ވާރެއަށް ބަލަހައްޓާއިގެން ހުރުމަށްފަހު މިފަހަރު ޔަނާލް އެވާރޭގެ ތެރެއަށް ނުކުތެވެ. އެއާއެކު ފިނިފިނި ވާރޭގެ ފެންތިކިތަކުން ޔަނާލްގެ ލޫޅާފަތި ހަށިގަނޑު ތެތްމާލިއެވެ. މަޑު ހިނގުމެއްގައި ގޮސް ގޭގެ ބޮޑު ދޮރާށި ހުޅުވާލާ ޔަނާލް މަގުމައްޗަށް ނުކުތެވެ. އޭނަގެ މިސްރާބަކަށްވީ ގެއާއި މާދުރުނޫން ހިސާބެއްގައި އޮންނަ އަތިރިމައްޗެވެ.\nމެންދުރު ނިދިގޮތަށް އިކާނަށް ހޭލެވުނީ ފަހެއް ޖަހަން އުޅެނިކޮށެވެ. އޭރު ފޮތިގަނޑު ކަހާލާފައިވި ބެލްކަނީގެ ބޮޑު ދޮރުން ވާރޭ ވެހެމުންދިޔަ މަންޒަރު ފެންނަމުން ދެއެވެ. އެނދުން ތެދުވެ އިކާން ބެލްކަނީގެ ދޮރު ކައިރީގައި ހުއްޓިލިއެވެ. ވެހެމުންދިޔަ ވާރެއަށް ބަލަހައްޓާއިގެން ހުރިއިރު އިކާންގެ ތުންފަތުފައިވީ ހިނިތުންވުމެކެވެ. ވާރޭވެހޭ ފިނި މޫސުމަށް އޭނަ ނުހަނު ލޯބިކުރެއެވެ. ވޭތުވެދިޔަ އަހަރުތަކުގައި ޤައުމުން ބޭރުގައި ކިޔަވަން ހޭދަކުރެވުމުން މިފަދަ ކަމެއް ތަޖުރިބާކޮށްލަން ލިބުނީ މަދު ފަހަރަކުއެވެ. އިކާން އަލަމާރި ކައިރިއަށް ޖެހިލާ އަލަމާރިން ޓީޝާޓެެއް ނަގައި ބޮލަށް މަހާލަމުން ކޮޓަރިން ނުކުތެވެ. އޭނާ ބޭނުންވަނީ ވެހެމުންދިޔަ ފިނި ވާރެއިން ފުރިހަމަ ހަމަޖެހުން ލިބިގަންނާށެވެ. އިކާން ކޮޓަރިން ނުކުންއިރު އެކަކުވެސް ފެންނާކަށް ނެތެވެ. ލައިގެން ހުރި އަޅި ކުލައިގެ ސޯޓުގެ ޖީބަށް އަތް ޖަހާލައިގެންހުރެ އިކާން ގެއިން ނުކުތެވެ.\nހިނގަމުންދިޔަ އިކާން ގޮސް އަތިރިމަތީގައި މަޑުކޮށްލިއެވެ. އޭރުވެސް މެދުކެނޑުމެއްނެތި ވާރޭ ވެހެމުން ދިޔައެވެ. އެހެނަސް ކުރިއަށްވުރެ ވާރޭ ވަނީ ތުނިކޮށްލާފައެވެ. އަތިރިމަތީގެ އެކި ހިސާބު ހިސާބަށް ނަޒަރު ހިންގާލި އިކާންގެ ލޮލުގައި ރާޅުޖަހާ ހިސާބުގައި މޫދަށް ކުރިމަތިވާނޭހެން ހުރި އަންހެން ކުއްޖާ އަޅައިގަތެވެ. އިރުއިރުކޮޅުން ގޮނޑުދޮށަށް ބީއްސާލާ ރާޅުތައް ދަނީ އެއަންހެން ކުއްޖާގެ ދޮން ފައިތިލައިގައި ބޮސްދީފައެވެ. ކަޅު ކުލައިގެ އަތް ކުރު ޓީޝާޓަކާއި ސްކިނީގައި ހުރި އެއަންހެން ކުއްޖާ ފެނި އިކާންއަށް ބޭއިޚްތިޔާރުގައި އެދިމާލަށް ހިނގައިގަނެވުނެވެ. އެއަންހެން ކުއްޖާގެ މޫނު ބަލައިލުމުގެ ޝައުޤުވެރިކަން އޭނަގެ ހިތުގައި އުފެދުނީ ކީއްވެ ކަމެއް އިކާންކަށް ނޭނގެއެވެ. މަޑު ފިޔަވަޅުތަކެއްގައި ގޮސް އިކާން އެއަންހެން ކުއްޖާގެ ފަހަތުގައި ހުއްޓިލިއެވެ.\nމާޒީގެ އެކި ޚިޔާލުތަކުން ސިކުނޑި ފުރި ބާރުވުމާއެކު ޔަނާލްއަށް ދެލޯ މަރާ ބާރުކޮށްލެވުނެވެ. އެއާއެކު ދެލޮލަށް ގިނަވެފައިވި ކަރުނަތައް ދިގު އެސްފިޔަތައް ފޫއަޅުވާލަމުން ފައިބައިގަތެވެ. ދެލޮލުން ފޭބި ކަރުނަތައް ވެހެމުންދިޔަ ވާރޭގެ ފެންތިކިތަކާއި އެކުވެގެން ޔަނާލްގެ ކޯތާފަތުގައި ބޮސްދެމުން ދިޔައެވެ. މާޒީގެ ހަނދާންތަކުން ނަފްސަށް ވެރިވެފައިވި އުދާސްކަމުގައި ހުއްޓާ ޔަނާލްއަށް ސިހުން ގެނުވީ ފަހަތުން އޭނަގެ ކޮނޑުގައި މީހަކު އަތްއެޅުމުންނެވެ. ދެލޯ ހުޅުވާލަމުން ޔަނާލް ފަސްއެނބުރި ބަލައިލިއެވެ. އެއާއެކު އޭނަގެ ކުރިމަތީގައި ހުރި ނުދަންނަ ޒުވާނާ ފެނި ޔަނާލް އިތުރަށް ސިހިގެން ދިޔައެވެ. ސިހުނުވަރުން އޭނައަށް އެޒުވާނާގެ އަތްވެސް ފޮޅުވާލެވުނެވެ. އެޒުވާނާގެ ތޫނު ދެލޮލުން އޭނައަށް ބަލަހައްޓާއިގެން ހުރުމުން ޔަނާލްއަށް ކޮންމެވެސް ވަރެއްގެ އުނދަގޫ ކަމެއް އިހުސާސްކުރެވުނެވެ. ދެބުމަ ކައިރިކޮށްލައިގެން ޔަނާލްއަށް ހުރެވުނީ މިނުދަންނަ ޒުވާނާ އޭނަގެ ކައިރިއަށް އަންނަ ޖެހުނު ސަބަބަކާމެދު ވިސްނާލުމަށެވެ.\nއިކާންއަށް ކަޅިޖަހާނުލާ އޭނަގެ ކުރިމަތީގައި ހުރި އަންހެން ކުއްޖާއަށް ބަލަން ހުރެވުނެވެ. ސިކުނޑީގެ ކޮންމެވެސް ކަނަކުން އެސޫރަ ދެކުނު ހަނދާނެއްވެއެވެ. އެހެނަސް އޭނައަށް އެކަން މާރަނގަޅަށް ހަނދާން ވާގޮތެއް ނުވިއެވެ. ވެހެމުންދިޔަ ވާރޭގެ ފެންތިކިތައް އެއަންހެން ކުއްޖާގެ ދޮން މޫނުގައި ބޮސްދެމުން ދިޔައިރު އެއްވެސް މޭކަޕެއްނުވާއިރުވެސް އެމޫނު ފެންނަލެއް ނުހަނު ހިތްގައިމެވެ. ފިޔާތޮށި ކުލަ އަރާ ތުނި ދެތުންފަތާއި ބައްޓަން ރީތި ކުޑަ ނޭފަތެއް ލިބިފަވާއިރު ހިމަ ދިގު ބުމައިން އެދޮން މޫނު އިތުރަށް ފުރިހަމަކޮށްދެއެވެ. ކަޅުކަންގަދަ ކަޅިއެއް ލިބިފައިވި އެބޮޑު ދެލޮލުގައި ސިހުމެއްވާއިރު އެސިހުމަށްވުރެވެސް ބޮޑަށް އިކާންއަށް ފާހަގަވީ އެދެލޮލުގައިވި ވޭނީ ރިހުމެވެ. ދެލޮލުގައި ރަތްކަމެއް އެކުލެވިފައިވުމުން ރޮއެފަވާކަން ހާމަވެއެވެ. އަލަށް ދިމާވި މިއަންހެން ކުއްޖާގެ ދެލޮލުން ފެނިލި ވޭނާއި ރިހުމުން އެކުއްޖާ އެކުރަމުންގެންދާ ފުންމިން ނޭނގޭ ހިތާމަ ދެނެގަތުމަށް އެއަންހެން ކުއްޖާ އާއިމެދު އިކާންގެ ހިތުގައި ޝައުޤުވެރިކަން އުފެދިގެން ދިޔައީ ބަސްބުނާހާ ކުޑަ ހިނދުކޮޅެއްގެ ތެރޭގައެވެ.\nSalaam dear readers ❤❤❤😊😊😊… Hws u all??? Hope all are doing great 😊😊😊❤❤❤… Afteralong break I’m back with my third story 😊😊😊… Ummeedhukuran ifoo ge mi vaahaka vx hurihaa kiyuntherinahvx kamudhaane kamah 😊😊😊❤❤❤… Kurinvx libunu fadha support eh libeyne kamah ummeedhukuran 😊😊😊… Mi Story In Sha Allah knmes week ehge Sunday, Tuesday and Friday ga up kohdheynan 😊😊😊… I will try my best to upload the parts regularly 😊😊😊… Ekamaku vx kanthahthah dhimaavaa gothakun parts thah genesdhinun lasvedhaane… Hope all will understand… Enjoy reading… N please leaveacomment 😊😊😊❤❤❤… Love you all my readers ❤❤❤😊😊😊…\nOMG yuh r backkk 😮😮😮😮…. Story Varah Varah rythi… My love kolhu…. 😘😘😘varah miss vi luv mathin… When next…..\nYeah Im back Anonymous 😊😊😊… Awwwwnn ❤❤❤😊😊😊… Thankyou soooooo much ❤❤❤😊😊😊… Keep waiting dear… Next part In Sha Allah Friday ga 😊😊😊… Story will be uploaded on SUNDAY, TUESDAY and SATURDAY In Sha Allah 😊😊😊…\nMe first dhw. Vv loabi kurin comment dhigu nukkolevuny school intaval gadi v ma. First dhw. Hama speachless kurin ves liyunubvaahkathakaa ehvarah mi story hma great. Have nice days\nAwwwwnn ❤❤❤😊😊😊… Thankyou soooooo much ❤❤❤😊😊😊… Keep waiting dear 😊😊😊…\nAlhey u came back dhw ifooo😱😱😱😱😘😘😘…so happy…feshun vrh vrh rythi…waiting for the next part ingey😊😊😊\n😇N me first tha\nJiji ❤❤❤… I’m so happy to see ur comment 😊😊😊… Yeah I’m back 😊😊😊… Thankyou soooooo much ❤❤❤😊😊😊… Keep waiting dear 😊😊😊… Next part In Sha Allah Friday ga 😊😊😊…\nMe second dhw…. ❤❤❤v salhi first part… Huriha parteh mihaa furihama vaane kamah ummeedhu kuran 💜💜💜\nThankyou soooooo much ❤❤❤😊😊😊… Keep waiting dear 😊😊😊…\nMaa shaa allah..Varah reethi 🥰🥰\nCan’t wait for next part!!🤩🤩\nThankyou soooooo much ziver ❤❤❤😊😊😊… Keep waiting dear 😊😊😊…\nAwesome ifoo missed you too much I was waiting for your story and finally haha it’s just awesome as always love you very very much ifoo mi part ves varah reethi hope next part varah avahah up kollaane kamah I’m so so so happy you are back… I really missed your story and you❤💘 haadha bodah happy vejje ey new story akaa eku baddhalu veema…… And story Hama habbu ingey…. Sorry kureege2vaahaka ah comment nukurevuneema but I will try my best to comment this story so so so curious to see and know what happens next…… And name thah choose koffa hurileh varah loabi ingey ifoo dear….. Good luck with your new story…. This story as habbu as always hama Dhen vaane goiy dho…..how could I leave to readastory like this….. And once again good luck dear…… Lysm💝💖💓💞\nAwwwwnn ❤❤❤😊😊😊… Thankyou sooooooooo much Eekko 11 ❤❤❤😊😊😊… V v v ufaavehje ingey 😊😊😊❤❤❤… It meansalot for me… Keep waiting dear n hope to see ur comment in upcoming parts 😊😊😊… Much more loves ❤❤❤😊😊😊…\nVrh reethi and dhigu veema ithurah furihama\nThankyou soooooo much ❤❤❤😊😊😊…\nDear girl… Welcome back ❤❤❤❤❤. The most talented author is back….damn!!! I’m crazy 😂😂😂😂😅😅😅😅… your story poped up in screen always make mi day…. your story nethiyma esfiya AHH nuves vannan (not all days regular koh nuvann) thank you….❤❤❤❤❤❤\nBtw the story is niceee\nCover pic new one😌\nAwwwwnn ❤❤❤😊😊😊… I’m so happy to see ur comment Daisy girl 😊😊😊… V v v ufaavehje ❤❤❤… Thankyou soooooo much dear ❤❤❤😊😊😊…\ncover pic gaethiby kon bayeh\nstoryyy vvvvvvv reethi speechless\nThankyou soooooo much dear ❤❤❤😊😊😊… V v v ufaavehje 😊😊😊… Cover pic ga aee Yaumi gautam and pulkit samrat 😊😊😊…\nWowwwwww…varah reethi mi part vx……when next part….\nKiaraa ❤❤❤… Thankyou soooooo much dear ❤❤❤😊😊😊… Next part In Sha Allah Friday ga 😊😊😊… Keep waiting 😊😊😊…\nHey…!!! Dear ifoo…!!! Hwx you…?? ❤❤😘😘💙💙..Welcome back afteralong time…❤❤😘😘💙💙..We missed you alot..❤❤😘😘💙💙..This part is just awesome…❤❤😘😘💙💙..Furathama part vex hama ehaa furihama…masha allah..❤❤😘😘💙💙… v happy to beaur readear…Vrh ufaa vejje enburi aissa vex feshun mihaa furihama ah genesdhiny thy…❤❤😘😘💙💙..Hope kuriah huri part thah vex mihaa furihama ah genesdheyne kamah..❤❤😘😘💙💙..Feshun vrh vex reethi hama..❤❤😘😘💙💙…And find one mistake “vanee kamah” jahan jehey thanuga vadhunee kamah jehifa iny…So up kuraa iru check kohfa imlaa kuh filuvaafa upload kurun rangalhu vaane hen heevany..❤❤😘😘💙💙…E thankolhu noony hama habeys feshumeh..❤❤😘😘💙💙…Looking forward…❤❤😘😘💙💙..Really appriciated your hard work…❤❤😘😘💙💙..Cover pic is just awesome..❤❤😘😘💙💙…Keep it up dear..❤❤😘😘💙💙..Wish you all the best..❤❤😘😘💙💙..Much loves dear…❤❤😘😘💙💙…Waiting for next part..I am really excited..❤❤😘😘💙💙…Finally the most talented author is back…!!! ❤❤😘😘💙💙\nHey… Thankyou soooooo much ❤❤❤😊😊😊… It meansalot for me 😊😊😊… V v v ufaavehje ❤❤❤😊😊😊… Hope to see ur comment in upcoming parts 😊😊😊… Once again thankyou soooooo much 😊😊😊❤❤❤…\nWowww ifoo varah reethi hama speehless vehje whn next ly❤😘.\nThankyou soooooo much ❤❤❤😊😊😊… V v v ufaavehje ❤❤❤😊😊😊… Next part In Sha Allah Friday ga… Keep waiting 😊😊😊…\nWow😍😍😍.. Varah reeeeethi…. 💞Waiting for next part😘😘😘❤❤❤❤❤❤❤❤\nBeautym ❤❤❤… Thankyou soooooo much ❤❤❤😊😊😊… It meansalot 😊😊😊…\nHi ifoo. Fortnite kurinves keen ifoo ge vaahaka thah.. But this is my first comment to your story.. Stoty ge feshun vvvvv reethi.. Love it.. And kureege stories ves hama habbu ingey ifoo.. Khaassakoh inthizaaruga hunnaanamey loabin.. Aslu fortnite evaahaka enme kiyaa hiyvee eyga in cover pic fenuneema.. Jannath zubair and that guy i don’t know his real name butedrama ga eiy ahaan..edhekudhinge photo fenuneema asluevaahaka kiyaa hiyvee.. Dhen vaahaka reethikamun ajaibuvefa fortnite au indhevunee. Dhen ingunee dhn in vaahaka ves hama mihaa reethi vaane ey. Ehenve second vaahaka ves kiyaaleemu. E dhe vaahaka ves eiy hama fortnite au kiyunu love stories ge therein kiyunu enme reethi dhe vaahaka. Ifoo you are suchatalented girl.. Aharumen kiyuntheringe anga bandhukollaa varu kurey eba mi ifoo.. Hehe.. Anyways its reallyabeautiful episode and ikaan that name is somewhat related to me.. not to me but my family.. Okay dear ifoo. Hoping that we will be good friends in public pr private or wherever. Baajjaveri reakau edhen..\nAwwwwnn ❤❤❤😊😊😊… Thankyou soooooo much Fortnite ❤❤❤😊😊😊… V v v ufaavehje comment kiyaalaafa 😊😊😊… It meansalot for me 😊😊😊… Ithurah mi rogun kuriah dhiyumah hihvaru libihje 😊😊😊… Hope to see ur comment more often 😊😊😊❤❤❤… Once again thanksalot 😊😊😊…\nWoow…. I love this story dear…. Whn next part ❤❤❤❤varah loabi first part vx\nShaaha ❤❤❤… Thankyou soooooo much ❤❤❤😊😊😊… V v v ufaavehje 😊😊😊… I have uploaded the next part 😊😊😊…\nYh ifoo….im waiting for next part…..hope next part vx varah reethi vaane kamah\nThankyou soooooo much ❤❤❤😊😊😊… V v v ufaavehje 😊😊😊…\nMashaa Allah….. Varah reethi mi part ves…….\nShuha ❤❤❤… Thankyou soooooo much ❤❤❤😊😊😊… V v v ufaavehje 😊😊😊…\nIfoo i love this story…… Best story ever ingey… good luck😍😍😍😍\nShaaha ❤❤❤… Thankyou soooooo much ❤❤❤😊😊😊… V v v ufaavehje 😊😊😊…\nVarah reethi story so far😍😍💙💙💙💙. Looking forward for next chapter.💙💙💙\nawwwn… thankyou sooooo much… It meansalot for me… v v v ufaavehje… hope to see ur comment more often…\nOOOOh my ifoo darling is back…..welcome back dear…. ifoo do u remember me….miss u bodu kn… ummedhu kuran mivaahakaves kuryvaahak ah vure rythivaanekamah…..love u so much\nMaai… ofcourse I remember you… thee ifoo ah enme support dhin eh reader ehnu… thankyou sooooo much… It meansalot for me… v v v ufaavehje comment kohleema…much more loves\nVv reethi mi part ves and I’m so happy that u are back 😘😘😍🤩😍\nMal… Thankyou soooo much dear… It meansalot… hope to see ur comment more often…\nIfoo plx dhigu koh episod thr up kuraathi…kithah episod nerey nan thr jumla koh balaa laanama\nYess dear I am back… I missed my readers too… Thankyou sooooo much dear… kithah episode kameh bunaakah neynge dear mee ifoo liyamundhaa vaahaka eh v ma… itsalong story… hehe… hope to see ur comment regularly… much loves dear…\nVaahaka hama varah vx salhi….❤❤Ifooo…mi vaahakaa ah vx aiham eh genebàaa\nThankyou soooo much dear… heheh… mi story ge characters ge name mihaaru vany final kurevifa… ifoo enme furathama genesdhin vaahakaiga ulheyne aiham eh…\nWow mi part ves hama amazing masha allah. Happy that you are back\nI think nxt part adhi Mi ah vure vs reethi vaane hn\nThank you dear… Now next part upload kohfin… you can read it…\nCover pic ga ethiby mi stry ga ulhey character thaku therein kon bayeh\nMeegey vaanuvaa Igeny author ekani hamanujehey vaahaka liyany\nMeega yanaal athirimahchah Dhani geyga phone baahvaafa then aii scene ga eyna ah aii phone ah javaabu dheny and dhen Aii scene ga eyna advices Hury beach ga… Can’t understand what’s happening…. Hama gaimuves I don’t understand what’s going on in this story 😩😩😩😩\nAlhamdhulillah now story kiyaalevihje 😍😍😍😍 Masha Allah v v v furihama rythi story eh mee 😘😘😘😘😘😘\nFeatured ހަޤީޤީ މަޖާ ލޯބި January 9, 2018\nއަބަދު އެކުގާ ވާނީ\nކުރުވާހަކަ ލޯބި January 18, 2018


SunOnline: REPORT - Nasheedh ge Barulamaanee huvafenugai Yaameen!?\nނަޝީދުގެ ބަރުލަމާނީ ހުވަފެނުގައި ޔާމީން!؟\nއަހުމަދު ނާއިފު 21 Dec 2020, 08:58\nރާއްޖޭގެ ސިޔާސީ ވެރިންގެ ތެރެއިން ވަރަށް ސާފުކޮށް ސީދަލަށް ވާހަކަފުޅު ދައްކަވާ އެއްބޭފުޅަކީ ރައީސް މުހައްމަދު ނަޝީދެވެ. އެމަނިކުފާނު ވަރަށް ފާޅުގައި އަބަދު ވެސް ވިދާޅުވާ އެއް ވާހަކައެއް އޮވެ އެވެ. އެއީ "ހެޔޮ ވެރިކަމަކަށް އޮތް ހަމައެކަނި ގޮތަކީ ބަރުލަމާނީ ނިޒާމެއް" ކަމެވެ. މިފަހުން ރައްޔިތުންގެ މަޖިލީހުން ބޭއްވި "އާސްކް ސްޕީކާ" ޕްރޮގްރާމްގެ ދެވަނަ އެޕިސޯޓްގައި ވެސް އެމަނިކުފާނު ރައްޔިތުންނަށް ވިސްނައިދެއްވަން މަސައްކަތް ކުރެއްވީ އެ ނިޒާމުގެ ފައިދާ އެވެ. ވިދާޅުވީ މަގާމުތައް ތަކުރާރު ނުވެ ރައްޔިތުންނާ ވީހާވެސް ކައިރިން ހަރަދު ކުޑަކޮށް، ސީދާ ރައްޔިތުންގެ ވިސްނުމާ އެކު ވެރިކަން ހިންގޭނެ ހަމައެކަނި ނިޒާމަކީ ބަރުލަމާނީ ކަމަށެވެ. ދެން އެ ވާހަކަތަކަށް ފަހު ވިދާޅުވީ އަންނަ ރިޔާސީ އިންތިހާބުގެ ކުރިން އެކަމާ މެދު ރައީސް އިބްރާހިމް މުހައްމަދު ސޯލިހާ މަޝްވަރާކޮށް ގޮތްތަކަށް އެއްބަސްވެވޭނެ ކަމަށް އުންމީދު ކުރައްވާ ކަމަށެވެ.\nއެމަނިކުފާނުގެ މިހުރިހާ ވާހަކަފުޅުތަކުން ވެސް ޔަގީންވާ އެއްކަމަކީ ބަރުލަމާނީ ނިޒާމަކަށް އޮންނަ ވެރިކަމެއް ރާއްޖޭގައި ގާއިމްކުރުމަށް އެމަނިކުފާނު ފެންބޮވައިގެންފައި ހުންނެވިލެއް ބޮޑުކަމެވެ. އަދި ކުޑަ ނަމަވެސް ފުރުސަތެއް ލިބިއްޖެ ނަމަ އެމަނިކުފާނު އެ މަގުސަދު ހާސިލް ކުރައްވަން މަސައްކަތް ކުރައްވާނެ ކަމުގެ ފެހި ސިގްނަލް އެ ވާހަކަތަކުން ލިބެ އެވެ. އެކަމާ މެދު ޝައްކު ނުހިނގާ އަނެއް ކަމަކީ، މީގެ 13 އަހަރުކުރިން ބޭއްވި "ނިޒާމީ ވޯޓް"ގައި ރައީސް ނަޝީދު ކުރީގައި ހުންނަވާ އެމްޑީޕީއިން ތާއީދުކޮށް ކެމްޕޭން ކުރީ ބަރުލަމާނީ ނިޒާމަކަށް ގާނޫނު އަސާސީ ތަރުތީބު ކުރާށެވެ. އެހެން ނަމަވެސް، އެ ވޯޓުން އެމްޑީޕީއަށް ނާކާމިޔާބުވީ އެވެ. އެކަމަކު ރައީސް ނަޝީދާއި އެމްޑީޕީއިން އޭރުވެސް ތުހުމަތު ކުރީ އެ ވޯޓުގެ ނަތީޖާ އޮޅުވާލާފައިވާ ކަމަށެވެ. އަދި ރައްޔިތުންގެ އަސްލު ނިންމުމަކީ ބަރުލަމާނީ ނިޒާމެއްގެ މައްޗަށް އޮންނަ ވެރިކަމެއް ގާއިމް ކުރުން ކަމަށެވެ. މި ހުރިހާ ކަމަކުން ދޭހަވަނީ މިހާރު މި އޮތް ރިޔާސީ ނިޒާމަށް އެމްޑީޕީއިން ރުހޭނޭ ގޮތެއް ނެތް ކަމެވެ. އަދި ހާއްސަކޮށް ސިޔާސީ ބާރުވެރިކަމުގައި ރައީސް ނަޝީދު ހުންނެވިހާ ދުވަހަކު ބަރުލަމާނީ ނިޒާމަކަށް ރާއްޖޭގެ ވެރިކަން ފުރޮޅާލުމުގެ މަސައްކަތް އެމަނިކުފާނު ނުހުއްޓާނެ ކަމެވެ. އެކަމަށްޓަކައި ހުރިހާ ދޮރެއްގައި ވެސް އެމަނިކުފާނު ޓަކި ޖައްސަވާނެކަން ޔަގީނެވެ. އަންނަ ރިޔާސީ އިންތިހާބުގެ ކުރިން އެންމެ ހޫނުވާނެ އެއް މައްސަލައަކީ ވެސް މިއީ ކަމަށް ލަފާވެ އެވެ.\nއެކަމަކު، ރައީސް ނަޝީދަށް އެ މަސައްކަތް ކާމިޔާބު ކުރެއްވޭނެ ހެއްޔެވެ؟ އެ ކަން ހާސިލް ކުރައްވަން އެމަނިކުފާނު ހިންގަވާ މަގާއި ޖައްސަވާ ހިސާބަކީ ކޮބައި ހެއްޔެވެ؟\nގާނޫނު އަސާސީ ދައްކާ މަގު\nބަރުލަމާނީ ނިޒާމު ނުވަތަ ޕާލިމަންޓްރީ ވެރިކަމުގެ ނިޒާމަކީ ގާނޫނު ހަދާ މަޖިލީހުގެ ތެރެއިން ވެރިކަން ހިންގުން ތަރުތީބުވާ ވެރިކަމުގެ ނިޒާމެކެވެ. ވެރިކަން ހިންގުމާއި ގާނޫނު ހެދުމުގެ ބާރު ގާނޫނު ހަދާ މަޖިލީހުގެ ތެރެއަށް ޖަމާވެ މަސްހުނިވެފައި އޮންނަ ވެރިކަމުގެ ނިޒާމެކެވެ.\nމިހާރު އަމަލު ކުރާ ގާނޫނު އަސާސީގައި ރާއްޖޭގެ ވެރިކަމުގެ ނިޒާމަކީ ރިޔާސީ ނިޒާމު ކަމަށް މުތުލަގަށް ލިޔެފައި ނެތް ނަމަވެސް، ގާނޫނު އަސާސީގައި ބާރުތައް ތަރުތީބުކޮށްފައި ވަނީ ނިޒާމީ ވޯޓުގައި ރައްޔިތުން އާބަސް ބުނި ގޮތަށް ރިޔާސީ ނިޒާމާ އެއް ތައްގަނޑަކަށެވެ. އެއީ ވެރިކަން ހިންގުމުގެ ބާރު ރައީސުލްޖުމްހޫރިއްޔާއަށް، ގާނޫނު ހެދުމުގެ ބާރު ރައްޔިތުންގެ މަޖިލީހަށް އަދި އަދުލު އިންސާފުގެ ބާރު ކޯޓުތަކަށެވެ. ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ފުރޮޅާލާ ނަމަ ގާނޫނު އަސާސީގެ މި މަފްހޫމުތަކަށް ބޮޑެތި ބަދަލުތަކެއް ގެންނަން ޖެހެ އެވެ. އެ ބަދަލުތައް ގެނެވޭނެ ގާނޫނީ މަގަކީ ގާނޫނު އަސާސީގެ އަސްލަށް ބަދަލުގެނައުމެވެ.\nގާނޫނު އަސާސީގެ 12 ވަނަ ބާބު، "ގާނޫނު އަސާސީ" އިސްލާހުކުރުމުގެ ބާބުގައިވާ ގޮތުން ގާނޫނު އަސާސީއަށް އެއްވެސް އިސްލާހެއް ގެނެވޭނީ މަޖިލީހުގެ ޖުމްލަ މެންބަރުންގެ ހަތަރުބައިކުޅަ ތިންބައިގެ އަގުލަބިއްޔަތުން ފާސްކުރާ ގާނޫނަކުންނެވެ. ގާނޫނު އަސާސީ އިސްލާހު ކުރުމުގެ ބާރު މަޖިލީހަށް އޮތަސް އެއީ އިންތަކެއް ނެތި ދޫކޮށްލާފައިވާ ބާރެއް ނޫނެވެ. ގާނޫނު އަސާސީގެ 252 ވަނަ މާއްދާގެ ށ. އިން ސާފުވާ ގޮތުގައި ގާނޫނު އަސާސީގެ އަސާސީ ހައްގުތަކާއި މިނިވަންކަމުގެ ބާބާއި ރައްޔިތުން މަޖިލީހުގެ އުމުރާއި ރިޔާސީ ދައުރު އަދި ރައީސުލްޖުމްހޫރިއްޔާ އިންތިހާބު ކުރާ ގޮތަށް ބަދަލު ގެންނަން މަޖިލީހުން ބިލެއް ފާސްކުރި ނަމަވެސް ރައްޔިތުންގެ ފެންނަ ނުފެންނަ ވޯޓެއް އެކަމާ މެދު ނަގައިގެން ނޫނީ އެ އިސްލާހު ރައީސްއަށް ތަސްދީގު ކުރެއްވުމުގެ ބާރެއް ލިބިގެނެއްނުވެ އެވެ.\nއެހެން ކަމުން ގާނޫނީ ވާކީލުންގެ ނަޒަރުގައި ރާއްޖޭގެ ވެރިކަން ކުރާ ނިޒާމު ބަދަލުކުރާ ނަމަ ގާނޫނު އަސާސީގެ ބާރުތައް ބެހިގެންދާ ގޮތަށް ވަރަށް ބޮޑު ބަދަލެއް އަންނާނެ އެވެ. އެއީ މުޅި ގާނޫނު އަސާސީ އޭގެ މައްޗަށް ބިނާވެފައިވާ އަސާސްތަކަށް ގެންނަން ޖެހޭ ބޮޑު ބަދަލެކެވެ. އެއީ ރައީސުލްޖުމްހޫރިއްޔާގެ ބާރު ހަނިކޮށް ބޮޑުވަޒީރުގެ މަގާމު އުފައްދައި ބޮޑު ވަޒީރުގެ ބާރުތައް ވެސް ގާނޫނު އަސާސީގައި ލިޔަން ޖެހޭތީ އެވެ. އަދި ރައްޔިތުން މަޖިލީހުގެ ބާރުތަކުގެ ބާބު ވެސް އަލުން ލިޔަން ޖެހެ އެވެ. އެހެންކަމުން ގާނޫނީ ވަކީލުން ވިދާޅުވަނީ، ގާނޫނު އަސާސީގެ ރޫހަކީ އެފަދަ ބޮޑު ބަދަލެއް ގެނައުމުގެ ކުރިން އެނބުރި ރައްޔިތުންގެ ކައިރިއަށް ގޮސް އެ މީހުންގެ އާ ބަހެއް ހޯދުމެވެ.\n"ރައްޔިތުންނާ ހަމައިން ގާނޫނު އަސާސީ މި ފެށެނީ. އަނެއްކާ ގާނޫނު އަސާސީގައި ބާރުތައް ބެހޭ ގޮތް ކަނޑައެޅީ ސީދާ ރައްޔިތުން ރިޔާސީ ނިޒާމެއް ކަމަށް ކަނޑައެޅީމާ. އެހެންވެ އެކަމުގެ އަސްލަށް ރުޖޫއަވުމަކީ ރައްޔިތުން ކައިރީ އެހުން އެ ބަދަލު ގެންނަން. އެއީ ގާނޫނު އަސާސީގެ ރޫހު،" މައްސަލައިގެ ހައްސާސީކަމުން ނަން ނުޖަހާ ގޮތަށް ވާހަކަ ދެއްކެވި ގާނޫނީ ވަކީލަކު ވިދާޅުވި އެވެ.\nބަރުލަމާނީ ނިޒާމަކަށް ރާއްޖެ ފުރޮޅާލުމަށް ގާނޫނީ އިމުގެ ތެރެއިން ހިނގެން އޮތް އެންމެ ސާފު މަގަކީ ރައްޔިތުންގެ އާބަސް އެކަމަށް ހޯދުމެވެ. އަސްލު މައްސަލަ އުފަންވި ހިސާބަށް ސިޔާސީ ވެރިން އަނބުރާ ރުޖޫއަވެ އަދި އެއްފަހަރު ރައްޔިތުންގެ ބަހެއް އެކަމުގައި ހޯދުމެވެ. އަދި ރައްޔިތުން ނިންމާ ގޮތަށް އިހުތިރާމް ކުރުމެވެ. ރައީސް ނަޝީދަށް ވެސް އޮތް އެންމެ ތާހިރު ގޮތަކީ އެ މަގުން ހިންގެވުމެވެ. އެކަން ރައީސް ނަޝީދަށް ވެސް ވަރަށް ބޮޑަށް ސާފުވެ ވަޑައިގަންނަވާނެ އެވެ.\n"މަޖިލީހުގެ ތެރެއިން އެކަމަށް ތާއީދު ލިބިލެއްވިޔަސް ކޮންމެވެސް ހިސާބަކުން އެބަ ޖެހޭ ރައްޔިތުން ކައިރިއަށް އެކަމުގެ އާބަސް ހޯދަން ދާން. ސިޔާސީ ޕާޓީތަކުގެ ތާއީދާ ނުލާ ރައްޔިތުން ކައިރިއަށް ގޮސް ވޯޓެއް ނަގަން އެއީ ވަރަށް އިމްޕޮސިބަލް ކަމަކަށް ވާނީ. އެހެންވެ ރައީސް ނަޝީދަށް ވެސް އެ މަސައްކަތުގައި [ބަރުލަމާނީ ވެރިކަމުގެ ނިޒާމެއް] ގެނައުމުގައި އިދިކޮޅު ސިޔާސީ މީހުންގެ ބައިވެރިވުން ވެސް ބޭނުންވާނެ ކަމަށް އަޅުގަނޑަށް ލަފާވަނީ،" އެމްޑީޕީގެ މަޖިލިސް މެންބަރަކު ނަން ނުޖަހާ ގޮތަށް ވިދާޅުވި އެވެ.\nރައީސް ޔާމީނަށް ރައީސް ނަޝީދުގެ ހަމްދަރުދީ\nމަނީ ލޯންޑަކުރެއްވިކަން ސާބިތުވެ ރައީސް ޔާމީން ހުންނެވީ ދިގު މުއްދަތުގައި ޖަލު ހުކުމެއް އިއްވައި ޖަލުގަ އެވެ. އެކަމާ ގުޅިގެން އެމަނިކުފާނު ލީޑަރުކަން ކުރައްވާ އިދިކޮޅު ޕްރޮގްރެސިވް ކޮންގްރެސް ކޯލިޝަނުން އެމަނިކުފާނު މިނިވަން ކުރުމަށް ގޮވާލާތާ އެތައް ޒަމާނެއް ވެއްޖެ އެވެ. އެ ވާހަކަތަކަށް ވުރެ މިހާރު އެންމެ އަޑުގަދައީ ރައްޔިތުން މަޖިލީހުގެ ރައީސް އަދި އެމްޑީޕީގެ ރައީސްކަން ކުރައްވާ ނަޝީދު ރައީސް ޔާމީން މިނިވަންކުރެއްވުމަށް ބާރު އަޅުއްވާ ދައްކަވާ ވާހަކަފުޅުތަކުގެ އަޑެވެ. އާސްކު ސްޕީކާ ޕްރޮގްރާމްގައި ޔާމީން ޖަލަށްލާފައި ހުންނަ މައްސަލައިގައި ރައީސް ނަޝީދު ވިދާޅުވީ "ކުރީގެ ވެރިން ޖަލަށްލުމުގެ ސަގާފަތް ނިމުމަކަށް އަންނަން" ޖެހޭ ކަމަށެވެ. އަދި "ބަދަލުހިފުމުގެ ރޫހު" ނައްތާލަން ޖެހޭ ކަމަށް ވިދާޅުވި އެވެ. އަދި މިދިޔަ ހުކުރު ދުވަހު އެމްޑީޕީގެ ހަރުގޭގައި ވާހަކަފުޅުދައްކަވަމުން ވެސް ރައީސް ނަޝީދު ވަނީ ރައީސް ޔާމީން މިނިވަންކުރަން އިތުރަށް ބާރުއަޅުއްވައި ވާހަކަ ދައްކަވައިފަ އެވެ. ވިދާޅުވީ؛ "ރައީސް ޔާމީން ޖަލުގައި ބެހެއްޓުމަށް އެމަނިކުފާނު ނޭދޭ" ކަމަށާއި "ޔާމީން ޖަލަށްލީ ދުވަހު ލޮލުން ކަރުނަ"އައި ކަމަށެވެ. މިހާރުގެ ހަގީގަތަކީ އިދިކޮޅު ސިޔާސީ ލީޑަރު މިނިވަންކުރެއްވުމަށް އެންމެ ބާރަށް ބަސްފުޅު ވިދާޅުވާ ބޭފުޅަކީ އެމަނިކުފާނާ ވާދަވެރި ރައީސް ނަޝީދު ކަމެވެ.\nމިފަހަކަށް އައިސް ރައިސް ނަޝީދުގެ ހަމްދަރުދީ ރައީސް ޔާމީންގެ މައްޗަށް ބޮޑުވެގެން އުޅޭ އުޅުން، އެއްބަޔަކު ސިޔާސީ ގޮތުން ސިފަކުރަނީ މިއީ ރައީސް ނަޝީދުގެ ބަރުލަމާނީ ހުވަފެން ހަގީގަތަކަށް ހެދުމަށް އެމަނިކުފާނު ހިންގަވަން އޮތް މަގު ސާފު ކުރެއްވުމަށް ކުރައްވާ ކަމެއްގެ ގޮތުގަ އެވެ. އެގޮތަށް ވިދާޅުވާ ބޭފުޅުން ވިދާޅުވާ ގޮތުގައި ރައީސް ނަޝީދު އުޅުއްވަނީ ބަރުލަމާނީ ނިޒާމަކަށް ރައީސް ޔާމީންގެ ތާއީދު ހޯއްދަވާށެވެ. ނޫން ނަމަ ނިޒާމުގެ ބަހުސް ފެއްޓުމަށް ހުއްޖަތެއް ހޯއްދަވާށެވެ. އަދި އެއީ "ޑީލެއް"ގެ ގޮތުގައި ސިފަކުރެ އެވެ. ސަބަބަކަށް ވަނީ ރައީސް ޔާމީންއަކީ ރައްޔިތުންތަކެއްގެ ތާއީދު އޮތް އިދިކޮޅު ލީޑަރަށް ވުމުން އެމަނިކުފާނުގެ ތާއީދު ވެރިކަމުގެ ނިޒާމު ބަދަލުކުރަން ކޮންމެހެން ބޭނުންވާނެތީ އެވެ. ނޫން ނަމަ އެއީ އަމާންކޮށް ހިނގާނެ ޕްރޮސެސްއަކަށް ނުވާނެ އެވެ.\nއިދިކޮޅު ޕީއެންސީގެ ޕާލިމެންޓަރީ ގްރޫޕުގެ ލީޑަރު އާދަމް ޝަރީފު އުމަރު ވިދާޅުވި ގޮތުގައި ރައްޔިތުންގެ ހައްގުތައް ހަނިވާ ގޮތަށް ރައީސް ޔާމީން މިނިވަން ކުރުމަށް ހަދާނޭ "ޑީލެއް" އިދިކޮޅުން ނޯންނާނެ އެވެ. އަދި މިފަހުން ރައީސް ނަޝީދު ދައްކަވަމުން އަންނަ ރައީސް ޔާމީން މިނިވަން ކުރެއްވުމުގެ ވާހަކަފުޅުތަކާ ގުޅޭ ގޮތުން މެންބަރު އާދަމް ޝަރީފް ވިދާޅުވީ، އެއީ ޑީލަކާ ގުޅުން ހުރި ވާހަކަތަކެއް ކަމަށް ގަބޫލު ނުކުރެއްވޭ ކަމަށެވެ. އެހެން ނަމަވެސް ރައީސް ޔާމީން މިނިވަންކޮށް ހުންނެވި ނަމަ ވެރިކަމުގެ ނިޒާމު ބަދަލު ކުރުމާއި އެ ނޫން ވެސް ސިޔާސީ ކަންކަމުގައި ރައީސް ޔާމީން ސިޔާސީ އެކި ފިކުރުގެ ބޭފުޅުންނާ މަޝްވަރާ ކުރައްވާނެކަމަށް މެންބަރު އާދަމް ޝަރީފް ގަބޫލު ކުރައްވަ އެވެ.\n"ރައީސް ޔާމީން ޖަލުގައި ބަހައްޓައިގެން އަޅުގަނޑުމެން ކުރާނެ މަޝްވަރާއެއް ނޯންނާނެ. އެހެން ނަމަވެސް އެމަނިކުފާނު މިނިވަންކޮށްފައި އަޅުގަނޑުމެންނަށް އަޅުގަނޑުމެންގެ ލީޑަރު ރައީސް ޔާމީންގެ މަޝްވަރާގެ މަތިން ސިޔާސީ ކަންކަމުގައި މަޝްވަރާ ކުރެވޭނެ. އެއްވެސް ސިޔާސީ ކަމެއްގައި ބަރުލަމާނީ ނިޒާމުގެ ކަމެއްގައި ވެސް އަޅުގަނޑުމެން މަޝްވަރާ ނުކޮށެއް ނުބާއްވާނެ. އެއީ ހަމަ މަޝްވަރާ ކުރެވޭނެ ކަންކަން. އެކަމަކު އެއީ އަޅުގަނޑުމެންގެ ލީޑަރު ޖަލުގައި ބަހައްޓައިގެން އެކަން ނުކުރެވޭނެ،" އާދަމް ޝަރީފް ވިދާޅުވި އެވެ.\nމީގެ ކުރިން ބޭއްވި ނިޒާމީ ވޯޓުގައި ވެސް ރައީސް ޔާމީން ލީޑަރަކަށް ހުންނެވި ޕީއޭއިން ތާއީދުކުރީ ބަރުލަމާނީ ވެރިކަމުގެ ނިޒާމަކަށެވެ. ރައީސް ޔާމީން ވެސް އޭރު ފާޅުގައި ބަރުލަމާނީ ނިޒާމަކަށް ތާއީދު ކުރެއްވި އެވެ. އެހެންވެ، އަދިވެސް އެމަނިކުފާނުގެ ވިސްނުން އެމަގަށް ހުރުން ގާތެވެ. ރައީސް ޔާމީން ވެރިކަމުގައި ހުންނެވި އިރުވެސް އަދި ވެރިކަމަށް ފަހުވެސް އެމަނިިކުފާނު ކުރައްވާ ޝަކުވާ އަކީ ގާނޫނު އަސާސީއަކީ ރައީސްއަކު ވެރިކަން ކުރަން އުނދަގޫ ކުރަން ހަދާފައި އޮތް އެއްޗެއް ކަމަށާއި ނިޒާމު މިހާރު އޮތް ގޮތަށް ބާއްވައިގެން ހަމަޖެހޭ ވެރިކަމެއް ރާއްޖެއަށް ނުހޯދޭނެ ކަމަށެވެ. މި ދެ ސަބަބާ ހުރެ ރައީސް ޔާމީންގެ ވިސްނުން ވެސް ބަރުލަމާނީ ނިޒާމަކަށް ބުރަވުމުގެ ފުރުސަތު އެބަ އޮތެވެ.\nއެކަމަކު، ރައީސް ނަޝީދު ދެކޭ ބަރުލަމާނީ ހުވަފެނުގެ މަންޒަރަށް ރައީސް ޔާމީން ވެއްދެން އޮތީ އިދިކޮޅުގެ އެންމެ ބޮޑު އެދުން، ރައީސް ޔާމީން މިނިވަން ކުރެވިގެންނެވެ. އިވޭ އަޑުތަކާއި ވާހަކަތަކުގެ ރާގުން ރައީސް ނަޝީދުގެ ހަމްދަރުދީ ރައީސް ޔާމީންއަށް ބޮޑުވެގެން އުޅެނީ، ރައީސް ޔާމީން މިނިވަން ކުރެއްވުމަށް ޕްރެޝަރުތައް ކުރިމަތި ކުރުމަށް ކަމަށް ވުން ގާތެވެ. ރައީސް ނަޝީދު ރައީސް ޔާމީންއާ މެދު ބަހައްޓަވާ ހަމްދަރުދީގެ އަގަކީ އެއީ ކަމަށްވެދާނެ އެވެ.\nބަރުލަމާނީ ހުވަފެނުގެ "ވިލަން"\nސިޔާސީ މަސްރަހުގައި ކުޅިބައި އެތުރިފައިވާ ގޮތަށް ބަލާއިރު، ރައީސް ސޯލިހުގެ ބާރުވެރިކަން ނޫނީ އެމަނިކުފާނަށް ތަބާވާ އެކަށީގެންވާ އަދަދެއްގެ މެންބަރުން އެމްޑީޕީގެ ޕީޖީ ގުރޫޕްގައިވެސް އެބަތިއްބެވި އެވެ. ހުރިހާ ދިމާލަކުން ވެސް ރައީސް ސޯލިހުގެ ނުފޫޒު އެބަ އޮތެވެ.\nއެހެންކަމަށްވުމާ އެކު ނިޒާމީ ބަހުސުގެ ތެރޭގައި ރައީސް ސޯލިހު ބުރަވާ ކޮޅެއް މުހިންމުވެ އެވެ. އަދި ރައީސް ނަޝީދުގެ ބަރުލަމާނީ ހުވަފެނުގައި ރައީސް ސޯލިހު އަކީ މުހިންމު ރޯލެއް ކުޅޭނެ ބޭފުޅެކެވެ. އެމަނިކުފާނު ނިންމަވާ އެންމެ ނިންމެވުމަކުން ބަރުލަމާނީ ހުވަފެނުގައި ސިއްކައަށް ވުން ގާތެވެ.\nމިހާތަނަށް އެ މައްސަލައިގައި ރައީސް ސޯލިހު މާ ގިނަ ވާހަކަފުޅުތަކެއް ވިދާޅެއް ނުވެ އެވެ. އެމަނިކުފާނު ވިދާޅުވި ހަމައެކަނި ވާހަކަފުޅަކީ ބަރުލަމާނީ ނިޒާމުގެ ބަހުސަކީ ރައްޔިތުން ކައިރި މުސްތަގުބަލެއްގައި ބަސްބުނެފައިވާ ކަމެއް ކަމެވެ. އަދި ވިދާޅުވީ އެ ބަހުސުގައި ޖެހިގެން އުޅޭ ވަރަށް ވުރެ އެމަނިކުފާނު ކުރައްވަން ހުރި މަސައްކަތް ގިނަވެފައި ކުރަން ޖެހޭ ފިކުރުތައް ބޮޑުވެފައިވާ ކަމަށެވެ. މި ވާހަކަތަކުން ދޭހަވަނީ ނިޒާމު އެ ފުށްމިފުށަށް ޖެހުމަކީ އެ މަނިކުފާނު އެހާ ހިތްޕުޅާވާ ކަމެއް ނޫން ކަމެވެ. އެހެންވެ، ރައީސް ސޯލިހުއަކީ ނަޝީދުގެ ބަރުލަމާނީ ހުވަފެނުގެ "ވިލަންއަށް" ވުން ގާތެވެ.\nބަރުލަމާނީ ބަހުސްގައި ރައީސް ސޯލިހު ހުންނެވި ކޮޅެއް ސާފުނުވާއިރު، ރައީސް ނަޝީދަށް އޮތް ގޮތަކީ އިދިކޮޅު ފަރާތްތައް ބަރުލަމާނީ ބަހުސްގެ މަންޒަރުގެ ތެރެއަށް ވެއްދުމެވެ. އެބޭފުޅުންގެ ތާއީދު ހޯއްދަވައިގެން އެބޭފުޅުންނާ އެކު ބަރުލަމާނީ ވެރިކަމުގެ ނިޒާމެއް ގާއިމްކުރުމުގެ މަގުން ހިންގެވުމެވެ. ރައީސް ނަޝީދު މިހާރު ކުރައްވަނީ އެ މަސައްކަތަށް ވުން ގާތެވެ. ސިޔާސީ އުދަރެހުގެ އަޑާއި މަންޒަރާއި ކުލަ މިހާރު ފެންނަނީ އެފާޑުގެ ގޮތަކަށެވެ.


SunOnline: Terrorist Ameen Male'in furun manaakoh MONICON amureh nerefi\nޓެރަރިސްޓު އަމީން މާލެއިން ފުރުން މަނާކޮށް މޮނިކޮން އަމުރެއް ނެރެފި\nޢާލިމް އަބްދުއްލަތީފް 20 Sep 2021, 01:04\nއައިއެސް ޖަމާއަތުގެ ރާއްޖޭގެ ލީޑަރު ކަމަށް ބުނާ ޏ. ފުވައްމުލައް، މާދަޑު، ކަރިއްޔާވިލާ، މުހައްމަދު އަމީންގެ މައްޗަށް މޮނިކޮން އަމުރެއް ހައިކޯޓުން ނެރެފިއެވެ.\nއޭނާގެ މައްޗަށް ނެރިފައިވާ މޮނިކޮން އަމުރުގައި ބުނެފައިވާ ގޮތުގައި އޭނާއަށް ރޭގަނޑު ހަޔަކުން ހެނދުނު ހަޔަކަށް ގެއިން ބޭރަށް ނުކުތުން މަނާވާނެއެވެ. އަދި އެ އަމުރުގައި ވާ ގޮތުން އޭނާއަށް ފުލުހުންގެ ހުއްދަނެތި މާލެއިން ބޭރަކަށް ނުދެވޭނެއެވެ.\nމޮނިކޮން އަމުރަކީ ދިވެހިރާއްޖޭގެ ޓެރަރިޒަމް މަނާކުރުމުގެ ގާނޫނުގައި ކަނޑައަޅާފައިވާ ކުށް ކުރާކަމަށް ތުހުމަތު ކުރެވޭ މީހުންގެ ތެރެއިން، އެކަށީގެންވާ ތުހުމަތެއްގެ މައްޗަށް ބިނާކޮށް، މުޖުތަމައުއަށް ނުރައްކަލެއް ކުރިމަތިކޮށްފާނެ ކަމަށް ހޯމް މިނިސްޓަރަށް ފެންނަ މީހުން 'މޮނިޓަރކޮށް ކޮންޓްރޯލްކުރުމަށް' ކޯޓުން ނެރޭ އަމުރެކެވެ.\nމިމަހުގެ 16ވަނަ ދުވަހު ހައިކޯޓުން ވަނީ އަމީންގެ މައްޗަށް ކޮށްފައިވާ ދައުވާތައް ބާތިލުކޮށްފައެވެ. އޭނާގެ މައްޗަށް އުފުލީ ޓެރަރިސްޓް ޖަމާއަތެއްގައި ބައިވެރިވުމުގެ ކުށުގެ ދައުވާއާއި، ޓެރަރިޒަމްގެ އަމަލެއް ކުރުމަށް ރޭވުމުގެ ކުށުގެ ދައުވާއެވެ. އޭނާގެ މައްޗަށް ކޮށްފައިވާ ދައުވާތައް ބާތިލުކޮށްފައިވަނީ ދައުވާކުރަން ކަނޑައެޅި މުއްދަތުގައި ދައުވާ ނުކުރެވުމުގެ ސަަބަބުންނެވެ.\nހަމަ އެ ދުވަހު ޕްރޮސެކިއުޓާ ޖެނެރަލް އޮފީހުން ވަނީ ސްޕްރީމް ކޯޓުގައި އެ މައްސަލަ އިސްތިއުނާފު ކޮށްފައެވެ.\nއަފްޣާނިސްތާން އަދި ޕާކިސްތާނުގައި އައިއެސް އިން ހިންގަމުން އަންނަ ގޮތްޕަށް އެކި ގޮތްގޮތުން އެހީތެރިކަން ފޯރުކޮށްދެމުން އަންނަ ކަމަށް އެމެރިކާގެ ކަމާ ބެހޭ ފަރާތްތަކުން އޭނާއަށް ތުހުމަތު ކުރެ އެވެ. އެގޮތުން ފައިސާގެ އެހީތެރިކަމާއި، މުދަލާއި، ޓެކްނޮލޮޖީގެ ދާއިރާއިންވެސް އަމީން އެހީތެރިކަން ފޯރުކޮށްދީފައިވާ ކަމަށް ތުހުމަތު ކުރެއެވެ.\nކޮވިޑާއެކު ޓެރަރިސްޓުންގެ މަސައްކަތް ވެސް ވަނީ ބަދަލުވެފައި\nއައިއެސްގެ ލީޑަރެއް ކަމަށް ބުނާ އަމީން ހައްޔަރު ކޮށްފި


Test thakuge natheejaa foarukohdhinumugai lasthakeh vey: Sarukaaru\n"ޓެސްޓުތަކުގެ ނަތީޖާ ފޯރުކޮށްދިނުމުގައި ލަސްތަކެއްވޭ"\nކޮވިޑް-19 އާ ގުޅޭ މައުލޫމާތު ދިނުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް -- އަހުމަދު އަޝްހާދު | އަވަސް\nކޮވިޑް-19 އަށް ޓެސްޓު ކުރާ މީހުންގެ ނަތީޖާ ފޯރުކޮށް ދިނުމުގައި ލަސްވާ ކަމަށާއި އެ މައްސަލަ ހައްލު ކުރަން މަސައްކަތް ކުރަމުން އަންނަ ކަމަށް ނޭޝަނަލް އިމަޖަންސީ އޮޕަރޭޝަން ސެންޓާ (އެންއީއޯސީ) އިން ބުނެފި އެވެ.\nއެންއީއޯސީގެ މިރޭގެ ނޫސްވެރިންގެ ބައްދަލުވުމުގައި އަވަސް އިން ކުރި ސުވާލަށް ޖަވާބު ދެއްވަމުން ސަރުކާރުގެ ތަރުޖަމާން މަބްރޫކް އަޒީޒް ވިދާޅުވީ އެއްފަހަރާ ގިނަ ޓެސްޓުތަކެއް ހަދަމުންދާތީ ހުރިހާ ޓެސްޓެއްގެ ނަތީޖާ ލިބުމުގައި ދަތިތަކެއް ކުރިމަތިވެފައިވާ ކަމަށެވެ.\nއެގޮތުން މިރޭގެ މިހާތަނަށް ވެސް 300 އެއްހާ ސާމްޕަލްގެ ނަތީޖާ ނުލިބި އެބަހުރި ކަމަށެވެ. ނަމަވެސް ޓެސްޓްތަކުގެ ނަތީޖާ އަވަސް ކުރެވޭނެ ގޮތް ހެދުމަށް އިތުރު މެޝިނެއް ގެނައުމުގެ މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\n"ރިއަލިޓީއަކީ އަޅުގަނޑުމެންގެ އެބައުޅޭ ބެކްލޮގެއް، އަޅުގަނޑުމެން ކޮންމެ ދުވަހަކު އައިސް މިކިޔާ ދޭ ނަމްބަރުތަކުން ތިޔަ ބޭފުޅުންނަށް ވެސް ފެންނާނެ ސާމްޕަލްތައް ވެސް ނަތީޖާ ނުލިބި 250 އެއްހާ ސާމްޕަލް... މިރޭ އައިއިރު 300 އެއްހާ ސާމްޕަލް އެބަހުރި ނަތީޖާ ނުލިބި،" މަބްރޫކް ވިދާޅުވި އެވެ.\nއެޗްޕީއޭގެ މެޑިކަލް އޮފިސަރު ޑރ. ނަޒްލާ ރަފީގް ވިދާޅުވީ ނެގެޓިވް ކޭސްތަކުގެ ޓެސްޓުތަކުގެ ނަތީޖާ ފޯރު ކޮށްދިނުމުގައި ލަސްތަކެއް އުޅޭ ކަމަށާއި އެކަން ރަނގަޅު ކުރަން މަސައްކަތް ކުރަމުން އަންނަ ކަމަށެވެ.\nސަރުކާރުން މީގެ ކުރިން ބުނެފައި ވަނީ ކޮވިޑް-19 އިގެ ޓެސްޓު ހެދުމަށް ފަހު ހަ ގަޑިއިރުގެ ތެރޭގައި ނަތީޖާ ހޯދުމުގެ ގާބިލްކަން ހުރި ކަމަށެވެ. އެހެންކަމުން ހަ ގަޑިއިރާއި 12 ގަޑިއިރުގެ ތެރޭގައި ނަތީޖާ ފޯރުކޮށްދެވޭނެ ކަމަށް ކުރިން ބުނެފައިވެ އެވެ.\nނަމަވެސް ފަހަކަށް އައިސް ނަތީޖާ ނުލިބޭ ކަމުގެ ޝަކުވާތަކާއި ތިން ދުވަސް ފަހުން ނަތީޖާ ފޯރުކޮށްދޭނެ ކަމަށް އެޗްޕީއޭ އިން ބުނާ ކަމުގެ ޝަކުވާގެ އަޑު ވަނީ ގަދަވެފަ އެވެ. އަދި ޑައިރެކްޓް ކޮންޓެކްޓްވެފައި ތިބި ފަރާތްތައް ދިރިއުޅުނު ތަންތަން ޑިސްއިންފެކްޓު ކުރުން ވެސް ލަސްވާ ކަމަށް ވެސް ބައެއް ފަރާތްތަކުން ބުނަމުންދެ އެވެ.\nމާލޭގައި މިވަގުތު ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 47 އަކަށް އަރައިފަ އެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް މުހައްމަދު މަބްރޫކް އަޒީޒް ލޮކްޑައުން ޕްރޮޓޮކޯލް\nރަނގަޅުވީ މީހުންގެ އަދަދު 49 އަކަށް


ހިޔާ ފްލެޓުތަކުގެ ފިނިޝިންއަށް ނުވަ މަސް ދޭން ކައުންސިލުން އެދެފި\nސްޓާ ޕްލަސް ގެ “ޔޭ ރިޝްތާ ކިޔާ ކެހެލާތާ ހޭ” އިން މަޝްހޫރުކަން ހޯދި އެކްޓަރު ކަރަން މެހެތާގެ މައްޗަށް އޭނާގެ އަންހެނުން ނިޝާ ރާވަލް، ގެވެށި އަނިޔާގެ ތުހުމަތުކޮށްފިއެވެ.\n‘ޓައިމްސް އޮފް އިންޑިއާ’ އިން ރިޕޯޓުކުރާ ގޮތުގައި، ނިޝާއަށް ގެވެށި އަނިޔާކުރި ކަމަށް ހުށަހެޅި މައްސަލައެއްގައި ކަރަން ވަނީ މިއަދު ފުލުހުންގެ ބެލުމުގެ ދަށަށް ގެންގޮސްފައެވެ. އެކަމަކު މާ ގިނައިރުތަކެއް ނުވަނީސް އޭނާ ވަނީ ކަފާލާތުގެ ދަށުން މިނިވަންވެފައެވެ. އެއާއެކު ‘ޕިންކްވިލާ’ އާ ވާހަކަދައްކަމުން ކަރަން ވަނީ އެ ހާދިސާގެ ތަފްސީލު ކިޔައިދީފައެވެ. ކަރަން ވަނީ ނިޝާގެ ތުހުމަތުތައް ދޮގުކޮށްފައެވެ.\nކަރަން ބުނީ އޭނާއަކީ އަންހެނުންނަށް އަނިޔާކުރާނެ ކަހަލަ މީހެއް ނޫންކަން އޭނާ ދަންނަ މީހުންނަށް އެނގޭނެ ކަމަށެވެ. އަދި ނިޝާއާ ދެމީހުންގެ ކައިވެނީގައި ދެބަސްވުންތަކެއް އުފެދި، ވަރީގެ ވާހަކަ ދެކެވޭތާ ދުވަސްކޮޅެއްވެއްޖެ ކަމަށް ބުންޏެވެ. އެގޮތުން މިއަދު ނިޝާއާއި ނިޝާ ބޭބެގެ ހާޒިރުގައި ދެކެވުނީ ވަރިވުމަށްފަހު ކަރަން ދޭންޖެހޭ ފައިސާގެ އަދަދުގެ ވާހަކަ ކަމަށާއި، އެކަމަކު ކަރަން ހުށަހެޅި އަދަދަށް އެމީހުން އެއްބަސް ނުވި ކަމަށް ބުންޏެވެ.\n“ދެން އަހަރެން ކޮޓަރިއަށް ވަނީ މަންމައާ ފޯނުން ވާހަކަދައްކާލަން. ފޯނުގައި ހުއްޓައި ނިޝާ ކުއްލިއަކަށް އެތެރެއަށް ވަދެފަ ރުޅިގަދަކޮށްލައިގެން އުޅެންފެށީ. މަންމައަށް ވެސް އެ އަޑު އިވޭނެ. އަހަރެން އަވަހަށް ފޯނު ބާއްވާފަ ނިޝާ ހަމައަކަށް އަޅުވަން އުޅުނީމަ އަހަރެންގެ މޫނަށް ކުޅުޖެހީ”، ކަރަން ކިޔައިދިނެވެ.\nކަރަން ބުނީ ނިޝާއަކީ ބައިޕޯލާ ހުންނަ މީހެއް ކަމަށާއި، އަބަދުވެސް އޭނާގެ އުޅުމަށް އެފަދަ ބަދަލު ކުއްލި ކުއްލިއަށް އަންނަ ކަމަށެވެ.\nޒުވާބުގަނޑު ހައްލުނުވެ އުޅެނިކޮށް ނިޝާ އަމިއްލައަށް ހުރެފައި ފާރުގައި ބޯތަޅަން ފެށީ ކަމަށް ކަރަން ބުންޏެވެ. އެއަށްފަހު ބޭރަށް ނުކުމެފައި، އެއީ ކަރަން ދިން އަނިޔާއެއް ކަމަށް ބުނަން ފެށި ކަމަށް ބުންޏެވެ. އެއާއެކު ނިޝާގެ ބޭބެ ރުޅިއައިސްގެން ކަރަން އާ ދިމާއަށް އައިސް ކަރަން ގައިގައި ތަޅަންފެށި ކަމަށް ބުންޏެވެ. “އަހަރެން އޭނަގެ އަތުގަ ހިފަހައްޓާފަ ބުނިން ތިއީ ކޮންކަމެއްހޭ. މި ގޭގެ ހުރިހާ ތަނެއްގަ ކެމެރާ ހުންނާނެޔޭ، ވީ ގޮތް ފެންނާނެޔޭ ރީތިކޮށް. އެކަމަކު ކެމެރާތައް ނިވާލާފައި ހުރިކަން އެނގުނީމަ އަހަންނަށް ލިބުނީ ހައިރާންކަން”.\nކަރަން ބުނީ އެއީ ނިޝާއާއި އޭނާގެ ބޭބެ ރާވައިގެން ކުރި ކަމެއް ކަމަށެވެ. އެންމެފަހުން ފުލުހުން އައިސް ކަރަން ގެންދިޔައީއެވެ. އެކަމަކު ދެފަރާތުގެ ވާހަކަ އަޑުއަހާފައި ކަރަން އަށް ކަފާލާތު ލިބުނެވެ.\n“14 އަހަރު އެއްކޮށް އުޅުމުން އެންމެފަހުން ކަންތައް ވީ ގޮތް މިހުރީ. ނިޝާގެ ބޭބެ ރޯހިތު އަހަރެންގެ އާއިލާގެ މީހުންނަށް މަރުގެ އިންޒާރު ވެސް ދީފި”.\nކަރަންގެ ވާހަކަ މިހެން ހުއްޓަސް، ނިޝާއާއި އޭނާގެ ގާތް އެކުވެރިން ބުނަނީ ކަރަން ހަގީގަތުގައި ވެސް އޭނާއަށް އަނިޔާ ކުރި ކަމަށެވެ. އަދި މިހާރު އެއުޅެނީ އަމިއްލަ އަގު ވެއްޓިދާނެތީ ވާހަކަ އޮޅުވާލަން ކަމަށްވެސް ބުންޏެވެ.\nކަރަން އާއި ޓީވީ އެކްޓްރެސް ނިޝާ ކައިވެނި ކުރީ 2012 ގައެވެ. އެ ކައިވެންޏަށް ކުއްޖަކު ވެސް ލިބިފައިވެއެވެ.


Covid19: Gaumu Thakah Eheevumah UN In Gaaimkuri Fund In Eheevumah Edhijje | Hathaavees\nކޮވިޑް19: ގައުމުތަކަށް އެހީވުމަށް އދ. އިން ގާއިމްކުރި ފަންޑުން ރާއްޖެއަށް އެހީވުމަށް އެދިއްޖެ\nއދ. ގެ ސެކްރެޓަރީ ޖެނެރަލްއާ ރައީސް ސޯލިހު ފޯނުން ގުޅުއްވާ ވާހަކަދައްކަވަނީ: ފޮޓޯ / ރައީސް އޮފީސް\nކޮވިޑް19 އާ ގުޅިގެން ކުދި އަދި މެދު ފަންތީގެ އިގްތިސޯދުތައް ހިމެނޭ ގައުމުތަކަށް އެހީތެރިވުމުގެ ގޮތުން އދ. އިން ގާއިމްކޮށްފައިވާ "ރެސްޕޮންސް އެންޑް ރިކަވަރީ ފަންޑް" ފަންޑުން ރާއްޖެއަށް އެހީތެރިކަން ފޯރު ކޮށްދިނުމަށް އދ. ސެކްރެޓަރީ ޖެނެރަލް އެންޓޯނިއޯ ގުޓަރޭޒްގެ ކިބައިން ރައީސް އިބްރާހީމް މުހައްމަދު ސޯލިހު އެދިވަޑައިގެންފިއެވެ.\nއ.ދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރޭޒް، ދުނިޔެއަށް ކުރިމަތިވެފައިވާ ކޯވިޑް-19ގެ ބަލިމަޑުކަމުގެ މިހާރުގެ ހާލަތާއި ބެހޭގޮތުން ފޯނު މެދުވެރިކޮށް ވާހަކަފުޅުދައްކަވަމުން އެމަނިކުފާނު ވަނީ އ.ދ. އިން މި ވައިރަސްގެ ސަބަބުން ގެއްލުން ވެފައިވާ ކުދި އަދި މެދު ފަންތީގެ އިޤްތިޞާދުތައް ހިމެނޭ ޤައުމުތަކަށް އެހީތެރުވުމަށް ޤާއިމުކުރި ”ރެސްޕޮންސް އެންޑް ރިކަވަރީ ފަންޑް“ ޤާއިމުކުރެއްވި ކަމަށްޓަކައި މަރުޙަބާ ވިދާޅުވެ މި ފަންޑު މެދުވެރިކޮށް އ.ދ. ގެ ފަރާތުން ރާއްޖެއަށް އެހީތެރިކަން ފޯރުކޮށްދެއްވުމަށް އެދިވަޑައިގެންފައެވެ. އެމަނިކުފާނު ފާހަގަކުރެއްވެވި ގޮތުގައި ރާއްޖެ ފަދަ ފަތުރުވެރިކަމުގެ ސިނާޢަތަށް ބަރޯސާވާ ތަރައްޤީވަމުން އަންނަ ކުދި ޖަރީޒާ ޤައުމުތަކުގެ އިޤްތިޞާދުތަކަށް ކޯވިޑް-19ގެ ނޭދެވޭ އަސަރު އާދަޔާ ޚިލާފަށް ކުރަމުންދާކަމުގައި ވިދާޅުވިއެވެ.\nރައީސުލުޖުމްހޫރިއްޔާ ވަނީ މި ނުރައްކާތެރި ބަލިމަޑުކަމާއި ގުޅިގެން ޤައުމީ ފެންވަރުގައި ރާއްޖޭގައި އަޅަމުންދާ ފިޔަވަޅުތަކާއި ޢަމަލުކުރަމުން ގެންދާގޮތުގެ މަޢުލޫމާތު ޙިއްޞާކުރައްވައި، މިފަދަ ދަނޑިވަޅެއްގައި އ.ދ. އިން ރާއްޖެއާއި ރާއްޖެ ފަދަ ތަރައްޤީ ވަމުން އަންނަ ކުދި ޖަޒީޒާ ޤައުމުތަކަށް އެހީތެރިކަން ފޯރުކޮށްދެވޭނެ ދާއިރާތަކާ ބެހޭގޮތުންނާއި އަދި އެފަދަ ޤައުމުތަކަށް ދިމާވާ ގޮންޖެހުންތަކާ ބެހޭގޮތުން މަޝްވަރާކުރައްވާފައެވެ.\nމިދިޔަ މަހުގެ ހަތްވަނަ ދުވަހު ކޮވިޑް19 ގެ ފުރަތަމަ ޕޮޒިޓިވް ކޭސް ރާއްޖޭގައި ރިޕޯޓްކުރެވުނު ހިސާބުން ސަރުކާރުން އަޅުއްވަމުން ގެންދެވި ހަރުދަނާ ފިޔަވަޅުތަކުގެ މަޢުލޫމާތު އ.ދ. ގެ ސެކްރެޓަރީ ޖެނެރަލްއާ ރައީސް ސޯލިހު ޙިއްޞާކުރައްވާފައެވެ. އެގޮތުން އެމަނިކުފާނު ވަނީ މިދިޔަ މަހު ރާއްޖޭގައި ޢާންމު ޞިއްޙަތުގެ ކުއްލި ނުރައްކަލުގެ ޙާލަތު އިޢުލާނުކޮށް، ރާއްޖޭގެ ބޯޑަރު ކޮންޓްރޯލް ހަރުދަނާކޮށް، ސްކްރީންކުރުމާއި ކަރަންޓީންކުރުމުގެ ފިޔަވަޅުތައް އަޅައި މަސް ދުވަސް ވަންދެން ޢާންމުން ތެރޭގައި މި ބަލިފެތުރުނަ ނުދީ ހިފެހެއްޓިފައިވާ ކަމަށް ވިދާޅުވިއެވެ.\nނަމަވެސް ރައީސުލްޖުމްހޫރިއްޔާ ވަނީ އިއްޔެ މާލެ ސަރަޙައްދުން ކޮވިޑް19 ގެ ތިން ޕޮޒިޓިވް ކޭސް ފެނިފައިވާކަމަށް ވިދާޅުވެ، އިތުރަށް މި ބަލި ފެތުރުނަ ނުދިނުމަށް ސަރުކާރުން މާލެ ސަރަޙައްދު ލޮކްޑައުން ކޮށްފައިވާކަމުގައި ވިދާޅުވެފައެވެ. އަދި ސަރުކާރުގެ އެންމެ އިސް އަމާޒަކީ މި ބަލި އިތުރަށް ފެތުރުނަ ނުދީ ހުއްޓުވުން ކަމުގައި އެމަނިކުފާނު ފާހަގަކުރެއްވެވިއެވެ.\nރައީސުލްޖުމްހޫރިއްޔާ ވަނީ ނާޒުކު އިޤްތިޞާދުތައް ހިމެނޭ ޤައުމުތަކުން ނަގާފައިވާ ދަރަނި އަދާކުރުމަށް ލުއި ގޮތްތައް ހޯއްދަވައިދެއްވުމަށް އ.ދ. ގެ ސެކްރެޓަރީ ޖެނެރަލްގެ އިސްނެންގެވުމާއެކު ކުރައްވަމުން ގެންދަވާ މަސައްކަތްޕުޅު ފާހަގަކުރައްވާ މަރުޙަބާ ވިދާޅުވެފައެވެ.\nPrevious މުޅި ރާއްޖެ ލޮކްޑައުން ކުރަން ނިންމި ނަމަވެސް، މަސްދޯނިތަކަށް ފުރޭނެ\nNext 14 ދުވަހަށް މާލެ ސިޓީ ލޮކްޑައުން ކޮށްފި


Covid-19: Dhiraagu Pay Ge Merchant Transaction Fee3Mas Dhuvahah Kandaalaifi - Vaguthu\nކޮވިޑް-19: ދިރާގުޕޭ ގެ މާޗެންޓް ޓްރާންސެކްޝަން ފީ ތިން މަސް ދުވަހަށް ކަނޑަލައިފި\nދިރާގު ޕޭގެ މާޗެންޓް ޓްރާންސެކްޝަން ފީ ތިން މަސްދުވަހަށް ނުނަގާ ގޮތަށް ދިރާގުން ހަމަޖައްސައިފިއެވެ.\nދިރާގުން މިއަދު ބުނީ، ކޮވިޑް-19 ގެ ބަލިމަޑުކަމުގެ ސަބަބުން ގޭގައި ތިބެގެން ބިލްތައް ދައްކާ، ރެސްޓޯރެންޓްތަކުން އޯޑަރ ކުރާ ކާބޯތަކެއްޗާއި، ގަންނަ އެހެނިހެން ސާމާނުތަކަށް ފައިސާ ދެއްކުމަށް ދިރާގު ޕޭގެ ބޭނުން ކުރަން ޖެހިގައިވާ ކަމަށެެވެ.\nދިރާގު ޕޭ މެދުވެރިކޮށް ކޮންމެ މޯބައިލް ފޯނަކުންވެސް ތަކެއްޗާއި ޚިދުމަތްތަކަށް ފައިސާދައްކާ، ފައިސާ ޖަމާކޮށް އެކަކު އަނެކަކަށް ފައިސާ ޓްރާންސްފަރ ވެސް ކުރެވޭނެއެވެ. މިފަދަ ދަނޑިވަޅެއްގައި ކަސްޓަމަރުންގެ ރައްކާތެރިކަމަށް ގިނަ ވިޔަފާރިތަކުން ދިރާގު ޕޭ މެދުވެރިކޮށް ފައިސާގެ މުއާމަލާތްތައް ހިންގުމަށްވަނީ ފަށާފައިއެވެ. އަދި ގިނަ ވިޔަފާރިތަކުން ދިރާގުޕޭ ގާއިމު ކުރަން މަގުފަހު ކޮށްދިނުމަށާއި ކުދި އަދި މެދު ފަންތީގެ ވިޔަފާރި ތަކަށް ލުޔުއް ދިނުމުގެ ގޮތުން\nމި ޑިޖިޓަލް ޚިދުމަތް ބޭނުން ކުރުމަށް ބޭނުންވާ ވިޔަފާރިތަކަށް އެ ފުރުސަތުވަނީ ހުޅުވާލާފައިއެވެ. ދިރާގުން ބުނީ، މި ތިންމަސް ދުވަސް ތެރޭގައި އަލަށް ދިރާގު ޕޭ އާ ގުޅޭ ވިޔަފާރިތަކުންވެސް މާޗެންޓް ޓްރާންސެކްޝަން ފީ3މަހަށް ނުނެގާނެ ކަމަށެވެ.\nދިރާގުޕޭގެ ޚިދުމަތް މިހާރު ރާއްޖޭގެ އެކި ހިސާބުތަކުން 260 އަށް ވުރެ ގިނަވިޔަފާރިތަކުން ބޭނުންކުރެއެވެ. އޭގެތެރޭގައި ޑިލިވަރީގެ ޚިދުމަތްދޭ މަޝްހޫރު ކެފޭ ރެސްޓުރަންޓްސް، ޖެނެރަލްޓްރޭޑިންގ، ސެލޫންސް އަދި ހޮސްޕިޓަލް ތަކާއި މިނޫންވެސް އެކި ސިނާއަތްތަކުގެ ވިޔަފާރިތައް ހިމެނެއެވެ. ދިރާގުން ދަނީ އިތުރު ވިޔަފާރިތައްވެސް މި ޑިޖިޓަލް ޕޭމަންޓް ނިޒާމަށް ގެނައުމަށް ކެނޑިނޭޅި މަސައްކަތް ކުރަމުންނެވެ.


ooredoo Supernet B.Hithaadhoo ah tha aaraf koffi - AO News\nއުރީދޫ ސުޕަރނެޓް ފައިބަރ ބުރޯޑްބޭންޑުގެ ޚިދުމަތް 100 އެމް.ބީ.ޕީ.އެސް އާއި ހަމައަށް ހަލުވި ސްޕީޑްތަކަކާއި އެކު، ބ. ހިތާދޫއަށް މިއަދު ތަޢާރަފުކޮށްފިއެވެ.\nމިއަދު ތަޢާރަފުކުރެވުނު ޚިދުމަތާއެކު ބ. ހިތާދޫއިން ހަލުވި ސްޕީޑްތަކާއި، ބޮޑެތި އެލަވަންސްތައް ލިބޭ ޕެކޭޖްތަކުގެ އިތުރުން ސުޕަރނެޓްގެ ޚިދުމަތް ހޯދާ އެންމެ ފުރަތަމަ 20 ކަސްޓަމަރުންނަށް މައިކުރޯސޮފްޓް 360 ލައިސަންސްވެސް ލިބޭނެކަމަށް އެކުންފުނިން ވަނީ ހާމަކުރެއެވެ.\nއުރީދޫ މޯލްޑިވްސް ގެ އެކްޓިން ޗީފް ކޮމާޝަލް އޮފިސަރ ހުސައިން ނިޔާޒު ވިދާޅުވީ ޑިޖިޓަލް ޚިދުމަތްތަކާއިއެކު މުޖުތަމަޢުތައް ކުރިއެރުވުމަށް އުރީދޫއިން އަބަދުވެސް ވަރަށް ބޮޑު އަހައްމިއްޔަތުކަމެއް ދީގެން މަސައްކަތް ކުރާކަމަށެވެ. އެހެންކަމުން އަނެއްކާވެސް ރާއްޖޭގެ އިތުރު އަތޮޅެއްގެ ރަށަކަށް ފެންވަރު ރަނގަޅު އިންޓަނެޓް ފޯރުކޮށްދެވުމަކީ ލިބޭ ވަރަށް ބޮޑު އުފަލެއްކަމަށާއި އުރީދޫގެ މަގުސަދަކީ ރާއްޖޭގެ މުޖުތަމަޢުތައް ގުޅުވާލަދީ އިތުރު ފުރުސަތުތަކާއެކު އިޖުތިމާއީ އަދި އިގްތިސާދީ ކުރިއެރުން ފަހިކޮށްދިނުން ކަމަށް ނިޔާޒް ވިދާޅުވިއެވެ.\nސުޕަނެޓްގެ ޚިދުމަތާއިއެކު ބ. ހިތާދޫ ރައްޔިތުންނަށް އިތުރު ފުރުސަތުތަކާއި ލުއި ފަސޭހަކަން ލިބިގެންދާނެއެވެ.\nއުރީޑޫ ސުޕަނެޓްގެ ޚިދުމަތް ހޯއްދެވުމަށް ނުވަތަ ސުޕަރނެޓް ޕެކޭޖްތަކާއި ބެހޭ އިތުރު މައުލޫމާތު ހޯދުމަށް އަ http://ore.do/getsupernet އިން ލިބެން ހުންނާނެއެވެ.\nއުރީދޫ މޯލްޑިވްސްއުރީދޫ ސުޕަރނެޓްއުރީދޫ ސުޕަރނެޓް ފިކްސްޑް ބްރޯޑްބޭންޑު


ދައްޕަރު މައްސަލައާއި ރައްޔިތުންގެ ހާލު ނުބަލާތީ މެމްބަރު ޝަރީފު ފިއްލަދޫން ބާލައިފި\nފާތިމަތު ޔަމާނީ 19 ސެޕްޓެމްބަރ 2021\nހއ. ފިއްލަދޫގެ އިހުތިސާސުން ދައްޕަރު ވަކިކުރި މައްސަލައިގައި ރައްޔިތުންގެ މަޖިލީހުގެ ކެލާ ދާއިރާގެ މެމްބަރު އިބްރާހިމް ޝަރީފު މިއަދު ފިއްލަދޫއަށް ވަޑައިގަތުމުން އެ ރަށުގެ ޒުވާނުންތަކެއް އޭނާގެ އިސްތިއުފާއަށް ގޮވައި އެރަށުން ބާލައިފި އެވެ.\nސޯޝަލް މީޑިއާގައި ދައުރުވަމުންދާ ވީޑިއޯތަކުން ފެންނަ ގޮތުގައި ޝަރީފުއާ ދެކޮޅަށް ފިއްލަދޫގެ ރައްޔިތުން ނުރުހުން ފާޅުކުރީ އޭނާ ހުންނެވި ތަނެއްގެ ބޭރުގައި ތިބެގެންނެވެ.\nރައްޔިތުން ނުރުހުން ފާޅުކުރީ ދައްޕަަރު މައްސަަލައާއި މަޖިލިސް މެންބަރުކަމަށް ހޮވިވަޑައިގަތުމަށްފަހު އެރަށަށް ވަޑައިގެން ރައްޔިތުންގެ ހާލު ބެއްލެވުން މަދުކަމުންނެވެ. އެގޮތުން ކޮންމެ މަހަކު ތިން ފަހަރު އެރަށަށް ވަޑައިގަންނަވާނެ ކަމަށް ޝަރީފު ވިދާޅުވި ނަމަވެސް އެގޮތަށް ކަންތައް ނުކުރައްވާ ކަމަށް ބައެއް މީހުން ގޮވަމުންދިޔައެވެ. އަދި އެ ރަށުގެ އިހުތިސާސުން ދައްޕަރު ވަކިކުރި މައްސަލަ ހައްލު ކުރުމަށް ޝަރީފު އެކަށީގެންވާ މަސައްކަތްތަކެއް ނުކުރާ ކަމަށްވެސް ގޮވަމުން ދިޔައެވެ.\nދައްޕަރަކީ ފިއްލަދޫއާ އެއް ބިމެއްގައި އަދި އެއް ފަޅެއްގައި އޮންނަ ރަށެކެވެ. މި ސަރުކާރުން ވަނީ މިދިޔަ އަހަރުގެ މާޗު މަހުގެ 18 ވަނަ ދުވަހު ފިއްލަދޫގެ އިހުތިސާސްގެ ތެރޭގައި ދައްޕަރު ހިމަނައިފައެވެ. ނަމަވެސް އޭގެ ފަހުން ފިއްލަދޫގެ އިހުތިސާސްގެ ދަށުން ދައްޕަރު ވަނީ ވަކިކޮށްފައެވެ.\nއަރުޝީފަށް ނެގީ 19/09/2021 15:18\nއެންމެފަހުން އަޕްޑޭޓްކުރީ 19/09/2021 15:18


Nurakkaatheri kuvveriyaa El Chapo umurah jalah | Mihaaru\nގުޒްމަން ފުލުހުންގެ ބެލުމުގެ ދަށުގައި. --ފޮޓޯ:އޭއެފްޕީ\n18 ޖުލައި 2019 - 11:166comments\nނިއު ޔޯކް (ޖުލައި 18) - މެކްސިކޯގެ ނުރައްކާތެރި ޑްރަގު ކުށްވެރިޔާ ހުއާކިން "އެލް ޗަޕޯ" ގުޒްމަން އުމުރަށް ޖަލަށްލުމަށް އެމެރިކާގެ ފަނޑިޔާރަކު އިއްޔެ ހުކުމްކޮށްފި އެވެ.\nގުޒްމަން، 62، ގެ މައްޗަށް ވަނީ ޑްރަގު ޓްރެފިކިން އާއި މަނީ ލޯންޑަރިންގެ 10 ދައުވާއެއް ފެބްރުއަރީ މަހު ސާބިތުވެފަ އެވެ. ސައިނަލޮއާ ކާޓެލްގެ ކުރީގެ ވެރިޔާ ގުޒްމަން އަކީ އެމެރިކާ އަށް އެންމެ ގިނައިން ޑްރަގު އެތެރެކޮށްފައިވާ ފަރާތެވެ.\nހުކުމްކުރުމުގެ ކުރިން ނިއު ޔޯކުގެ ކޯޓުގައި ތަރުޖަމާނެއް މެދުވެރިކޮށް ގުޒްމަން ބުނީ އެމެރިކާގެ ޖަލުގައި އޭނާ އަށް ދަނީ 24 ގަޑިއިރު އަނިޔާ ލިބެމުން ކަމަށާ އަދި އޭނާގެ ޝަރީއަތް އިންސާފުވެރި ނޫން ކަމަށެވެ.\nއުމުރަށް ޖަލަށްލުމުގެ އިތުރުން ގުޒްމަން އަށް ވަނީ ގަވާއިދާޚިލާފަށް ހަތިޔާރު ގެންގުޅުމުން އިތުރު 30 އަހަރުގެ ޖަލު ހުކުމެއް އިއްވައިފަ އެވެ. ގުޒްމަންގެ ސަބަބުން ލިބުނު ގެއްލުމުގެ ބަދަލަށް އޭނާގެ އަތުން 12 ބިލިއަން ޑޮލަރު ހޯދަން ވެސް ވަނީ ހުކުމްކޮށްފަ އެވެ.\nގުޒްމަން އަށް ކުރި ހުކުމަށް ފަހު އޭނާގެ އަންހެނުން އެމާ ކޮރޮނެލް އައިސްޕޫރޯ ކޯޓުން ނުކުންނަނީ. --ފޮޓޯ:އޭއެފްޕީ\nޕްރޮސެކިއުޓަރުން ބުނީ ގުޒްމަންގެ ހުކުމް ތަންފީޒް ކުރާނީ "ދަގަނޑު ފުންޏެއްގެ" ޖަލެއްގައި ކަމަށެވެ. ޕްރޮސެކިއުޓަރުން އެ އިޝާރާތްކޮށްފައި ވަނީ ކޮލަރާޑޯގެ ހައި-ސެކިއުރިޓީ ޖަލަށެވެ.\nގުޒްމަންގެ ވަކީލް ޖެފްރީ ލިޗްޓްމަން ބުނީ އެ މައްސަލަ އިސްތިއުނާފް ކުރަން ވިސްނާ ކަމަށެވެ. އޭނާ ބުނީ ޝަރީއަތް ދިޔައީ އިންސާފުން ނޫން ކަމަށާއި މީޑިއާ ކަވަރޭޖުގެ ސަބަބުން ފަނޑިޔާރުންނަށް ނުފޫޒް ފޯރާފައިވާ ކަމަށެވެ.\nއެލް ޗަޕޯ އަކީ ކާކު؟\nއެލް ޗަޕޯ ނުވަތަ ޝޯޓީ އަކީ މެކްސިކޯގެ އުތުރުގައި ނުރައްކާތެރި ގޭންގެއް ހިންގި މީހެކެވެ. ފޯބްސްގެ 2009 ވަނަ އަހަރުގެ ލިސްޓުގައި އެންމެ މުއްސަނދިންގެ 701 ވަނައިގައި ގުޒްމަން ވަނީ ހިމެނިފަ އެވެ. އޭރު އޭނާގެ މިލްކިއްޔާތުގެ އަގު އެއް ބިލިއަން ޑޮލަރަށް އަރާ ކަމަށް ބުނެފައިވެ އެވެ. އެމެރިކާ އަށް އެތައް ޓަނެއްގެ ކޮކޭން އެތެރެކޮށްފައިވާ ކަމަށް އޭނާގެ މައްޗަށް ތުހުމަތުކޮށްފައިވެ އެވެ. މީގެ އިތުރުން މީހުން ވަގަށް ނެގުމާއި މީހުން މެރުމުގެ އެތައް ޖަރީމާއެއްގެ ކުށް އޭނާގެ ބޮލުގައި އަޅުވާފައިވެ އެވެ.\nމެކްސިކޯގެ ޖަލެއްގައި ބަންދުކޮށްފައި ހުއްޓާ ގުޒްމަން ވަނީ ބިމު އަޑިން މަގެއް ކޮނެގެން 2015 ވަނަ އަހަރު ފިލައިފަ އެވެ. ފަސް މަސް ދުވަސް ވަންދެން ފިލައިގެން އުޅެނިކޮށް އޭނާ ހައްޔަރުކޮށް، އެމެރިކާއާ ހަވާލު ކުރީ 2017 ގަ އެވެ. ނަވާރަ ސަތޭކަ ނުވަދިހަ ތިން ވަނަ އަހަރު ޖަލުގައި ބަންދުކުރި ގުޒްމަން ވަނީ 2001 ވަނަ އަހަރު ވެސް ޖަލުން ފިލައިފަ އެވެ. އެ ފަހަރު އޭނާ ޖަލުން ފިލީ ލޯންޑްރީ ކާޓެއްގައި ފިލައި އޮވެގެންނެވެ. އޭނާ އަތުލައިގަތުމަށް ފަހު ދެ ވަނަ ފަހަރަށް ޖަލަށްލީ 2014 ވަނަ އަހަރު އެވެ.


India gai vai nusaafuvumuge sababun maruvi meehunge adhadhu 1.2 million ah! - 247.mv\n03:06 AM, Sunday 28, February 2021\nއިންޑިއާގައި ވައި ނުސާފުވުމުގެ ސަބަބުން މަރުވި މީހުންގެ އަދަދު 1.2 މިލިއަނަށް!\nއިންޑިއާގައި ވައި ނުސާފުވުމުގެ ސަބަބުން މިދިޔަ އަހަރު 1.2 މިލިއަން މީހުން މަރުވެފައިވޭ--\nAfrah 11:10 AM, Sunday 09, December 2018\nއަވަށްޓެރި އިންޑިއާގެ ވައި ތަޣައްޔަރުވެ ނުސާފުވުމުގެ ސަބަބުން މިދިޔަ އަހަރު 1.24 މިލިއަން މީހުންގެ މަރުވެފައިވާ ކަމަށް ދިރާސައަކުން ދައްކައިފިއެވެ.\nލޭންސެޓް ޕްލެނެޓަރީ ހެލްތު ޖާނަލްގައި އާންމުކޮށްފައިވާ ދިރާސާ ބުނާ ގޮތުން، މިދިޔަ އަހަރު އިންޑިއާގައި މަރުވި މީހުންގެ ތެރެއިން 12.5 އިންސައްތަ މީހުންނަކީ ވައި ނުސާފުވުމުގެ ސަބަބުން މަރުވި މީހުންނެވެ. އަދި މީގެ ތެރެއިން ދެބައިކުޅަ އެއްބައި މީހުންނަކީ އުމުރުން 70 އަހަރުން ދަށުގެ މީހުން ކަމަށް ދިރާސާގައި ބުނެފައިވެއެވެ.\nވައި ނުސާފުވުމުގެ ސަބަބުން ކުރިމަތިވި އެކި ކަހަލަ މައްސަލަތަކާއި ގުޅިގެން މަރުވި މީހުންގެ ތެރެއިން 670،000 މީހުންނަކީ ހާމަ ތަންތަނުގެ ވައި ނުސާފުވެގެން މަރުވި މީހުން ކަމަށާއި، 480،000 މީހުންނަކީ ގޭތެރެގޭ ވައި ނުސާފުވެގެން މަރުވި މީހުން ކަމަށް މި ދިރާސާގައި ވަނީ ފާހަގަކޮށްފައެވެ.\nމުޅި އިންޑިއާއަށް ބަލާއިރު، ވައިގެ ތަޣައްޔަރުކަން އެންމެ ބޮޑީ ވެރިރަށް ނިއު ދިއްލީގައެވެ. އެގޮތުން އިންސާނާގެ ސީދާ ފުއްޕާމެއަށް އެ ތަޣައްޔަރު ކަމުގެ އަސަރުކޮށް، ސިއްހީ ބޮޑެތި މައްސަލަތަކެއް ކުރިމަތިކުރުވުމަށް ނުރައްކާ ދަރަޖައަށް ފުރުސަތު އޮންނަކަމަށްވެސް ދިރާސާ ބުނެއެވެ.\nއިންޑިއާގެ ވައިގެ ތަޣައްޔަރުކަން ކުޑަވެ، ވައި ސާފުވާނަމަ، އެ ގައުމުގެ މީހުން ދިރިއުޅޭނެ ކަމަށް ލަފާކުރާ އުމުރު ނުވަތަ ލައިފް އެކްސްޕެކްޓަންސީ އަށް 1.7 އަހަރު އިތުރުވާނެ ކަމަށްވެސް މި ދިރާސާގައި ވަނީ ފާހަގަކޮށްފައެވެ.\nމިއަހަރުގެ ކުރީކޮޅު ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއިން ހާމަކުރި ގޮތުގައި ދުނިޔޭގެ އެންމެ ވައި ނުސާފު 18 ސިޓީ ނިސްބަތްވަނީ އިންޑިއާއަށެވެ.\nއާންމު ސިއްހަތު އިންޑިއާ މޫސުން ދުނިޔެ\nރަޝާއިން ކޮރޯނާގެ ފުރަތަމަ ވެކްސިން އުފައްދައި ބޭނުންކުރާން ފަށައިފި\nޑެލިވަރީ ހުއްދަތައް ބާތިލްކުރަނީ!\nކުއްތާއެއް ރޭޕްކުރުމުގެ ތުހުމަތުގައި މީހަކު ހައްޔަރުކޮށްފި\nޢީދު ފާހަގަކުރޭ، ނަމަވެސް މުވާޞަލާތީ ޚިދުމަތެއް ނުލިބޭނެ!


Golden Globe: Loathah fen behi kujja ah!\nގޯލްޑަން ގްލޯބް: ލޯތައް ފެންބެހި ކުއްޖާއަށް!\nއެވޯޑު ހަފްލާގެ ފޮޓޯތަކެއް-- ފޮޓޯ: ލޭޓަސްޓްލީ\nގޯލްޑަން ގްލޯބްސް އެވޯޑް ހަފްލާގައި އިއްޔެ ރަން ވަނަތައް ހޮލީވުޑްގެ ފަންނާނުން ހާސިލް ކުރި އެވެ. ގްލެން ކްލޯސްއަށް އެންމެ މޮޅު އެކްޓްރެސް ލިބި، ކްރިސްޓިއަން ބޭލްއަށް އެންމެ މޮޅު އެކްޓަރުގެ އެވޯޑު ލިބުނު އިރު، މި ހަފްލާއިން އެވޯޑު ލިބެންވީ ވަރަށް ހާއްސަ ފަރާތެއް އަދި އެބަހުއްޓެވެ.\nމި އަހަރުގެ ރެޑް ކާޕެޓުގައި ފަންނާނުން އެމީހުންގެ އަގު ބޮޑު ހެދުންތައް ދައްކާލައި ފޮޓޯތައް ނަގަމުން ދިޔައިރު މި ފޮޓޯ ތަކުގައި ބައިވެރިވި އެހެން ފަރާތެއްވެ އެވެ. ކޮންމެ ފަންނާނެއްގެ ފޮޓޯ ގަނޑުގައި "ފިޖީ" ފެންފުޅިތަކެއް އަތުރާފައި ހުރި ތަބަކެއް، ހިފައިގެން ހުރި ޒުވާނަކު ހުރެ އެވެ. އެއްބައިފަހަރު، ކަނާތްފަޅީގައި، އަނެއްބައި ފަހަރު ވާތް ފަޅީގައި ހުއްޓިގެން ނަމަވެސް ކެމެރާ އަށް ބަލަން ހުންނަނީ ވަރަށް ފަރި ކޮށެވެ. ރީތި ނޫ ހެދުމެއް އަޅައިގެން ހުރި "ފިޖީ ގާލް" ފޮޓޯގްރާފަރުންގެ ލެންސުތަކަށް ނާރާ އެއް ފޮޓޯ ވެސް ނެތެވެ. މަޝްހޫރު ތަރި، ނިކޯލް ކިޑްމަން އާއި އިޑްރިސް އެލްބާގެ އިތުރުން ޖޭމީ ލީ ގެ ފޮޓޯ ގަނޑުގައި ވެސް މި ޒުވާނާ ހުއްޓެވެ.\nއެކްޓްރެސް ހޮލީ ޓެއިލާގެ ފޮޓޯ-- ފޮޓޯ: ސީއެންއެން\nފޮޓޯ: އީޓީ ކެނެޑާ\nމި ފޮޓޯ ތަކުގެ ސަބަބުން އިންޓަނެޓްގައި މި ޒުވާނާ މަޝްހޫރުވެ، އޭނާ އެއީ ކާކުކަން ވަނީ ހޯދާފަ އެވެ. އެންމެންގެ ފޮޓޯ ތަކުގައި ބައިވެރިވި "ފިޖީ ވޯޓާ ގާލް" އަކީ އެމެރިކާގެ ލޮސް އެންޖެލަސްގެ މޮޑެލްއެއް ކަމަށްވާ ކެލޭތު ކަތުބާޓެވެ.\nއެވޯޑު ހަފްލާއަށް ދިޔަ ހުރިހާ ފަންނާނުންގެ ފޮޓޯތަކުގައި މި އަންހެން ކުއްޖާ ފެނުން މިއީ، އޮޅިގެން އިއްތިފާގުން ވީ ކަމެއް ނޫނެވެ. "ފިޖީ ވޯޓާ" އަކީ އެވޯޑު ހަފްލާގެ ސްޕޮންސަރެއް ކަމުން، މިއީ އެ ކުންފުނިން ކުޅުނު މޮޅު އިޝްތިހާރެކެވެ!\nހަފްލާގެ ތެރެއިން-- ފޮޓޯ: ސީއެންއެން\nހަފްލާގެ ތެރެއިން -- ފޮޓޯ: އެލޭ\nއެވޯޑު ހަފްލާ ބޭއްވުމުގެ ކުރިން، ރެޑް ކާޕެޓުގައި ފަންނާނުންގެ އަގު ބޮޑު ޑިޒައިނާ ހެދުންތައް ދައްކާލާނެ އެވެ. ގޮތް ގޮތަށް ފޮޓޯ ނެގުމާއި، ފަންނާނުންގެ ހެދުންތަކަށް ފާޑު ކިޔާ، މުޅި ރެޑް ކާޕެޓް އަކީވެސް އެވޯޑު ހަފްލާ އަށް ދޫނުކުރާ ވަރުގެ ބޮޑު ސަކަރާތްގަނޑެކެވެ. މި އަހަރުގެ ރެޑް ކާޕެޓް ހާއްސަ މިވީ، ހެދުންތަކަކަށް ނޫނެވެ. ފަންނާނުންގެ ފޮޓޯތަކުގައި ސިއްރުން "ބައިވެރިވި" ފެންފުޅި މީހާ އަށެވެ.


އަލްއުސްތާޛާ ނޫރުބާން ފަހުމީ\nމ. ފިނިވާގެ، ކ. މާލެ\nޕްރައިވެޓް ސެކްޓަރ ތަމްސީލު ކުރައްވާ މެމްބަރެއްގެ ހައިސިއްޔަތުން އަލްއުސްތާޛާ ނޫރުބާން ފަހުމީ، ޕެންޝަން އޮފީހުގެ ބޯޑަށް ރައީސުލްޖުމްހޫރިއްޔާގެ އޮފީހުން އައްޔަން ކުރެއްވީ ފެބްރުއަރީ 2018 ގައެވެ.އަލްއުސްތާޛާ ނޫރުބާން މިވަގުތު ވަޒީފާ އަދާކުރައްވަމުން ގެންދަވަނީ މޯލްޑިވްސް ސްޓޮކް އެކްސްޗޭންޖް ކޮމްޕެނީ ލިމިޓެޑް (އެމް.އެސް.އީ) އަދި މޯލްޑިވްސް ސެކިޔުރިޓީޒް ޑިޕޮސިޓަރީ ކޮމްޕެނީ ލިމިޓަޑް (އެމް.އެސް.ޑީ) ގެ ޗީފް އޮޕަރޭޓިންގ އޮފިސަރ އަދި ލީގަލް ކައުންސެލް ގެ މަޤާމުގައެވެ. އަދި މިދެކުންފުނީގެ ކޮމްޕެނީ ސެކްރެޓަރީއެއްގެ މަޤާމުވެސް ދަނީ ފުރުއްވަމުންނެވެ.\n2018 ގައި އެމް.އެސް.އީ. އަދި އެމް.އެސް.ޑީ. އާއި ގުޅިވަޑައިގެންނެވުމުގެ ކުރިން އަލްއުސްތާޛާ ނޫރުބާން މަސައްކަތް ކުރައްވަމުން ގެންދެވީ މޯލްޑިވްސް ކެޕިޓަލް މާކެޓް ޑިވެލޮޕްމަންޓް އޮތޯރިޓީގެ ލީގަލް ކައުންސެލްއެއްގެ ގޮތުގައެވެ. އަދި، ސެޕްޓެމްބަރ 2015 ން ޑިސެމްބަރ 2016 އަށް އެކްސްޓަރނަލް ކައުންސެލް އެއްގެ ރޯލް އަދާކުރައްވާފައިވެއެވެ. ސީ.އެމް.ޑީ.އޭ.ގައި ވަޒީފާ އަދާކުރެއްވިއިރު އުފުއްލެވި މަސްޢޫލިއްޔަތުތަކުގެ ތެރޭގައި، ސީ.އެމް.ޑީ.އޭ. ގެ އެގްޒެކެޓިވް ބޯޑު އަދި މެނޭޖްމަންޓަށް ލަފާ ދިނުން، ކެޕިޓަލް މާކެޓް ޤާނޫނާއި ގަވައިދުތަކުގެ އިތުރުން އެހެނިހެން ޤާނޫނާއި ޤަވައިދުތައް މުރާޖަޢާކުރުން ހިމެނެއެވެ.\nމީގެ އިތުރުން، ވޯލްޑް ބެޭންކް ފަންޑްގެ ދަށުން ޕެންޝަން އޮފީހުން ހިންގި ޕެންޝަން އެންޑް ސޯޝަލް ޕްރޮޓެކްޝަން އެޑްމިނިސްޓްރޭޝަން ޕްރޮޖެކްޓްގެ ކޮންސަލްޓަންޓެއްގެ ހައިސިއްޔަތުން ނޫރުބާން ވަނީ މުހިންމު ޚިދުމަތްތަކެއް ކޮށްދެއްވާފައެވެ. އަދި ޖެނުއަރީ 2012 އިން ފެބްރުއަރީ 2012 އަށް ރައީސުލްޖުމްހޫރިއްޔާގެ އޮފީހުގެ ޑެޕިއުޓީ ލީގަލް ޑިރެކްޓަރުގެ މަޤާމްވެސް އަލްއުސްތާޛާ ނޫރުބާން ފުރުއްވާފައިވެއެވެ.\nތަޢުލީމީ ރޮގުން، ނޫރުބާން ވަނީ ޔުނިވަރސިޓީ އޮފް ލަންޑަން، އެސް.އޯ.އޭ.އެސް އިން އެމް.އެސް.ސީ އިން ޕަބްލިކް ޕޮލިސީ އެންޑް މެނޭޖްމަންޓް ހާސިލްކުރައްވާ، ޔޫ.ކޭ.ގެ ޔުނިވަރސިޓީ އޮފް ބްރިސްޓަލް އިން ބެޗްލަރ އޮފް ލޯ ޙާސިލް ކުރައްވާފައެވެ.\nރޯނުގެ، ހދ. ހަނިމާދޫ\nޕްރައިވެޓް ސެކްޓަރ ތަމްސީލު ކުރައްވާ މެމްބަރެއްގެ ހައިސިއްޔަތުން އަލްފާޟިލް ޢަބްދުﷲ ޢަލީ، ޕެންޝަން އޮފީހުގެ ބޯޑަށް ރައީސުލްޖުމްހޫރިއްޔާގެ އޮފީހުން އައްޔަން ކުރެއްވީ ޑިސެމްބަރު 2018 ގައެވެ. އަދި އޭގެ ކުރިންވެސް މިނިސްޓްރީ އޮފް ފިނޭންސް އެންޑް ޓްރެޜަރީ ތަމްސީލުކުރައްވާ ސިވިލް ސަރވިސްގެ އިސް މުވައްޒަފެއްގެ ހައިސިއްޔަތުން ޢަބްދުﷲ ވަނީ 2017 ފެބްރުއަރީ އިން 2018 މާރޗް އަށް ޕެންޝަން އޮފީހުގެ ބޯޑުގެ މެމްބަރެއްގެ މަޤާމު ފުރުއްވާފައެވެ.\nޢަބްދުﷲ މިވަގުތު ވަޒީފާއަދާ ކުރައްވަމުން ގެންދަވަނީ އޭޝިއަން ޑިވެލޮޕްމަންޓް ބޭންކް (އޭޑީބީ) ގެ ރީޖަނަލް ކޯޕަރޭޝަން ސްޕެޝަލިސްޓްގެ މަޤާމުގައެވެ. އޭޑީބީ އާއި ގުޅިވަޑައިގެންނެވުމުގެ ކުރިން، ޢަބްދުﷲ މަސައްކަތް ކުރައްވާފައިވަނީމިނިސްޓްރީ އޮފް ފިނޭންސް އެންޑް ޓްރެޜަރީގެ ރިސޯސް މޮބިލައިޒޭޝަން އެންޑް ޑެޓް މެނޭޖްމަންޓް ޑިވިޝަންގެ ޑިރެކްޓަރ ޖެނެރަލްގެ މަޤާމުގައެވެ. އަދި ސަރުކާރާއި ގުޅިވަޑައިގެންނެވުމުގެ ކުރިން، ޕްރައިވެޓް ސެކްޓަރގައި މަސައްކަތް ކުރައްވާތަޖުރިބާ ހޯއްދަވާފައިވެއެވެ.\nޢަބްދުﷲ ވަނީ އީސްޓާރން މިޝިގަން ޔުނިވަރސިޓީއިން އިކޮނޮމިކްސްގެ ރޮނގުން މާސްޓަރސް ޑިގްރީއެއް ހާސިލްކުރައްވާފައެވެ. އަދި ޔުނިވަރސިޓީ އޮފް ވޭލްސްއިން އެކައުންޓިންގ އެންޑް ފައިނޭންސްގެ ދާއިރާއިން ބެޗެލަރ އޮފް އާޓްސް (އޮނަރސް) ހާސިލްކުރައްވާފައިވެއެވެ.\nއައިޝަތް ލުއުލުއާ ހަސަން\nހ.ރީގަލަގެ، ކ. މާލެ\nޕްރައިވެޓް ސެކްޓަރ ތަމްސީލު ކުރައްވާ މެމްބަރެއްގެ ހައިސިއްޔަތުން އަލްފާޟިލާ އައިޝަތު ލުއުލުއާ ހަސަން، ޕެންޝަން އޮފީހުގެ ބޯޑަށް ރައީސުލްޖުމްހޫރިއްޔާގެ އޮފީހުން އައްޔަން ކުރެއްވީ މާރިޗު 2019 ގައެވެ. ލުއުލުއާއަކީ އާޓްސް އަދި ސަގާފަތް ކުރިއަރުވާ އިޖްތިމާއި ވިޔަފާރިއެއް ކަމަށްވާ އަވައްޓެރި ގެލެރީގެ ކޯ ފައުންޑާއެކެއެވެ.\nލުއުލުއާ ވަނީ ދައުލަތުގެ ފަރާތުން ޓެކްސްއާއި ބެހޭ ގާނޫނުތައް ތަންފީޒު ކުރާ އިދާރާ ކަމަށްވާ މޯލްޑިވްސް އިންލެންޑް ރެވެނިއު އޮތޯރިޓީގެ ބޯޑު މެންބަރުކަންވެސް އޯގަސްޓް 2010 އަކުން ފެށިގެން ފަސް އަހަރު ދުވަހުގެ މުއްދަތަކަށް އަދާކުރައްވާފައެވެ. އަދި ކެއަރ ރޭޓިންގްސް މޯލްޑިވްސްގައި މަސައްކަތް ކުރެއްވިއިރު ރާއްޖެއަށް ކްރެޑިޓް ރޭޓިންގ ތައާރަފް ކުރުމަށް މުހިންމު ދައުރެއް އަދާކުރެއްވުމުގެ އިތުރުން މޯލްޑިވްސް ސްޓޮކް އެކްސްޗޭންޖް އަދި މޯލްޑިވްސް ސެކިއުރިޓީސް ޑިޕޮސިޓަރީގައި މެނޭޖަރެއްގެ ގޮތުގައި ވަޒީފާ އަދާކުރައްވާ އެ ދާއިރާއިން ގިނަ ތަޖުރިބާތަކެއް ހާސިލް ކުރައްވާފައެވެ.\nރާއްޖެ އަދި ރާއްޖެއިން ބޭރުގައި ބޭއްވުނު ގިނަ އަދަދެއްގެ ފައިނޭންޝިއަލް ތަމްރީނުތަކާއި ފޯރަމްތަކުގައި ބައިވެރިވެ ވަޑައިގެންފައިވާއިރު ލުއުލުއާ ވަނީ ޕާޓް ޓައިމް ލެކްޗަރަރ އެއްގެ ގޮތުގައި ފެކަލްޓީ އޮފް މެނޭޖްމެންޓް އެންޑް ކޮމްޕިއުޓިންގައި 'މެނޭޖްމެންޓް އެންޑް އޯގަނައިޒޭޝަންސް' އުނގަންނަވައި ދެއްވުމުގެ މަސައްކަތްވެސް ކުރައްވާފައެވެ.\nލުއުލުއާ ވަނީ އިނގިރޭސި ވިލާތުގެ ޔުނިވަރސިޓީ އޮފް ވެސްޓްމިނިސްޓަރ އިން ބެޗެލަރ އޮފް ބިޒްނަސް މެނޭޖްމެންޓް ވިތް ފައިނޭންސް (އޮނަރޒް) ހާސިލް ކުރައްވާފައެވެ.\nޕަބްލިކް ސެކްޓަރ ތަމްސީލު ކުރައްވާ މެމްބަރުން\nމ.ހީނާވިލް، ކ. މާލެ\nމިނިސްޓްރީ އޮފް ފިނޭންސް އެންޑް ޓްރެޜަރީ ތަމްސީލް ކުރައްވާ މެންބަރެއްގެ ޙައިސިއްޔަތުން މަރިޔަމް އަބްދުލް ނާސިރު، ޕެންޝަން އޮފީހުގެ ބޯޑަށް ރައީސުލްޖުމްހޫރިއްޔާގެ އޮފީހުން އައްޔަން ކުރެއްވީ މާރޗް 2018 ގައެވެ. މަރިޔަމް މިވަގުތު ވަޒީފާ އަދާކުރައްވަމުން ގެންދަވަނީ މިނިސްޓްރީ އޮފް ފިނޭންސް އެންޑް ޓްރެޜަރީގެ ޗީފް ރިސޯސް މޯބިލައިޒޭޝަން އެންޑް ޑެޓް މެނޭޖްމެންޓް އެގްޒެކެޓިވްގެ ގޮތުގައެވެ. މަރިޔަމް މިނިސްޓްރީ އާއި ގުޅިވަޑައިގަތީ އޮކްޓޯބަރ 2009 ގައި އެކްސްޓާރނަލް ރިސޯސް މެނޭޖްމަންޓް ޑިވިޒަން ގެ ޑެސްކް އޮފިސަރެއްގެ ހައިސިއްޔަތުންނެވެ.\nތައުލީމީ ރޮނގުން، މަރިޔަމް ވަނީ މެލޭޝިއާގެ އޯޕަން ޔުނިވާސިޓީ އިން ބިސްނަސް އެޑްމިނިސްޓްރޭޝަން ގެ ރޮނގުން މާސްޓާސް ޑިގްރީ ހާސިލް ކުރައްވާފައެވެ.\nހުޅުމާލެ ފްލެޓް ނަންބަރު: 07-1-12\nކެޕިޓަލް މާކެޓް ޑިވެލޮޕްމަންޓް އޮތޯރިޓީ ތަމްސީލް ކުރައްވާ މެންބަރެއްގެ ޙައިސިއްޔަތުން ފާޠިމަތު ޢަބްދުﷲ ކަމާލުއްދީން، ޕެންޝަން އޮފީހުގެ ބޯޑަށް ރައީސުލްޖުމްހޫރިއްޔާގެ އޮފީހުން އައްޔަން ކުރެއްވީ4މާރޗް 2020 ގައެވެ. ކެޕިޓަލް މާކެޓް ޑިވެލޮޕްމަންޓް އޮތޯރިޓީގެ ޑިރެކްޓަރ ޖެނެރަލް، މާކެޓް ޑިވެލޮޕްމަންޓް ގެ މަޤާމު އަދާކުރެއްވުމުގެ އިތުރުން، ސީ.އެމް.ޑީ.އޭ ގެ އެކްޓިންގ ޗީފް އެގްޒެކެޓިވް އޮފީސަރ ގެ މަޤާމު މިވަގުތު އަދާކުރައްވަމުން ގެންދަވަނީވެސް ފާޠިމަތު ޢަބްދުﷲ ކަމާލުއްދީނެވެ.\nސީ.އެމް.ޑީ.އޭގެ މާކެޓް ޑިވެލޮޕްމަންޓް ދާއިރާގެ ޑިރެކްޓަރ ޖެނެރަލްގެ ހައިސިއްޔަތުން، އޮތޯރިޓީގެ މާކެޓް ޑިވެލޮޕްމަންޓް އިނީޝިއޭޓިވްސްގެ ހުރިހާކަަންތައްތަކެއް ބެލެހެއްޓުމުގެ ޒިންމާގެ އިތުރުން އޮތޯރިޓީގެ ސްޓެރެޓެޖިކް އަދި ޕޮލިސީ ލެވެލް އިނީޝިއޭޓިވްސް ތަކުގައި ފާޠިމަތު ދަނީ ހިއްސާވެ މުހިންމު ރޯލެއް އަދާކުރައްވަމުންނެވެ. ވޭތުވެދިޔަ5އަހަރުގެ މުއްދަތުގައި، ފާޠިމަތު ވަނީ އެއޮތޯރިޓީގެ ބޯޑުގެ ސެކްރެޓަރީ ކަމާއި އަދި ސީއީއޯގެ ސެކްރެޓޭރިއެޓްގެ ހައިސިއްޔަތުން ސްޓެރެޓެޖިލް ލެވެލްގެ ކަންކަމުގައި އަދި އޮތޯރިޓީއާއި ގުޅުންހުރި އިންޓަރނޭޝަނަލް އަދި މީޑިއާ ރިލޭޝަންސްގެ ކަންކަމުގައި ހަރަކާތްތެރިވެ ތަޖުރިބާ ހޯއްދަވާފައެވެ. މިގޮތުން، ކެޕިޓަލް މާކެޓާއި ގުޅުންހުރި ގިނަދާއިރާތަކުން ތަޖުރިބާ ހޯއްދަވާފައިވެއެވެ.\nތައުލީމީ ރޮނގުން، ފާޠިމަތު ވަނީ އޫ.އެސް.އޭގެ މިޗިގަން ނޯތްވުޑް ޔުނިވަރސިޓީ އިން އިންޓަރނޭޝަނަލް ބިޒްނަސް އެންޑް މެނޭޖްމަންޓްގެ ރޮނގުން ބީ.އޭ.އޭ ހާސިލްކޮށް އޮސްޓްރޭލިއާގެ ޔުނިވަރސިޓީ އޮފް މެލްބަން އިން މެނޭޖްމަންޓް (ފައިނޭންސް) ގެ ރޮނގުން މާސްޓަރސް ޑިގްރީ ހާސިލްކުރައްވާފައެވެ.


ޖޫން މަހު މީރާއަށް 1.50 ބިލިއަން ރުފިޔާ ބަލައިގެންފި\nވޭތުވެދިޔަ ޖޫން މަހު މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އަށް 1.50 ބިލިއަން ރުފިޔާ ބަލައިގެންފައިވާކަމަށް އެ އޮތޯރިޓީން ހާމަކޮށްފިއެވެ. މިއީ 2015 ވަނަ އަހަރުގެ ޖޫން މަހު މީރާއަށް ބަލައިގަތް އާމްދަނީ އާ އަޅައިބަލާއިރު %21.0 އިތުރު އަދަދެކެވެ.\nބިންވިއްކުމާއި ބިން ބަދަލުކުރުމުގެ ފީ ގޮތުގައި ލިބުނު 155.1 މިލިއަން ރުފިޔާ އާއި އާއްމު ދާއިރާގެ ޖީ.އެސް.ޓީ ގެ ގޮތުގައި ލިބުނު އަދަދު އިތުރުވުމަކީ ޖޫން މަހު ބަލައިގަތް އާމްދަނީ އިތުރުވާން މެދުވެރިވި ސަބަބެކެވެ. އަދި 2016 ވަނަ އަހަރުގެ3ވަނަ ކުއާޓަރުގެ ޓުއަރިޒަމް ލޭންޑް ރެންޓް ދެއްކުމުގެ ސުންގަޑި ޖޫން މަހުގައި އައުމަކީ ވެސް ޖޫން މަހު ބަލައިގަތް އާމްދަނީ އިތުރުވާން މެދުވެރިވި މައިގަނޑު އެއް ސަބަބެކެވެ.\nޖޫން މަހު ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ އެވެ. އެއީ %28.7 ނުވަތަ 431.9 މިލިއަން ރުފިޔާ އެވެ. ޖޫން މަހު ދެން އެންމެ ބޮޑު އާމްދަނީއެއް ލިބިފައިވަނީ ބިޒްނަސް ޕްރޮފިޓް ޓެކްސް ނުވަތަ ބީ.ޕީ.ޓީ (377.5 މިލިއަން ރުފިޔާ ނުވަތަ %25.1) އިންނެވެ. މީގެ އިތުރުން، ޓުއަރިޒަމް ލޭންޑް ރެންޓް (285.5 މިލިއަން ރުފިޔާ ނުވަތަ %19.0) އާއި ބިންވިއްކުމާއި ބިން ބަދަލުކުރުމުގެ ފީ (155.1 މިލިއަން ރުފިޔާ ނުވަތަ %10.3) އަދި ބޭންކް ޕްރޮފިޓް ޓެކްސް (84.2 މިލިއަން ރުފިޔާ ނުވަތަ %5.6) ގެ ގޮތުގައި ލިބިފައިވާ އާމްދަނީ ފާހަގަކުރެވެއެވެ.\nމީރާއިން މިއަދު އާންމުކުރި ތަފާސްހިސާބުގައި ވާ ގޮތުން، މި އަހަރުގެ ޖޫން މަހުގެ ނިޔަލަށް ބަލައިގަތް އާމްދަނީ 2015 ވަނަ އަހަރުގެ އެ މުއްދަތާ އަޅައިބަލާއިރު %15.6 އިތުރެވެ. މި އަހަރުގެ ފުރަތަމަ ހަ މަހު ޖުމުލަ އާމްދަނީގެ ގޮތުގައި 7.93 ބިލިއަން ރުފިޔާ ލިބިފައިވެއެވެ. ޖޫން މަހުގެ ނިޔަލަށް ލިބިފައިވާ އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ އެވެ. އެއީ 42.3% އެވެ. އަދި ދެވަނައަށް އެންމެ ބޮޑު ބައެއް ހިއްސާކުރަނީ ބީ.ޕީ.ޓީ އެވެ. އެއީ 18.8% އެވެ.\nޖޫން 2016 ގައި ބަލައިގަތް އާމްދަނީ އަކީ ޖޫން މަހު ލިބޭނެކަމަށް އަންދާޒާކޮށްފައިވާ އަދަދަށްވުރެ %1.5 ދަށް އަދަދެކެވެ. އަދި މީގެ ތެރޭގައި އެމެރިކާ ޑޮލަރުގެ ގޮތުގައި ބަލައިގަތް 57.0 މިލިއަން ޑޮލަރު ވެސް ހިމެނެއެވެ.


ޢަދުލުވެރިކަން ނެތް މުޖުތަމަޢުއެއްގައި ހެޔޮކަމެއް ނޯންނާނެ: ޚުޠުބާ - DhiDaily\nޢަދުލުވެރިކަން ނެތް މުޖުތަމަޢުއެއްގައި ހެޔޮކަމެއް ނޯންނާނެކަން މިއަދުގެ ހުކުރު ޚުޠުބާގައި ހަނދާންކޮށް ދެއްވައިފިއެވެ.\nމިއަދުގެ ޚުޠުބާ ބިނާވެފައިވަނީ، ”ހެޔޮލަފާ މުޖުތަމަޢުއެއް ބިނާކުރުން“ މި މައުޟޫއުގެ މައްޗަށެވެ.\nޚުޠުބާގައި ވިދާޅުވީ ރާއްޖެ މިއަދު މިވަނީ، ހެޔޮލަފާ މުޖުތަމަޢުއެއް ބިނާކުރުމަށާއި، ތަރައްޤީއާއި، ތަހުޒީބުގެ އައު އުސްމިންތަކަށް ވާސިލުވުމަށްޓަކައި ގިނަގުނަ މަސައްކަތްތަކެއް ކުރަން ޖެހިފައި ކަމަށެވެ. އެ މަސައްކަތް ކާމިޔާބީއާއި ހަމައަށް ގެންދެވޭނީ މުހިންމު ރުކުންތަކެއް ފުރިހަމަވެގެން ކަމަށެވެ.\nއޭގެތެރެއިން އެންމެ މުހިންމު ރުކުންތަކަކީ:\nހެޔޮ ކަންކަމަށް އަމުރު ކުރުމާއި، ނުބައި ކަންކަން ނަހީކުރުން.\n”ފަހެ، ޢަދުލުވެރިކަން ނެތް އެއްވެސް މުޖުތަމަޢުއެއްގައި ހެޔޮކަމެއް ނޯންނާނެ. އިންސާފާއި ހަމަހަމަކަން ނެތް މުޖުތަމަޢުއެއްގައި ސުލްހަވެރިކަމެއް ނޯންނާނެ. ހެޔޮ ކަންކަމަށް އަމުރު ކުރުމާއި، ނުބައި ކަންތައްތައް ނަހީނުކުރާ މުޖުތަމަޢުއެއް ވެގެންދާނީ، މުންކަރާތްތައް ޢާންމުވެފައިވާ، ބާއްޖަވެރިކަމެއް ނެތް މުުޖުތަމަޢުއަކަށް.“ ޚުޠުބާގައި ވިދާޅުވިއެވެ.\nޚުޠުބާގައި ވިދާޅުވި ގޮތުގައި، ހެޔޮ ކަންކަމަށް އަމުރުކޮށް، ނުބައި ކަންކަން ހުއްޓުވުމަކީ އިސްލާމީ މުޖުތަމަޢުއެއްގެ އެންމެ އިސް ރުކުނެވެ. މި އުންމަތް އެންމެ ހެޔޮ އުންމަތަށްވެގެންދިޔައީ ވެސް، ހެޔޮ ކަންކަމަށް އަމުރުކޮށް، ނުބައި ކަންކަން ނަހީކުރުމުގެ ސަބަބުން ކަމަށެވެ.\nޚުޠުބާގައި ވިދާޅުވީ މުންކަރާތްތައް ހުއްޓުވުމުގައި ދަރަޖަތަކެއް ވާ ކަމަށެވެ. އެއީ މުންކަރާތެއް ފެނިއްޖެނަމަ އަތުން ހުއްޓުުވުމަށާއި، އެކަމަށް ނުކުޅެދިއްޖެނަމަ ދުލުން އެކަން ހުއްޓުުވުމަށާއި، އެކަމަށް ވެސް ނުކުޅެދިއްޖެނަމަ ހިތުން އެކަން މަނާކުރުމެވެ.\nހުކުރު ދުވަހަކީ މާތް ﷲ މަތިވެރިކުރައްވާފައިވާ، ބަރަކާތުން ފުރިގެންވާ ދުވަހެއް – ޚުތުބާ\nގިޔާމަތް ދުވަހު އެންމެ ފުރަތަމަ ނަރަކައަށް ވަންނާނީ ކަން ދައްކާ މީހުން: ހުތުބާ\nމުދަލު ޒަކާތަށް 85 މިލިއަން ރުފިޔާ ލިބިއްޖެ


ވަޒީފާގެ ފުރުސަތު - ސްޕަވައިޒަރ\nމި މަޤާމަށް މުވައްޒަފަކު ހޯދުމަށް ކުރެވުނު ނަންބަރު: IUL)425-C1/1/2019/131) ވ(30 ޑިސެމްބަރ 2019) އިއުލާނާ ގުޅިގެން ޝަރުތު ހަމަވާ އެއްވެސް ފަރާތަކުން ކުރިމަތިލާފައި ނުވާތީ އަލުން މި މަޤާމަށް ކުރިމަތިލުމުގެ ފުރުޝަތު ހުޅުވާލަމެވެ.\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި، މަޤާމުގެ މަސައްކަތާ ގުޅިގެން ދޭވޭނެ އެހެނިހެން އެލަވަންސްތައް ލިބިދެވޭނެ\nއިމާރާތް ކުރާ ތަންތަނުގެ ސޭފްޓީ ބެލެހެއްޓުން.\nމަގުބަންދުކޮށްގެން މަސައްކަތް ކުރާ ތަންތަން ބެލެހެއްޓުން.\nޤަވާޢިދާޚިލާފަށް މަގުމަތީގައި ބަހައްޓާފައި ހުންނަ ތަކެތި ވެރިފަރާތާ ވާހަކަ ދައްކައިގެން ނެގުވުން.\nސެކިއުރިޓީ ޒޯންތަކުގައި ކުރާ މަސައްކަތްތައް ބެލެހެއްޓުން.\nޑީވޯޓަރ ކޮށްގެން ކުރާ މަސައްކަތްތައް ބެލެހެއްޓުން.\nޤަވާޢިދާޚިލާފަށް މަގުމަތީ ކުރާ އެންމެހާ މަސައްކަތްތައް ހުއްޓުވާ، ބެލެހެއްޓުން.\nކޮންކްރީޓް ޝީޓް އަޅާ ތަންތަނުގެ ސޭފްޓީ ކަންތައް ބެލެހެއްޓުމަށް ސްޕަވައިޒަރުން ފޮނުވުން، ބޯޑް އަނބުރާ ހަވާލު ނުކުރާ ފަރާތްތަކަށް ގުޅާ ބޯޑް އަނބުރާ ހަވާލުކުރަން އެންގުން.\nއަމިއްލަ ފަރާތްތަކުން ހުށައަޅާ މަސްއަލަތައް ނޯޓްކޮށް އެމަސްއަލަތަކުގެ ރިޕޯޓް ތައްޔާރުކުރުން.\nޑިޕާޓްމަންޓްގެ ޔައުމިއްޔާ ލިޔުން.\nމަގުމަތީގައި މަސައްކަތް ކުރުމުގެ ހުއްދަތައް ހެދުން.\nމި މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 ފެބްރުއަރީ 2020 ގެ 13:00 ގެ ކުރިން، މާލޭ ސިޓީ ކައުންސިލްގެ އިދާރާ މައްޗަންގޮޅީ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected] ) މެދުވެރިކޮށްވެސް ބަލައި ގަނެވޭނެއެވެ.\nމި މަޤާމްތަކަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާނު އޮންނާނީ، 09 ފެބްރުއަރީ 2020 އާއި 13 ފެބްރުއަރީ 2020 އާ ދެމެދު، މައްޗަންގޮޅީގައި ހުންނަ މާލޭ ސިޓީ ކައުންސިލްގެ އިދާރާ ގައެވެ.\n1 ޖުމާދަލްއާޚިރާ 1441\nނަންބަރު: (IUL) 425-C1/1/2020/ 09\nސުންގަޑި: 03 ފެބުރުވަރީ 2020 1300


Muli Hospital Ge Operation Theater Gai2Doctarun Maaraamaari Hingaifi - Vaguthu\nމުލީ ހޮސްޕިޓަލްގެ އޮޕަރޭޝަން ތިއޭޓަރުގައި ދެ ޑޮކްޓަރުން މާރާމާރީ ހިންގައިފި\nމ. މުލީ ރީޖަނަލް ހޮސްޕިޓަލްގެ އޮޕަރޭޝަން ތިއޭޓަރުގައި ދެ ޑޮކްޓަރުން މާރާމާރީ ހިންގައިފި އެވެ.\nފުލުހުންގެ މީޑިއާ އޮފިޝަލް ވިދާޅުވީ ހޮސްޕިޓަލްގެ އޮޕަރޭޝަން ތިއޭޓަރުގައި މާރާމާރީއެއް ހިންގި މައްސަލައެއް މިއަދު ހެނދުނު 9:45 ކަންހާއިރު ހުށަހަޅާފައިވާ ކަމަށެވެ.\nމާރާމާރީ ހިންގާފައިވަނީ އެ ހޮސްޕިޓަލްގައި މަސައްކަތްކުރާ އިންޑިއާ ޑޮކްޓަރަކާއި ނޭޕާލް ޑޮކްޓަރަކާ ދެމެދު ކަމަށް ފުލުހުން މައުލޫމާތު ދެއްވައެވެ.\nމާރާމާރީގައި ދެ ޑޮކްޓަރުންނަށްވެސް ވަނީ އެކިވަރުގެ އަނިޔާ ލިބިފައި ކަމަށް ވެސް ފުލުހުން މައުލޫމާތު ދެއްވައެވެ. މާރާމާރީ ހިންގާފައިވަނީ އޮޕަރޭޝަން ތިއޭޓަރަށް ބަލިމީހަކު ވައްދާފައި އޮއްވަ އެވެ. ފުލުހުން ބުނީ އެ މައްސަލަ މިހާރު އިތުރަށް ތަހުގީގުކުރަމުންދާ ކަަމަށެވެ. އެކަމާ ގުޅޭ އިތުތު ތަފްސީލެއް ފުލުހުން ނުދެ އެވެ.\nއެ މައްސަލައާ ގުޅޭގޮތުން މުލީ ރީޖަނަލް ހޮސްޕިޓަލްގެ މެނޭޖަރު އަހުމަދު ނާފިޒް ވިދާޅުވީ އެ މައްސަލަ މިހާރު ފުލުހުންނަށް ހުށަހަޅާފައިވާތީ، އެކަމާ ގުޅޭގޮތުން މިވަގުތު އެއްޗެއް ބުނަން ބޭނުންނުވާ ކަމަށެވެ.\nމާޗް 5, 2020 12:37\nބަލިމީހާ ބާއްވާފަ ދެޑޮކްޓަރުން އަމިއްލަޔަށް އޮޕަރޭޝަންކޮށް ނިންމާލީ..ރަގަޅަށް ވިއްޔާ ތިވާނީ ބަލިމީހާއަށް ކޮއްމެވެސް އިހާނެތިކަމެކުރަން އިންޑިޔާ ޑޮކްޓަރު އުޅުނީމަ ނޭޕާލު ޑޮކްޓަރު ހުރަސްއަޅާނީ..އިންޑިޔާގެ ރޯ އެޖެންޓުން ޑޮކްޓަރުންނަވެސް ތިބޭނީ މިގައުމުގަ..\nމާޗް 5, 2020 16:47\nއެމްޑިޕީ ވެރިކަމަށް އައިފަހުން އިންޑިއާ މީހުން ސައިޒު އޮޅިއްޖެ. ވަރަށް ގަދަ ކޮއްލާފައި އުޅެނީ ކޮންމެ ދިމާލަޖުންވެސް\nމާޗް 5, 2020 18:46\nމާރުކޭޓް ހުރިހާ ތަރުކާރީ ފިހާރަ އެއްގެ ސޭޓުންނައް އިންޑިއާ ގުންޑާއިން. ސިފައިންނާއި ފުލުހުން ތިބެނީ ތަޅުލާފަ ހުންނަ ދޮރު ވައްޓާ އެއްޗިސް ހިފަގެން ގަދަވެފަ. ދޮރުހުޅުވާގެން ގާނޫނާއި ހިލާފް ކަންތައް ކުރާއިރު ނުފެންނަ ބަޔަކައް ގޮސް ދޮރުހުޅުވާގެން ކޮންކަމެއް ވާނީ ލަލަލަަލަލ\nމާޗް 5, 2020 12:47\nމި2މީހުން ގެ ޔޫރިންގ ޓެސްޓެއް ހެ ދުމަށްފަހު މައްސަލަ ބަލަން ޖެހޭ\nމާޗް 5, 2020 13:01\nކިހާ ބޮޑު މުސީބާތެއް. ކޮންކަހަލަ ޑަކްޓަރުންނެއްތަތީ؟ ދުވަހަކުވެސް ރާއްޖެ ނޭރޭގޮތަށް އަދި މީޑިއާގައިވެސް ނުބައި ރިޕޯޓަކާއެކު ބޭރުކޮށްލާ.\nމާޗް 5, 2020 13:02\nއިންޑިއާ މީހެއްގެ މައްސަލަ ބަލާކަން މި ޤައުމުގަ ތަނެއް ނުދޭ.. އެމީހުންގެ އަމިއްލަ ތަނެއް މީ..\nމާޗް 5, 2020 13:03\nތިވާނީ ފަޅަންޖެހޭ ޑަކްޓަރާ އެދުމަތިކުރެވޭ ޑަކްޓަރ ކަނޑައެޅުމުގައި ކުޑަ ޚިލާފެއް އުފެދުނީކަމަށް!\nމާޗް 5, 2020 13:13\n2ޑރ ނެއް ނޫން3ޑރ މިކަމުގައި ހިމެނޭ.. ކުޑަކުދިންގެ ޑރ އަދި ހޭނައްތާ ޑރ2މީހުން ވެގެން އޮޕަރޭޝަން ޑރ ގައިގައި ތަޅައި ގަތީ..\nމާޗް 5, 2020 13:26\nއިންޑިޔާމީހުންގެ ކަންތައް ހަމަ ބޮޑީ.\nމާޗް 5, 2020 13:43\nނޭޕާލް ޑޮކްޓަރަށް އޮތީ ކުޑަގޮލި ނުވަތަ ގައުމަށް އެއްވެސް އިނާޔަތެއް ދިއުމުގެ ޓިކެޓެއްނުދީ ފޮނުވާލުމެވެ.\nމާޗް 5, 2020 13:49\nފުރަތަމަ ހަމަލަދޭނީ އިންޑިޔާ މީހާކަން ޔަގީން.\nމާޗް 5, 2020 14:02\nނޭޕާލު ޑޮކްޓަރުން ގޯސް ހެދީ\nމާޗް 5, 2020 14:07\nމަގާތު ގޯތި އަހައްމަ ދު ބުނީ އެމީހުން ރެސްލިން ކިޔާ އެއްޗެކޯ ކުޅުނީ ؟\nމާޗް 5, 2020 14:46\nތިއީ އިންޑިޔާ އެމްބަސީގައި އުޅޭ ދިވެހި ދަންނަ މީހާކަން ޔަޤީން!\nފުރަތަމަ ގޯސްހެދީ އިންޑިޔާ މީހާ.. އޭނަ ފުއްޕާފާޕަ މަމީ އިންޑިޔަން އެކޭ ކިޔާފާ މާރާމާރީ ހިންގީ..\nމާޗް 5, 2020 17:37\nލަދުން ބޯހަލާކު. އަތޮޅަށް ވެސް ބަދުނާމް ވީ މި.\nމާޗް 5, 2020 17:38\nހަމަ މިހާރު ޑިޕޯޓް!!!!!\nއޭޕްރީލް 15, 2020 18:56\nމި ދެމީހުންގެ ޔުރިން ޓެސްޓެއް ހަދައިގެން ނަމަވެސް މައްސަލަ ބަލަން ޖެހިއްޖެ !\nއޭޕްރީލް 17, 2020 17:19\nމަމީ އެދުވަހު ޑިއުޓީގަ ހުރި މީހެހް. އެ ނޭޕާލް ޑޮކްޓަރުގެ އެކަހަލަ ބައިވަރު މައްސަލަތަކެއް ބަލަމުން ދަނިކޮށް މިކަމެއް ހިނގީ. އޭނަ ހީވާނީ ހަމައިން ކެނޑިގެން އުޅޭ މީހެއްއްހެން. ފައިޓެއް ނޫނީ ޒުވާބެއް ނުކުރާ ދުވަހެއް ނުދެޔޭ ބުންޏަސް ހެޔޮވާނެ. އެދުވަހު އޭނަ ސްޓެރައިލް ނުވެ އޮޕަރޭޝަން ތިޔޭޓަރަށް ވަނީމަ ސާރޖަން އަކަށް ހުރި އިންޑިޔާ ޑޮކްޓަރ ރީތިކޮށް ބުނީ ވެސް، ހަޑިކޮށް ހުރެ ނުވަންނާށޭ. ނޭޕާލު ކުޑަކުދިންގެ ޑޮކްޓަރ އިންޑިޔާ ޑޮކްޓަރގެ މައިންބަފައިނާ އަޅުވާ އަދި ގައުމޭ ކިޔާފަ ވަރަށް ހުތުރު ބަހުން ހަޅޭއްލަވާފަ އައިސް ގަޔަށްބޮލައް އަރައިގަތީ. އެހިސާބުން އިންޑިޔާ ޑޮކްޓަރ ވެސް ތެޅީ. ސިޔާސީ ވިޔަސް ދޮގުނުހަދާ.


12 Rashehgge School Ah Principal In Hoadhan Iulaanu Kohffi - Vaguthu\nއަތޮޅު ތެރޭގެ 12 ރަށެއްގެ ސްކޫލަށް ޕްރިންސިޕަލުން ހޯދަން އެޑިއުކޭޝަން މިނިސްޓްރީން އިއުލާނުކޮށްފިއެެވެ.\nއެ މިނިސްޓްރީން ކުރި އިއުލާންގައި ވަނީ، ހއ. އަތޮޅުގެ ތިން ރަށަކާއި ށ. އަތޮޅު ރަށަކާއި، ހދ. އަތޮޅު ތިން ރަށަކާއި، ރ އަތޮޅުގެ ރަށަކާއި، ގއ. އަތޮޅުގެ ރަށަކާއި، ވާދޫ އަދި މ އަތޮޅާއި ނ އަތޮޅުގެ ރަށަކަށް ޕްރިންސިޕަލުން ބޭނުންވާ ކަމަށް ބުނެފައެވެ.\nއެ އިއުލާނުގައިވާގޮތުން ލިބިފައިވާ ސަނަދަށް ބަލައި މުސާރަ ކަނޑައެޅޭނެއެވެ. އެގޮތުން އެލަވެންސް ނުލައި، އެންމެ ދަށް މުސާރައިގެ ގޮތުގައި 8795 ރުފިޔާ ލިބޭނެ ކަމަށް ބުނެފައިވާއިރު، އެންމެ ބޮޑު މުސާރައިގެ ގޮތުގައި އެލަވެންސް ނުލައި 18،000 ގެ މުސާރައަށް ލިބޭނެއެވެ.\nރާއްޖޭގެ 12 ސްކޫލަކަށް ޕްރިންސިލުން ހޯދަން އިއުލާނުކޮށްފައިވާއިރު، އެޑިއުކޭޝަން މިނިސްޓްރީން ވަނީ ޕްރިންސިޕަލް ކަމުގެ ދާއިރާއިން ކުރިއަށްދާން ބޭނުންވާ ފަރާތްތަކަށް ފުލް ފަންޑެޑް ސްކޮލާޝިޕްގެ ފުރުސަތު ހުޅުވާލާފައެވެ.\nމިހާރުވެސް ރާއްޖޭގެ ގިނަ ރަށްރަށުގައި ޕްރިންސިޕަލުންގެ ގޮތުގައި ބިދޭސީން މަސައްކަތް ކުރަމުންދާ ކަން ފާހަގަކޮށްލަން ޖެހެއެވެ.\nނޮވެމްބަރު 27, 2021 21:08\nކަމަނާ އިންޑިއާ މީހުން ގެންނަން ވެގެން ދިވެހިން ސުކޫލުތަކުން ބޭރުކުރީ ނޫން ތޯ\nނޮވެމްބަރު 27, 2021 21:44\n................... ބުނީތޯ އިއުލާންކުރަން ބުނާގޮތަށް ކަންނުރެވޭނަމަ ލޯބިވެރިން ނުރުހިދާނެ،3ފިރިން ގެންގުޅޭ އަންހެނުން ވަރަށް މުވާނެ!\nނޮވެމްބަރު 27, 2021 22:13\nބޮޑުފޮތުން ކިޔަވައިގެންތިބި މަބުރޫކުއާއި ތިނަދޫ ގު ސުޖާ ވ.އަތޮޅުގެ ތަޢުލީމު ހަލާކު ކޮށްފި،\nނޮވެމްބަރު 28, 2021 00:22\nހެދޭނުހެދޭ އެނގޭވަރުމީހެއް ވެސް މިސަރުކާރަށް ނުލިބުނީތޯ މިނިސްޓަރުކަންދޭން؟؟؟؟؟\nނޮވެމްބަރު 28, 2021 05:14\nޥަންދޫގައި ނެތް. 5މަސްވީ. ނުފެންނަނީ ތޯ؟\nޑިސެމްބަރު 8, 2021 02:22\nކަމަނާ ނަހައްދަވާނެ ތެދުފުޅެއް.


ކީރިތި ޤުރުއާން ހިތުދަސްކުރުމަށް އެހީއެއް – DhiSalafiyyah\nކީރިތި ޤުރުއާން ހިތުދަސްކުރުމަށް އެހީއެއް\n18/05/2017 އެހެނިހެން, ޤުރުއާނާއި އޭގެ ޢިލްމުތައްއަލްއަޚް މުޙައްމަދު މަޢޫން ޝަރީފް\nކީރިތި ޤުރުއާން ހިތުދަސްކުރުމަކީ ޝަރުޢީ ޢިލްމު އުނގެނުމުގެ ފުރަތަމަ ފިޔަވަޅެވެ. ޝަރުޢީ ޢިލްމު އުނގެނޭ ދަރިވަރުންގެ އިތުރުން ޢާންމުންވެސް ކުޅަދާނަވީވަރަކުން ޤުރުއާން ހިތުދަސްކުރުމަށް އިސްލާމްދީނުގައިވަނީ ވަރަށް ބޮޑަށް ބާރުއަޅުއްވައިފައެވެ. ޤުރުއާނުން މިންވަރެއް ހިތުދަސްވެފައިނެތް މީހާގެ ހިތަކީ ވީރާނާވެފައިވާ ފަޅުގެއެއްފަދަ އެއްޗެއްކަމަށް ނަބަވީ ހަދީސްތަކުގައި ސިފަކުރައްވާފައިވެއެވެ. ދުނިޔެއާއި އާޚިރަތުގެ ބާއްޖަވެރިކަން ހޯދޭނެ މަގު ބަޔާންކޮށްދީފައިވަނީ ކީރިތި ޤުރުއާނުގައެވެ. އެފޮތެއް ކިޔެވުމުން އެންމެ ބޮޑަށް ބަރަކާތުގެ ދޮރުތައް ހުޅުވޭނެ ފޮތަކީ ކީރިތި ޤުރުއާނެވެ. އެފޮތް ކިޔަވާ ޢަމަލުކޮށްފިނަމަ، ޤިޔާމަތްދުވަހުން ތިމާއަށް ޝަފާޢަތްތެރިވެދޭނެ ފޮތަކީ ކީރިތި ޤުރުއާނެވެ.\n((اقْرَءُوا الْقُرْآنَ ، فَإِنَّهُ يَأتِيْ يَوْمَ الْقِيَامَةِ شَفِيعًا لأَصْحَابِهِ)) [أخرجه مسلم في صحيحه]\nމާނައީ: ”ތިޔަބައިމީހުން ޤުރުއާން ކިޔަވާށެވެ. ފަހެ ހަމަކަށަވަރުން ޤިޔާމަތްދުވަހުން ޤުރުއާން އޭގެ އަހުލުވެރިންނަށް (އެ ކިޔަވާ، ދަސްކޮށް އެއަށް ޢަމަލުކުރިމީހުންނަށް) ޝަފާޢަތްތެރިވުމަށް އަންނާނެއެވެ.”\nކީރިތި ޤުރުއާން ހިތުދަސްކުރުމުން ލިބޭ މަތިވެރި އަޖުރު\nހާފިޒުންނަށް ލިބޭ މަތިވެރި އަޖުރު ޒިކުރުކުރުމުގެ ކުރީގައި، ޤުރުއާން ކިޔެވުމުން ލިބޭ ސަވާބާއި ދަރުމަ ޒިކުރުކޮށްލާނަމެވެ.\n((تَعَلَّمُوا الْقُرْآنَ وَاتْلُوهُ، فَإِنَ اللَّهَّ يَأْجُرُكُمْ عَلَى تِلَاوَتِهِ بِكُلِّ حَرْفٍ عَشْرَ حَسَنَاتٍ، أَمَا أَنِّي لَا أَقُولُ لَكُمْ (الم) لَكِنْ فِي أَلِفٍ، وَلَامٍ، وَمِيمٍ)) [أخرجه الترمذي]\nމާނައީ: “ތިޔަބައިމީހުން ޤުރުއާން އުނގެނިދަސްކުރާށެވެ. އަދި އެ ކިޔަވާށެވެ. ފަހެ ހަމަކަށަވަރުން ތިޔަބައިމީހުން ޤުރުއާނުން ކިޔަވާ ކޮންމެ އަކުރަކަށް ދިހަ ސަވާބު ލިބޭނެއެވެ. (الم) ކިޔުމުން ދިހަ ސަވާބުލިބޭނެ ކަމުގައި ތިމަންކަލޭގެފާނު ޙަދީޘްނުކުރައްވަމެވެ. އެހެނެއްކަމަކު أَلِف އަކީވެސް އަކުރެކެވެ. لَام އަކީވެސް އަކުރެކެވެ. مِيم އަކީވެސް އަކުރެކެވެ. (އެހެންކަމުން އެއިން ކޮންމެ އަކުރަކަށްވެސް ދިހަ ސަވާބުލިބޭނެއެވެ.)”\nއަދިވެސް ރަސޫލާ ޞައްލަﷲ ޢަލައިޙި ވަސައްލަމް ހަދީސްކުރައްވާފައިވެއެވެ.\n((خِيَارُكُمْ مَنْ تَعَلَّمَ الْقُرْآنَ وَعَلَّمَهُ)) [أخرجه أحمد: حديث1317 وهو حديث صحيح].\nމާނައީ: ”ތިޔބައިމީހުންގެ ތެރެއިން އެންމެ ރަނގަޅު މީހަކީ ޤުރުއާން އުނގެނި، އެހެންމީހުންނަށް އެއުނގަންނައިދޭ މީހާއެވެ.”\nއަދި އެކަލޭގެފާނު ހަދީސްކުރައްވާފައިވެއެވެ.\n(( يُقَالُ لِصَاحِبِ الْقُرْآنِ: اقْرَأْ، وَارْتَقِ، وَرَتِّلْ كَمَا كُنْتَ تُرَتِّلُ فِي الدُّنْيَا، فَإِنَّ مَنْزِلَكَ عِنْدَ آخِرِ آيَةٍ تَقْرَؤُهَا )) [أخرجه الترمذي: حديث 3914 وهو حديث صحيح] .\nމާނައީ: ”ޤުރުއާނުގެ އަހުލުވެރިޔާއަށް ޤިޔާމަތްދުވަހުން ބުނެވޭނެތެވެ. ތިބާ ކިޔަވާށެވެ. (އަދި ކިޔަވަމުން ސުވަރުގޭގައި) މައްޗަށް އަރާށެވެ. އަދި ތިބާ ދުނިޔެމަތީގައި ތަރްތީލްކޮށް ކިޔެވިފަދައިން ތަރްތީލްކޮށްކިޔަވާށެވެ. ސުވަރުގެއިން ތިބާއަށްލިބޭ މަންޒިލަކީ ކިޔަވަމުން ކިޔަވަމުން މައްޗަށްއަރަމުންގޮސް އެންމެ ފަހުން ތިބާ ކިޔަވާ އާޔަތާއެކު ވާޞިލްވެވޭ ހިސާބެވެ.”\nކީރިތި ޤުރުއާން ހިތުދަސްކުރުމަށް އެހީވެދޭ ބައެއް ސަބަބުތައް\nކުރިންވެސް ދެންނެވިފަދައިން ކީރިތި ޤުރުއާން ހިތުދަސްކުރުމަކީ ޝަރުޢީ ޢިލްމު އުނގެނުމުގެ ތަޅުދަނޑިއެވެ. އެހެން ޢިލްމުތަކަށްވުރެ ބޮޑަށް، ޝަރުޢީ ޢިލްމު އުނގެނުމުގައި ތިމާގެ ހިތް ނިޔަތް ﷲ އަށް ޚާލިޞްކުރަން ޖެހެއެވެ. ރަސޫލާ ޞައްލަﷲ ޢަލައިޙި ވަސައްލަމް ހަދީސްކުރައްވާފައިވެއެވެ.\n((مَنْ تَعَلَّمَ عِلْمًا مِمَّا يُبْتَغَى بِهِ وَجْهُ اللَّهِ عَزَّ وَجَلَّ لاَ يَتَعَلَّمُهُ إِلاَّ لِيُصِيبَ بِهِ عَرَضًا مِنَ الدُّنْيَا لَمْ يَجِدْ عَرْفَ الْجَنَّةِ يَوْمَ الْقِيَامَةِ)) [رواه أبو داود وصححه الألباني]\nމާނައީ: ”ހަމައެކަނި ﷲ ތަޢާލާގެ ވަޖުޙުފުޅު އެދައިގެން އުނގެނެންޖެހޭ ޢިލްމެއް، ދުނިޔަވީ ފައިދާއެއް ހޯދުމުގެ ނިޔަތުގައި ޙާޞިލްކޮށްފިނަމަ އެމީހަކަށް ޤިޔަމާތްދުވަހު ސުވަރުގޭގެ ވަސްވެސް ނުލިބޭހުއްޓެވެ.”\nޢިލްމު އުނގެނުމުން ލިބޭ އުޚުރަވީ ސަވާބާމެދު ވިސްނާ އެކަން ހަނދާނުގައި ބަހައްޓާނަމަ، ޢިލްމު އުނގެނުމުގައި އިޚްލާޞްތެރިވާން ފަސޭހަވާނެއެވެ. ރަސޫލާ ޞައްލަﷲ ޢަލައިޙި ވަސައްލަމް ހަދީސްކުރައްވާފައިވެއެވެ.\n((مَنْ سَلَكَ طَرِيقًا يَلْتَمِسُ بِهِ عِلْمًا، سَهَّلَ اللَّهُ بِهِ طَرِيقًا مِنْ طُرُقِ الْجَنَّةِ)) [رواه مسلم]\nމާނައީ: “ޢިލްމު ޙާސިލްކުރުމަށްޓަކައި (ޢިލްމު ޙާސިލްކުރެވޭފަދަ) މަގަކުން ހިނގައިފިމީހާއަށް، ސުވަރުގެއަށް ދެވޭ މަގުތަކުންކުރެ މަގެއް ﷲ ތަޢާލާ އޭނައަށް ފަހިކޮށްދެއްވާނެއެވެ.”\nތަޤްވާވެރިކަމަކީ ﷲތަޢާލާގެ އަމުރުފުޅުތަކަށް ކިޔަމަންވުމާއި އަދި ނަޙީތަކުން ދުރުވެގަތުމެވެ.\nތަޤްވާވެރިކަން އިތުރުވާވަރަކަށް، ތިމާގެ ހިތްމަޑުވެ، ހިލަކަން ފިލާ، ހިތްސާފުވާނެއެވެ. ބޭކާރު ޚިޔާލުތަކާއި ވަސްވާސްތަކުން ސަލާމަތްވެވި، ސަމާލުކަން (concentration) އިތުރުވާނެއެވެ. ތިމާގެ ޢިލްމުވެރިކަމާއި އެއްވަރަށް ތަޤްވާވެރިކަން އިތުރުކުރަން ޖެހެއެވެ. ތަޤްވާވެރިކަމާއި ޢިލްމާއިހުރި ގުޅުން ކީރިތި ޤުރުއާނުގެ އަންނަނިވި އާޔަތުން ހާމަވެގެންދެއެވެ.\n﴿وَاتَّقُوا اللَّـهَ ۖ وَيُعَلِّمُكُمُ اللَّـهُ﴾ [2:282]\nމާނައީ: “ތިޔަބައިމީހުން، اللَّه އަށް تقوى ވެރިވާށެވެ! اللَّه، ތިޔަބައިމީހުންނަށް އުނގަންނައިދެއްވާނެއެވެ.”\n﴿وَمَن يَتَّقِ اللَّـهَ يَجْعَل لَّهُ مِنْ أَمْرِهِ يُسْرًا﴾ [65:4]\nމާނައީ: “އަދި اللَّه އަށް تقوى ވެރިވާމީހާ (ދަންނައެވެ!) އޭނާގެ ކަންތަކުގައި އެކަލާނގެ އޭނާޔަށް ފަސޭހަކަން ލައްވާނެތެވެ.”\nފާފަތަކުގެ ސަބަބުން ހިތުގައި ކަޅުލައްތަކެއްޖެހި، ހިތް ކަޅުވެގެންދެއެވެ.\nއެއްދުވަހަކު އިމާމް ޝާފިޢީ އެކަލޭގެފާނުގެ އެދުވަހުގެ ފިލާވަޅު ދަސްކުރަން އުނދަގޫވެގެން އެކަމުގެ ޝަކުވާ އެކަލޭގެފާނުގެ އުސްތާޒު އިމާމް ވަކީޢްއަށް ކުރިއެވެ. އެހިނދު އިމާމް ވަކީޢް އިމާމް ޝާފިޢީގެފާނަށް އިރުޝާދު ދެއްވީ ފާފަތަކުން ދުރުވުމަށެވެ.\nތިމަންކަލޭގެފާނަށް ފިލާވަޅު ހިތުދަސްކުރަން އުނދަގޫވެ އެކަމުގެ ޝަކުވާ ތިމަންކަލޭގެފާނުގެ އުސްތާޒު ވަކީޢުއަށް ކުރީމެވެ.\nއެހިނދު އުސްތާޒު ތިމަންކަލޭގެފާނަށް އިރުޝާދު ދެއްވީ ފާފަތަކުން ދުރުވުމަށެވެ.\nއަދި ޢިލްމަކީ ނޫރެއްކަމަށް ވިދާޅުވިއެވެ.\nﷲ އަށް އުރެދޭމީހުންނަށް ﷲ އެނޫރު ނުދެއްވާނެކަމަށްވެސް ވިދާޅުވިއެވެ.\nގިނައިން މުރާޖަޢާ ކުރުން\nހަނދާންނުނެތޭ ވަރަށް ހިތުދަސްކުރަން ބޭނުންނަމަ އެކަމަށް އޮތް އެންމެ މޮޅު ޙައްލަކީ ތަކުރާރުކޮށް އެއެއްޗެއްކިޔުމާއި، ކޮންމެ ހަފްތާއަކު އެއްފަހަރުހެން އެ އެއްޗެއް ދަސްވެފައިވަނީ ކިހާވަރަކަށްތޯ ބެލުމެވެ.\n((إِنَّمَا مَثَلُ صَاحِبِ القُرْآنِ، كَمَثَلِ صَاحِبِ الإِبِلِ المُعَقَّلَةِ، إِنْ عَاهَدَ عَلَيْهَا أَمْسَكَهَا، وَإِنْ أَطْلَقَهَا ذَهَبَتْ)) [رواه مسلم]\nމާނައީ: ”ހަމަކަށަވަރުން ޤުރުއާނުގެ އަހުލުވެރިޔާގެ މިސާލަކީ ޖަމަލު ގެންގުޅޭ މީހާގެ މިސާލެވެ. އެ އޭގެ ކަރުގައި އެލުވާފައި އޮންނަ ވާ ރަނގަޅަށް އައްސާފައި ބާއްވާނަމަ، އެ ފިލައިގެން ނުދެއެވެ. އެކަމަކު އެ ވާ މޮހިއްޖެނަމަ އެ ޖަމަލު ސާހިބުމީހާ ދޫކޮށް ފިލައިދެއެވެ.”\nހެނދުނުގެ ވަގުތުތަކުގެ ބޭނުންހިފުން\nރަސޫލާ ޞައްލަﷲ ޢަލައިޙި ވަސައްލަމް ވަނީ މިއުއްމަތުގެ މީހުންގެ ހެނދުނުގެ ވަގުތުތަކުގައި ބަރަކާތްލެއްވުމަށްއެދި ދުޢާކުރައްވާފައެވެ. ޤުރުއާން ހިތުދަސްކުރުމަށް އެންމެ މޮޅު އެއް ވަޤުތަކީ ފަތިސްނަމާދު ފަހުން އޮންނަ ވަގުތުތަކެވެ.\nބޭކާރުކަންކަމުގައި ވަގުތު ހޭދަނުކުރުން\nޤުރުއާން ހިތުދަސްކުރުމަކީ އެކަމަށްޓަކައި އެކަށޭނެ ވަޤުތުބޭނުންވާ ކަމެކެވެ. ޤުރުއާން ހިތުދަސްކުރަން މަސައްކަތްނުކުރެވުމުގެ ސަބަބެއްކަމަށް ގިނަ މީހުން ދައްކަނީ ވަގުތު ނުލިބުމެވެ. އެކަމަކު ރަނގަޅަށް ‘ޓައިމް މެނޭޖު’ކުރާނަމަ މިކަމަށް ބޭނުންވާ ވަގުތު ރަނގަޅަށް ލިބޭނެއެވެ. ޤުރުއާނަކީ ބަރަކާތުން ފުރިގެންވާ ފޮތެއް ކަމުގައިވުމުން ޤުރުއާން ކިޔަވަން ތިމާވަގުތު ހޭދަކުރުމަކީ ތިމާގެ އެހެންކަންކަން ފަސޭހައިން ކުރެވެން މަގުފަހިވާނެކަމެކެވެ. ﷲ ތަޢާލާ އެކަމުގެ ސަބަބުން ދުވަހުގެ އެންމެހާ ވަގުތުތަކެއްގަޔާއި ކަމެއްގައި ބަރާކާތް ލައްވަވާނެއެވެ.\n﴿كِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ﴾ [38:29]\n((مِنْ حُسْنِ إِسْلَامِ الْمَرْءِ تَرْكُهُ مَا لَا يَعْنِيهِ)) [حديث حسن رواه الترمذي وغيره]\n”ތިމާއާއި ނުބެހޭ ކަންކަމުން ދުރުވެގަތުމަކީ މީހާގެ އިސްލާމްކަމުގެ ފުރިހަމަކަމުގެ ތެރެއިންވާ ކަމެކެވެ.”\nމިހަދީސް ޝަރަޙަކޮށްދެއްވަމުން އަލްޢައްލާމާ ޢަބްދުލްމުޙްސިން އަލްޢައްބާދު ވިދާޅުވެފައިވެއެވެ.\n“ތިމާއާއި ނުބެހޭ ކަންކަމުންނާއި ބޭކާރު ކަންކަމުން ދުރުވެގަތުމަކީ ހިތަށް ލިބިދޭ ހިތްހަމަޖެހުމެކެވެ. ޢަބުރަށް ލިބިދޭ ސަލާމަތްތެރިކަމެކެވެ. މި ޙަދީސްގައި ރަސޫލާ ޞައްލަﷲ ޢަލައިޙި ވަސައްލަމް މުސްލިމުންނަށް ބާރުއަޅުއްވާފައި މިވަނީ ތިމާއާއި ނުބެހޭ ކަންކަމުންނާ އަދި އެކަންކަމުން ތިމާއަށް ދުނިޔޭގައިވެސް ނުވަތަ އާޚިރަތުގައިވެސް ފައިދާއެއްނުކުރާ ކަންކަމުން ދުރުވެގަތުމަށެވެ. އަދި ދުނިޔޭގައި ނުވަތަ އާޚިރަތުގައި ފައިދާކުރާ ކަންކަމުގައި މަޝްޣޫލުވުމަށެވެ.”\n((نِعْمَتَانِ مَغْبُونٌ فِيهِمَا كَثِيرٌ مِنَ النَّاسِ ، الصِّحَّةُ ، وَالْفَرَاغُ)) [رواه البخاري]\nމާނައީ: ގިނަ ބަޔަކަށް އޭގެ އަގު ވަޒަންނުކުރެވޭ (އެއަށް ފަރުވާކުޑަކުރެވޭ) ދެ ނިޢުމަތެއްވެއެވެ. އެއީ ޞިއްޙަތާއި ހުސްވަގުތެވެ.”\nޤުރުއާން ހިތުދަސްކުރާއިރު އެކި ދުވަހު އެކި މުސްހަފުން ކިޔުމުގެ ބަދަލުގައި އަބަދުވެސް އެއް މުސްހަފު ގެންގުޅުން\nޤުރުއާން މުދައްރިސެއްގެ ލަފާގެ މަތިން ތިމާއާއި މުނާސަބު ޤާރީ އެއް އިޚްތިޔާރުކޮށް އެ ޤާރީ ގެ ކިޔެވުން ގިނަގިނައިން އަޑުއެހުން\nއަވަސްވެ ނުގަންނާށެވެ. އެއް ސަފްޙާ ރަނގަޅަށް ދަސްނުވަނީސް އަނެއް ސަފްހާ ދަސްނުކުރާށެވެ.\nތަފްސީރު އިބްނި ކަޘީރު ފަދަ ތަފްސީރަކުން އާޔަތްތަކުގެ ތަފްސީރުކިޔުމުން އާޔަތްތައް ބާވައިލެއްވި ސަބަބުތައް އެނގޭނެއެވެ. އަދި އާޔަތްތަކާގުޅޭ ގޮތުން ހިނގާފައިވާ ހާދިސާތައްވެސް އެނގޭނެއެވެ. އޭރުން އެއް އާޔަތް އަނެއް އާޔަތާއި ގުޅޭގޮތްވެސް ފަސޭހައިން ނަގައިގަނެވޭނެއެވެ.\nމިސާލަކަށް، ބަޤަރާ ސޫރަތުގެ 142 ވަނަ އާޔަތުން ފެށިގެންގޮސް 150 ވަނަ އާޔަތާއި ހަމައަށް ބަޔާންކުރައްވާފައިވަނީ ޤިބްލަ ބަދަލުކުރެއްވުނު ހާދިސާގެ ވާހަކަތަކެވެ.\nސޫރަތުލް އާލްޢިމްރާންގެ 121 ވަނަ އާޔަތުން ފެށިގެންގޮސް 129 ވަނަ އާޔަތާއި ހަމައަށް ބަޔާންކުރައްވާފައިވަނީ އުޙުދު ހަނގުރާމައިގެ ވާހަކައެވެ. ހަމައެސޫރަތުގެ 150 ވަނަ އާޔަތުން ފެށިގެންގޮސް 155 ވަނަ އާޔަތާއި ހަމައަށް ބަޔާންކުރައްވާފައިވަނީވެސް އުޙުދު ހަނގުރާމައިގެ ވާހަކައެވެ. ސޫރަތުއްތައުބާގައި ތަބޫކު ހަނގުރާމައާގުޅޭ އާޔަތްތައްވެއެވެ.\nސޫރަތުއްނޫރުގައި އިފްކުގެ ހާދިސާއާއި ގުޅޭ އާޔަތްތައްވެއެވެ.\nހިފްޒްކުރުމުގެ ޕްރޮގްރާމް ބައްޓަންކުރެވިދާނެ ގޮތެއް\nއެހެންކަންކަމެކޭވެސް އެއްފަދައިން، ޤުރުއާން ހިތުދަސްކުރުމަކީވެސް ރޭވުންތެރިކަމާއެކު ވަކި އިންތިޒާމެއްގެ ދަށުން ގެންދަންޖެހޭނެކަމެކެވެ. ރޭވުންތެރިކަމެއްނެތްނަމަ މިކަމުގައިވެސް ކާމިޔާބުވުން ދުރުވާނެއެވެ.\nމިގޮތުން އެންމެ ފުރަތަމަ ކަމަކީ ޙާސިލްކުރަން ބޭނުންވާ ލަނޑުދަނޑި ކަނޑައެޅުމެވެ. މިސާލަކަށް ކޮންމެ ދުވަހަކު އެންމެ މަދުވެގެން އެއް ޞަފްޙާ ދަސްކުރަން ޢަޒުމުކަނޑައެޅިދާނެއެވެ. އަދި ކޮންމެ މަހަކު އެންމެ މަދުވެގެން އެއްފޮތް ދަސްކުރަން ކަނޑައެޅިދާނެއެވެ. މަސްނިމުމުން އުއްމީދުކުރި ނަތިޖާ ޙާސިލްކުރެވުނުތޯ ބަލަންޖެހޭނެއެވެ. ހިތުދަސްކުރާބައި ކިޔާދޭނެ ވަކި މީހަކު ބަހައްޓާ، ޤަވާއިދުން އެމީހަކަށް ދަސްކުރާބައި ކިޔައިދެމުންގެންދަން ޖެހޭނެއެވެ. ޤުރުއާން ހިތުދަސްކުރާ އެހެން ރަޙްމަތްތެރިން އުޅޭނަމަ އެމީހުންނާއި ގުޅިގެން މަސައްކަތްކުރުމަކީ ޤުރުއާން ހިތުދަސްކުރުމުގެ ދަތުރަށް އިތުރު ދިރުމާއި ފޯރި ގެނެސްދޭނެ ކަމެކެވެ. ވަކިބަޔަކާއި ނުގުޅި އަމިއްލައަށް ހިތުދަސްކުރުން ގެންދާނަމަ ފޫހިވުމާއި އެކަމަށް ދެވޭ އިސްކަން(ނުވަތަ (commitment ކުޑަވުން ފަދަ ކަންކަން ކުރިމަތިވާނެއެވެ. އެންމެ މޮޅު އަދި އެންމެ ރަނގަޅު ގޮތަކީ ޤުރުއާން ހިތުދަސްކޮށްދޭ ކުލާހެއްގައި ނުވަތަ ޙަލަޤާއެއްގައި ބައިވެރިވުމެވެ.\nޤުރުއާނުން ސޫރަތެއް ހިތުދަސްކުރަންފެށުމުގެ ކުރިން އެސޫރަތެއްގެ މާނައާއި ތަފްސީރުކިޔުމަކީ ހިތުދަސްކުރުން ފަސޭހަވެގެންދާނެކަމެކެވެ. މެދުކަނޑުމެއްނެތި ކޮންމެ ދުވަހަކުވެސް ޤަވާއިދުން މުރާޖަޢާކުރުމަކީ ކޮންމެހެންވެސް ކުރުން ލާޒިމުކަމެކެވެ. ހިތުދަސްކުރާބައި ގިނަވާވަރަކަށް މުރާޖަޢާވެސް އިތުރުކުރަން ޖެހޭނެއެވެ. މިސާލަކަށް ހިތުދަސްވެފައިވަނީ ތިންފޮތް ކަމުގައިވާނަމަ، ކޮންމެދުވަހަކުވެސް އެއްފޮތް މުރާޖަޢާކުރަން ވާނެއެވެ. މީގެއިތުރުން މިއަދު ހިތުދަސްކުރިބައި އުސްތާޒަށް ނުވަތަ އެހެންވެސް ގާތްމީހަކަށް ކިޔައިދިނުމުގެ ކުރިން އިއްޔެގެ ފިލާވަޅު މުރާޖަޢާގެ ގޮތުގައި ކިޔައިދިނުމަކީވެސް ވަރަށް މުހިންމުކަމެކެވެ. ހިތުދަސްކުރާބައިބައި ގުޅުވާލަން ފަސޭހަވާނީ އޭރުންނެވެ. އިސްވެ ބަޔާންކުރެވުނު ވާހަކަތަކުގެ ޚުލާޞާއަކީ ހިތުދަސްކޮށްފައިވާ ބައިތައް މީހަކަށް ކިޔައިދޭއިރު ތިން ބަޔެއް ކިޔައިދޭން ޖެހޭކަމެވެ. އެއީ:\nالقديم (ކުރީގެ ދުވަސްތަކުގައި ދަސްކޮށްފައިވާ ބައިތައް)\nما قبل الجديد (މިއަދު ދަސްކުރި ބައިގެ ކުރީގައިވާ ޞަފްޙާތައް)\nالجديد (މިއަދު ހިތުދަސްކުރި ބައި)\nދިގު ސޫރަތްތައް ހިތުދަސްކުރާއިރު ما قبل الجديد ކިޔައިދިނުމުގެ މުހިންމުކަން އިތުރުވެގެންދެއެވެ.\nޤުރުއާން ހިތުދަސްކުރުމުގެ ދަތުރަކީ ވަރަށް ހީވާގިކަމާއި ކެތްތެރިކަމާއެކު މެނުވީ ނުކުރެވޭނެ ކަމެކެވެ. މިކަމަށް ބޭނުންވަނީ މަތިވެރި ޢަޒުމަކާއި ނުގުޑާފަދަ ސާބިތުކަމެކެވެ. ސާބިތުކަމޭ މިދެންނެވީ ކޮންމެދުވަހަކުވެސް ތިމާ ރާވާފައިވާގޮތަށް އައު ޞަފްޙާތައް ހިތުދަސްކުރުމާ އަދި ކުރިން ދަސްކޮށްފައިވާ ބައިތައް މުރާޖަޢާކުރުމެވެ. އެކަމުން ލިބޭ މަތިވެރި އަޖުރު ހަނދާންކޮށް، ޖޯޝާއިއެކު އެމަސައްކަތުގައި ކުރިޔަށް ދިޔުމެވެ. ފޮނި ނަތީޖާ ލިބުންވަނީ ހިއްމަތާއެކު މިންނެތް މަސައްކަތްކުރާ މީހުންނަށެވެ.\n((الْمُؤْمِنُ الْقَوِىُّ خَيْرٌ وَأَحَبُّ إِلَى اللَّهِ مِنَ الْمُؤْمِنِ الضَّعِيفِ وَفِى كُلٍّ خَيْرٌ احْرِصْ عَلَى مَا يَنْفَعُكَ وَاسْتَعِنْ بِاللَّهِ وَلاَ تَعْجِزْ)) [رواه مسلم]\nމާނައީ: “ބަލިކަށި މުއުމިނަކަށްވުރެ، ވަރުގަދަ މުއުމިނެއް، ﷲ ގެ ޙަޟްރަތުގައި ލޮބުވެތިކަން ބޮޑެވެ. އެދެމީހުންގެ ކިބައިގައިވެސް ހެޔޮކަންވެއެވެ. (ދުނިޔެއާއި އާޚިރަތުގައި) ތިމާޔަށް ފައިދާލިބޭ ކަންކަން ހޯދުމަށް ދަހިވެތިކަމާއިއެކު މަސައްކަތްކުރާށެވެ. އަދި ﷲގެ ވާގިފުޅު އެދޭށެވެ. އަދި ނިކަމެތިވެ ނުގަންނާށެވެ..”\nރަސޫލާ ޞައްލަﷲ ޢަލައިޙި ވަސައްލަމް ހަދީސްކުރައްވާފައިވާފަދައިން ދުނިޔެއާއި އާޚިރަތުގައި ތިމާޔަށް ފައިދާލިބޭ ކަންކަންހޯދުމަށް ޖޯޝާއިއެކު މިންނެތް މަސައްކަތްކުރާށެވެ. އެކަންކަމުގައި\nނިކަމެތި ވެނުގަންނާށެވެ. ޢަރަބި ޝާއިރަކު ވިދާޅުވެފައިވެއެވެ.\nޖުމްލަ މާނައީ:”ގޮވާންކުރުމުގެ މޫސުމުގައި، ތިބާ މުޑުވަށްކޮށް ގޮވާން ނުއިންދައިފިއްޔާ، ގޮވާންކެނޑުމުގެ މޫސުން އައުމުން، ރަނގަޅު ގޮވާމެއް ނުލިބުނުކަމަށްޓަކައި ދެރަވެ ހިތާމަ ކުރަންޖެހޭނެއެވެ.”


Ras Online - ބޯޓުފަހަރުން ނާލު ނެގުމުގައި އުސޫލެއް ހަމައެއްނެތް؛ ނާލަކީ އެފަހަރަކު ހިތަށްއެރި ވަރެއް!\nބޯޓުފަހަރުން ނާލު ނެގުމުގައި އުސޫލެއް ހަމައެއްނެތް؛ ނާލަކީ އެފަހަރަކު ހިތަށްއެރި ވަރެއް!\nޒުހައިރު 16 ޖޫން 2021 - 15:16\nރާއްޖޭގެ އެކި ކަންކޮޅު ތަކަށް މާލެއިން މުދާ، އާއްމު ގޮތެއްގައި މިދަނީ ކަނޑު މަގުން ލަކުޑި ބޯޓުފަހަރުގައެވެ. އެބޯޓުތަކުގެ ނާލު ނެގުމުގެ އެކަށޭނެ އުސޫލު ތަކެއް ހަމަޖެހިފައި އޮންނަ ކަމަކަށް ނުބެލެވެއެވެ. އޭރަކު ހުންނަ ކޭޝިއަރު ނުވަތަ އޮޑިވެރިޔާ ހިތަށް އެރިވަރެއް ނާލަށް ނަގާކަން މިހާރަކަށް އައިސް ވަރަށް ފާހަގަ އެބަވެއެވެ. ޚާއްސަކޮށް އާންމު ފަރާތްތަކުން އަރުވާ މުދަލުން ނަގާ ނާލު ވަރަށް ބޮޑެވެ.\nމިކަން އެންމެ ބޮޑީ ދެކުނުގެ އަތޮޅުތަކަށް ދަތުރުކުރާ ބޯޓުތަކުންނެވެ. އަދި ވަކިން ޚާއްސަކޮށް އައްޑޫއަށް ދަތުރުކުރާ ބޯޓު ފަހަރުންނެވެ. ދެފަހަރަކު އެއްއަގެއް ނުނަގައެވެ. އަގު ނެގުމުގެ އުސޫލެއްވެސް އަމުދުން ނޯވެއެވެ. އަގުއަހާލާއިރަށް ބައެއް އޮޑިވެރިން މިބުނަނީ "ގެނަސް އަރުވާ، އެހާ ބޮޑެއް ނުވާނެ،" މިހެންނެވެ.\nއަރުވާފަހުން އަގު ބުނެލާއިރު މިދަނީ ހަމަ ސިއްސައިގެންނެވެ. ބޭރު ގައުމަކުން އެއްޗެއް ގެންނަވަރަށްވުރެވެސް ބައެއްފަހަރު އަގު އެބަ ބޮޑުވެއެވެ. މިކަމާމެދު ކުރާނެ ވަކިކަމެއް ނޯވެއެވެ. ހިތްހަމަ ނުޖެހި ހުރެވެސް ބިލަށް ޕޭކުރުން ނޫންގޮތެއް ނޯވެއެވެ. ވަރަށް ފަހުން ދެމީހަކަށް ދިމާވި ހާދިސާއެއް ހިއްސާ ކޮށްލާނަމަވެ. އެއްބޯޓަކަށް ދެމީހަކު މިއަރުވަނީ އޮރިޖިނަލް ފޮށީގައި ބަންދުކޮށްފަ ހުރި ދެ މެޝިނެވެ. ބޯޓުން އެކަކަށް ފޮނުވި ބިލްގައި އޮތީ 280 ވަރަކަށް ރުފިޔާއެވެ. އަނެއް މީހާގެ ބިލުގައި އޮތީ 450 ރުފިޔާއެވެ. ދޭތިވެސް އެރުވީ އެކަކެވެ. ނަމަވެސް ދެނަމުގައެވެ. އެކަމަކު އަގުގެ ތަފާތު ހަމަ ވަރަށް ބޮޑެވެ.\nޚާއްސަކޮށް މި ކޮވިޑްގެ ދުވަސްވަރު ފައިސާގެ ތާށިކަން އެހާބޮޑު އިރު ބައެއް އޮޑިވެރިން މިގޮތަށް ކަންތައް ކުރުމަކީ ވަރަށް ދެރަކަމެކެވެ. ސަރުކާރުގެ ކަމާއިބެހޭ މުއައްސަސާތަކުން މިފަދަ ކަންތައްތައް މިހާރު މޮނީޓަރކޮށް ހަރުދަނާ ކުރަން އެބަޖެހެއެވެ. އަދި ބޯޓުތަކަށް އަރުވާ މުދަލުގެ އަގުތައް އެނގޭނެ ގޮތަށް، ރައްޔިތުންނަށް ފެންނަގޮތަށް ބެހެއްޓުން މުހިއްމެވެ. އަގު ނަގާނީ ބަރުމިނަށްތޯ ނުވަތަ އެއްޗެއްގެ ބޮޑުމިނަށް ނުވަތަ ކިއުބިކް މީޓަރަށް ބަލައިގެންތޯ ކަނޑައެޅި ލިޔެ އާންމުކޮށް އެގެންޖެހެއެވެ. މީހަކު އެއްޗެއް ގަންނައިރު ނުވަތަ ޚިދުމަތެއް ލިބިގަންނައިރު އެ ޚިދުމަތެއް ލިބޭ އަގު ނުވަތަ އަގުތައް އެނގުމަކީ ގާނޫނުން ލާޒިމު ކުރާ ކަމެކެވެ. މިދެންނެވި ބޯޓު ފަހަރަކުން އެކަމެއް ނުފެނެއެވެ. އެކަން އެމީހުން ކުރޭތޯ ބަލާނެ ބަޔަކު ނޫޅޭތީ ކަމަށްވެސް ވެދާނެއެވެ.\nފިހާރަ ތަކުގައި ވިއްކަން ހުންނަ މުދަލުގައި ހުންނަން ޖެހޭނީ އަގުޖަހާފައެވެ. އަދި ޚިދުމަތް ފޯރުކޮށްދޭ ގިނަ ތަންތަނުން އަގޮތައް ފެންނަން ވެސް ހުރެއެވެ. ނަމަވެސް މާލެއިން ރަށްރަށަށް މުދާ އުފުލާ ބޯޓުފަހަރު ތަކުގައި މިގޮތަށް ކަންތައް ނުކުރާކަމީ ހިތާމަ ކުރަން ޖެހޭ ކަމަކެވެ. ބޯޓު ފަހަރުންވެސް ގިނައިން ފައިސާ "ފޭރި ގަންނަނީ" އަމިއްލަ ބޭނުމަށް އެއްޗެއް ފޮނުވާ ދެރަ ނިކަމެތި އާދައިގެ މީހާ އަތުންނެވެ. ވިޔަފާރި ވެރިންނަށް މިއޮންނަނީ ވަކި ރޭޓް ތަކެކެވެ. ނަމަވެސް މިއީ އެކަމުގައި އޮންނަންޖެހޭ ގޮތްކަމަށް ގަބޫލެއް ނުކުރެވެއެވެ. ފްރައިޓް ނުވަތަ ނާލުވެސް އޮންނަން ޖެހޭނީ ރައްޔިތުންނަށް އެނގޭގޮތަށް ހާމަކޮށްފައެވެ.\nވިޔަފާރީގެ ގަވާއިދު ބުނާގޮތުން ކޮންމެ އެއްޗެއް ވިއްކިކަމުގައި ވިޔަސް އަދި ޚިދުމަތެއް ދިން ކަމުގައިވީ ނަމަވެސް އަގުތައް ފެންނަ ގޮތަށް ހުންނަން ޖެހެއެވެ. ބޯޓު ތަކުން މުދާ އުފުލަނީވެސް ހަމަ ވިޔަފާރި އުސޫލުންނެވެ. އެހެން ކަމުން މިވިޔަފާރިވެސް އޮންނަން ޖެހޭނީ އުސޫލުތަކުގެ ތެރެއިން ގަވާއިދުންނެވެ. އާންމުންގެ އަތުން ފައިސާ ނަގަންވާނީ ގާނޫނާއި ގަވާޢިދުގެ ތެރެއިންނެވެ. މީހާ ފެލައިލާ، ފޭރިގަންނަ އުސޫލަކުން ނޫނެވެ.\nއަދިވެސް އެފަދަ ދެވަނަ ހާދިސާއެއް ހިއްސާ ކޮށްލާނަމެވެ. ވަރަށް ފަހުން ދެމީހަކު އައްޑުއަށް ދެ ސޯފާ ސެޓް (އެއްވައްތަރެއްގެ) ފޮނުވިއެވެ. ދެމީހުން ފޮނުވީ ދެބޯޓެއްގައެވެ. ނަމަވެސް ހަމަ އެއް ރަށަކަށެވެ. އެއްބޯޓުން ނާލަށް ނެގީ 1800 ރުފިޔާއެވެ. އަނެއް ބޯޓުން ހަމަ އޭގެ ސޯފާއަކަށް ނެގީ 1200 ރުފިޔާއެވެ. މިއީ ހަގީގަތުގައިވެސް ވަރަށް ބޮޑު ތަފާތެކެވެ. މިއީ ސާއަތުގެ ބޭނުން ނަހަމަގޮތުގައި ހިފާ ފޭރި ގަތުމެވެ. މިފަދަ ކަންކަން ހުއްޓުވާ ހަމަޔަކަށް އަޅުވަން ސަރުކާރުގެ ކަމާބެހޭ މުއައްސަސާތަކުން މިހާރު މަސައްކަތް ކުރުމުގެ ވަގުތު ޖެހިއްޖެއެވެ. އެހެންނޫންނަމަ ހަމަ އޮޑިވެރިން ދާނީ ރައްޔިތުން ފެލަމުންނެވެ.\nރާއްޖޭގެ އެތެރޭގެ ދަތުރު ކުރާ ބޯޓު ތަކުން ނަގާ ނާލު މިހާރު މިވަނީ ބޭރުގައުމަކުން ރާއްޖެއަށް މުދާ ގެންނަން ނަގާ ނާލަށްވުރެންވެސް ބޮޑުވެފައެވެ. ނަމަވެސް ހަމަ އަގުގައި ނާލު ނަގާ ބޯޓު ފަހަރުވެސް ހަމަ އެބަ ދުއްވައެވެ. އެފަރާތްތަކުން ރައްޔިތުން ފެލަމުން ނުދާކަމީ އެފަރާތްތަކަށް ޝުކުރު ޙައްގު ކަމަކެވެ. ހިތާމައަކީ ގިނަފައިސާ އެއްފަހަރާ ފޭރި ގަންނަ އުސޫލުން މަދުން ނަމަވެސް ބައެއް އޮޑިވެރިން މިދަފަ އަމަލު ހިންގާ ކަމެވެ.\nSarukaarun ok dhw rayithumeehaa felaalan Vs rayithumeehaa rayithumeehaa felhumege ehvs maanaeh nay\nގެދޮރު ކުއްޔަށް ދިނުމަކީވެސް ވިޔަފާރިއް އެކަމަކު އަގެއް ނިޖަހާ\nއަހަރެން މި ކޮމެންޓް މިކުރަނީ ވަކިއަތަކައް ނުޖެހި ހުރިހާކަމެއްގަ ހަމަހަމަކަން އޮއްނަވާނެކަން ގަބޫލު ކުރާތީ’ އަހަރެން އަހާލަން ބޭނުން މި ރިޕޯޓް ލިއުނު ބޭފުޅާގެ ކައިރާގަ ބޯޓް ފަހަރުން ހިތައް އެރިވަރެއް ނަގާވާހަކަ ދައްކަވާއިރުގަ ކީވެތޯޔެ މާލެގަ ގެދޮރު ބޮޖު އަގުގަ ކުއްޔަށްދޭ ފަރާތްތަކުގެ ވާހަކަ ނުދައްކަނީ އެބޭފުޅުން ކުލިނަގަނީ ހިތަށް އެރިވަރެއް ގެދޮރު ކުއްޔަށް ދިނުމަކީވެސް ވިޔަފާރިއެއް އެހެންވީމަ ގެދޮރު ކުއްޔަށް ދޭވަރުވެސް އިގެން އިނަންވާނެ ޖަހާފަ އެކަމަކު އަގެއްޖަހާފަ އިންނަތަނެއް ނުފެނޭ


ޕީސީއާރު ޓެސްޓު ނެތި ރާއްޖެ އާދެވޭގޮތް ހަދައިފި - DhiDaily\nޕީސީއާރު ޓެސްޓު ނެތި ރާއްޖެ އާދެވޭގޮތް ހަދައިފި\nކޯވިޑް 18 އަށް ދެމުން އަންނަ ވެކްސިން ގެ ޑޯޒް ފުރިހަމަކޮށް، ރާއްޖެ އަންނަ ފަތުރުވެރިންނަށް ޕީސީއާރު ނެގެޓިވް ނަތީޖާ ނެތި ރާއްޖެ އެތެރެވޭގޮތް ހަދާފިއެވެ.\nއެޗްޕީއޭއިން އާއްމު ކުރި އުސޫލުގެ ދަށުން ގެންނަ މި ބަދަލާއެކު ކޯވިޑް-19ގެ ވެކްސިން2ޑޯސް ފުރިހަމަކޮށްގެން ރާއްޖެއަށް އަންނަ ފަތުރުވެރިން ކަރަންޓީންގެ މުއްދަތެއްވެސް ފުރިހަމަ ކުރާކަށް ނުޖެހޭނެއެވެ. އެހެން ނަމަވެސް ވެކްސިންގެ2ވަނަ ޑޯޒް ފުރިހަމަ ކުރިފަހުން 14 ދުވަސް ފުރިހަމަވާން ޖެހެއެވެ.\nޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ސޮއިކުރައްވާ ނެރުނު އެންގުމުގައި ބުނީ ފަތުރުވެރީން ހިމެނޭގޮތަށް، ރާއްޖެއަށް އެތެރެވާ ފަރާތްތަކުން ވެކްސިންގެ ދެ ޑޯޒް ފުރިހަމަކޮށް، ދެ ހަފްތާ ވެފައިވާނަމަ، ރާއްޖެއަށް ދަތުރުކުރާއިރު ނެގެޓިވް ޕީސީއާރު ޓެސްޓް އޮންނަން ނުޖެހޭނެ ކަމަށެވެ.\nއެޗްޕީއޭއިންދިން ލުޔާއެކު ރިސޯޓުތަކުގައި މަސައްކަތްކުރާ މުވައްޒަފުންނަށްވެސް ދެ ޑޯޒް ފުރިހަމަ ކުރުމަށްފަހު ކަރަންޓީން ނުވެ ރަށްރަށަށް ދަތުރުކުރެވެއެވެ. މިއާއެކުވެސް މުވައްޒަފުންނަށް ގިނަ ލުއިތަކެއް ލިބިގެންދާނެ އެވެ.\nމި ބަދަލާއެކު ރާއްޖެއަށް ޒިޔާރަތްކުރާ ފަތުރުވެރިންގެ އަދަދު އިތުރުވެގެންދާނެ ކަމަށް ބެލެވެއެވެ. އިއްޔެގެ ނިޔަލަށް ރާއްޖެއަށް 345،261 ފަތުރުވެރިން ރާއްޖެ އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައެވެ.